
Pentru... (se va recunoaşte singură), 
fără de care Cartea Stelelor 
nu ar fi fost ceea ce este. 


Celor doi Fennecs, din o mie de motive. 


Lui Rémy, Claire şi Raffaël, cei care s-au apropiat 
primii de locul unde dădeam dedicații 
şi unde aşteptam timid... 


Cuvânt-înainte... 


Guillemot de Troil este un băiat din Ţara de Ys, un 
ținut izolat între Lumea Reală și Lumea Incertă, unde se 
amestecă, între sălile de cinema și calculatoare, cavale- 
rii în armuri Sau vrăjitorii cu puteri uimitoare. 

Din ziua în care Maestrul Qadehar, cel mai faimos 
vrăjitor al Guildei, observă la Guillemot înclinații 
pentru magie, destinul băiatului se schimbă. 

Continuându-şi viața de elev, Ucenicul Vrăjitor 
descoperă cu noul său Maestru arta Grafemelor. 
Aceste Grafeme care se află la originea vrăjitorei au 
fost scoase de Guildă din Cartea Stelelor. Din neferi- 
cire, prețioasa lucrare a fost furată de multă vreme, 
iar astăzi nu ştie nimeni unde se găseşte. 

Aşa se face că, apăruți din teribila Lume Incelrtă, 
din ordinul Umbrei, putere demonică şi răufăcătoare, 
monyştrii au răpit-o pe Agathe de Balangru, spaima li- 
ceului, sub ochii lui Guillemot. Aflând că el este ade- 
vărata țintă a Umbrei, scăpând de sub supravegherea 
Vrăjitorilor care îl țineau la loc sigur în mănăstirea 
Gifdu, Guillemot decide să plece în Lumea Incelrtă, 
cu scopul de a o elibera pe Agathe, pe nedrept răpită. 
Guillemot va avea nevoie de toată magia sa de înce- 
pător pentru a se salva. 

În această periculoasă întreprindere, îi ia cu el şi pe 
prietenii lui dintotdeauna, Ambre, Gontrand, Romaric 
şi Coralie. Dar, dintr-o greşeală de formulare a unei 
vrăji, Cei cinci prieteni sunt despărțiți şi fiecare se tre- 
zeşte aruncat într-o aventură plină de primejdii, într-o 
lume populată de personaje uimitoare. 

În timp ce Ambre se întâlneşte cu o vrăjitoare cu 
Ochii verzi, Care îi face farmece, înainte de a-i şterge to- 
tul din memorie, Guillemot face cunoştinţă cu Kyle, 
un băiat care trăia în periculosul Deşert Vorace. 

Când, în cele din urmă, ajunge la Yâdigâr, locul 
lor de întâlnire, Guillemot nimerește la închisoare. 
Nu mică i-a fost surpriza când şi-a reîntâlnit prietenii 
într-una dintre celulele temniţei... iar pe Agathe de 
Balangru, captivă a comandantului Thunku, condu- 
cătorul orașului. 

Datorită intervenției maestrului Qadehar — şi a 
unei formule greşite a lui Guillemot! — cei șapte tineri 
reuşesc să evadeze. 

Împreună se întorc sănătoși şi nevătămaţi în Ţara de 
Ys, unde, bineînţeles, imediat, încep întrebările. Cine se 
ascunde în spatele Umbrei şi de ce îl doreşte ea atât de 
tare pe Guillemot? Cine este misteriosul Senior Sha, pe 
care Agathe l-a auzit vorbind la Yâdigâr, şi care era în 
căutarea fiului pierdut? Ce secret îl învăluie pe Uceni- 
cul Vrăjitor şi care va fi destinul lui? 


1 
CASTELUL DIN BROMOTUL 


Guillemot se strecura pe cărarea pe care mergeau, 
de mai multe ori pe zi, puternicii Cavaleri ai Vântu- 
lui. Era început de toamnă şi ceața de pe Landa 
Korriganilor arunca deja umbre melancolice. Iarna 
se anunța grea... 

Guillemot se îndrepta cu paşi mari spre castelul 
Bromotul, şcoala-fortāreaț a Confreriei. Se grăbea 
nu numai pentru că se temea de glumele proaste ale 
Korriganilor, dar şi pentru că era în posesia unei 
veşti excepţionale. Şi era nerăbdător s-o împărtă- 
şească lui Romaric! 

Era atât de adâncit în gânduri, încât îi observă în 
ultimul moment pe cei doi Cavaleri în armuri tur- 
coaz galopând în spatele lui. Se prăbuşi pe o parte şi 
abia reuşi să nu fie zdrobit de copitele grele ale cailor 
de luptă. Cavalerii Vântului scăpară o înjurătură şi 
opriră imediat caii într-un nor de praf. 

— Bună, baiete! Totul este în regulă? 

— În regulă, merge, domnilor Cavaleri, răspunse 
Guillemot, foarte ruşinat, ieşind din tufişul care îi amor- 
tizase căderea. 

Caii, tinuti bine în frâu de către Cavaleri, fornăiau. 
Guillemot îşi dădu pe spate meşa de păr castaniu care 
îi cădea pe frunte şi străbătu şchiopătând cei câţiva 
metri care îl despărțeau de Cavaleri. Îşi ridică spre ei 
ochii de un verde strălucitor. 

— A fost vina mea, se scuză el, străduindu-se să 
zâmbească. Visam, nu v-am auzit venind! 

— Important este că eşti întreg, mormăi unul dintre 
Cavaleri. 

— Paniez că te duci la Bromotul şi că ai fost ales să 
devii Scutier! spuse celălalt Cavaler, tot atât de 
blond şi de subțire pe cât era de brunet şi de îndesat 
tovarăşul său. 

— Ei... nu, spuse Guillemot, roşind. 

Tocmai îşi aduse aminte că, numai cu şase luni 
înainte, dorinţa lui cea mai arzătoare era să aparţină 
Confreriei Cavalerilor Vântului. 

— Ei, Ambor! spuse Cavalerul care-i vorbise primul, 
nu vezi că băiatul poartă sacul Ucenicilor Vrăjitori? 

— O, da, bineînţeles! recunoscu Ambor. Dar 
atunci, Bertolen... 

Bertolen şi Ambor schimbară o privire, apoi îl 
studiară pe Guillemot curioşi. 

— Spune-ne, băiete, nu cumva, din întâmplare, tu 
eşti Guillemot de Troil? Cel care a fost în Lumea In- 
certă şi care s-a luptat cu trupele Umbrei? 

Guillemot ezită, apoi aprobă. Încă nu se obişnuise 
cu gloria care îi înconjura numele după aventura prin 
care trecuse! 

Cavalerii exultau. 

— Suntem extrem de onoraţi să te întâlnim, 
Guillemot! exclamă Bertolen. 

— Nu, nu, eu sunt cel onorat să vă întâlnesc, se bâl- 
bâi Guillemot, jenat de atâta entuziasm şi admiraţie. 

— Şi ce te aduce în landă, Guillemot? îl întrebă 
Ambor. 

— Varul meu! Este Scutier la Bromotul. Astăzi 
este zi de vizită... 

— Adevărat, confirmă Bertolen. Totuşi, soarele 
este deja sus şi mai sunt două ore bune de mers: n-o 
să poţi sta cu vărul tău prea multă vreme. 

— Ştiu... suspină Guillemot. Dar am avut astăzi 
un test la mate şi n-am putut să lipsesc de la ore... Iar 
de la Dashtikazar n-am găsit decât un car care m-a 
dus numai o bucată de drum. 

— Asta este, fu de părere Bertolen, aruncând o 
ocheadă spre Ambor. Matematica este foarte impor- 
tantă, desigur! Dar nu într-atât încât să pierzi o zi de 
vizită la Bromotul. Hai, urcă! 

Guillemot avu nevoie de câteva secunde ca să în- 
ţeleagă propunerea celor doi Cavaleri de a-l lua cu ei. 
Dar nu se lăsă rugat de două ori şi, cu un zâmbet larg, 
sări în şa, în spatele lui Bertolen. 

— Genial! exclamă el. 

— Înainte de toate, ţine-te bine, îl avertiză Cavale- 
rul. Nu vreau så te rostogoleşti în tufişuri! 

— Eu nici atât, aprobă Guillemot. 

Ambor şi Bertolen izbucniră în râs şi slăbiră hăţu- 
rile cailor care porniră în galop. Guillemot se agăţă de 
centura care ţinea sabia lui Bertolen şi se lăsă ametit 

de senzaţia de viteza. După puţin timp, distinse silu- 
eta masivă a castelului din Bromotul. 


Confreria Cavalerilor, ordinul războinic care îşi 
consacra întreaga energie apărării Ţării de Ys şi aju- 
torării locuitorilor ei, se născuse, cu secole în urmă, 
la Bromotul. Astăzi, Contreria dispunea de un castel 
mai nou şi mult mai confortabil în inima oraşului 
Dashtikazar, şi avea mai multe forturi ocupate de 
mici garnizoane repartizate pe întreg teritoriul Ţării 
de Ys. Castelul Bromotul devenise astfel o şcoală, 
unde Scutierii, tineri voluntari aleşi după talentul şi 
dorinţa lor, îşi desăvârşeau dura educaţie de Cavaler. 

Şcoala ocupa o construcţie mare, pâtrată, ridicată 
din pietre cioplite, care dadea într-o incintă de pământ 
bătut, protejată de ziduri înalte, unde se făceau exerci- 
tiile de călărie. Parterul era rezervat Scutierilor. Subso- 
lul găzduia o fântână şi mai multe pivnițe. Primul etaj 
cuprindea sala de arme, sala de gimnastică, biblioteca 
şi sălile de studiu. La al doilea etaj se aflau bucătăria, 
refectoriul, bazinul de înot şi dormitoarele. În sfârşit, 
ultimul etaj folosea drept depozit de arme şi de materi- 
ale. Ansamblul degaja o atmosferă cu totul spartană. 

De-o parte, zidurile cenușii ale fortăreței se înăl- 
tau la marginea falezelor care maârgineau marea, în 
timp ce de cealaltă parte se afla întinderea plină de ier- 
buri a landei. De ce så fi fost ridicat un castel într-un 
asemenea loc? Nimeni n-ar fi ştiut sa spună. Cert este 
însă că această Confrerie purta numele vântului ce 
sufla fară încetare în aceasta regiune dezolantă din Ys, 

aspră şi austeră, după chipul şi asemănarea celor care 
se formau aici... 


Romaric sufla din greu şi se chinuia lovind cu 
vârful şi cu tăişul sabiei într-un butuc de stejar zdra- 
vân, înfipt într-unul din colţurile curții, sub privirile 
atente şi severe ale unui sergent instructor. Sabia pe 
care o ţinea cu amândouă mâinile era grea şi îl dureau 
umerii. Sudoarea îi curgea pe pieptul gol, iar părul 
blond, pe care trebuise să-l taie scurt când intrase la 
Cavaleri, era ud. 

— Poţi să te opreşti şi sa mergi să te odihneşti, Scu- 
tier, îi spuse sergentul instructor. 

— Nu sunt obosit, Cavalere, protestă Romaric. 

— Poate, dar ceilalţi îşi aşteaptă rândul. Nu uita să 
ştergi şi să-ţi ungi sabia înainte de a te schimba. 

Romaric cedă locul unui băiat robust, care tâie de 
la început butucul de stejar, făcând să sară aşchii din 
el. Se îndreptă spre o bancă unde îşi pusese lucrurile 
şi se aşeză, strtâmbându-se. Din fericire, Cavalerul in- 
structor îi ordonase să se oprească: cinci minute în 
plus şi s-ar fi prăbuşit cu adevărat! Îşi puse sabia pe 
genunchi şi suspină. 

Explodase de bucurie când Comandorul Confre- 
riei în persoană a venit la părinţii lui şi le-a propus 
să-l ia ca Scutier la Bromotul, cu şase luni înainte de 
vârsta recrutării. Tatăl său a fost foarte mândru şi un- 
chiul Urien i-a trimis chiar un mesaj de felicitare. 
Romaric îşi văzuse visul împlinit! Dar, în acel mo- 
ment, nu-şi dăduse seama cât va fi de greu... 

Nu atât studiul i se părea dificil, cât atitudinea ce- 
lorlalţi Scutieri faţă de el. Aceştia credeau că fusese 
acceptat la Bromotul datorită aventurii din Lumea 
Incertă, şi nu pentru calitățile lui. Şi, totuşi, uneori, 
Romaric însuşi nu era departe de a gândi la fel, dar 
se străduia să fie la înălţime, încercând să devină un 
bun camarad, să facă mereu mai mult, pentru a do- 
vedi că nu-şi datorează locul pe bâncile şcolii decât 
calităţilor lui. 

Dar se obosea peste măsură şi se simţea singur. 
Culmea neşansei, oraşul Bounic, unde locuiau părin- 
tii lui, se afla în cealaltă extremitate a ţării, aşa că îl 
vizitau rar. Unchiul Urien venise deja de trei ori, fi- 
reşte, dar îşi petrecuse mai mult timp pâălăvrăgind cu 
instructorii mai bătrâni, foşti Cavaleri ca şi el, decât 
cu nepotul său! 

Scutierii, pentru care Bromotul însemna liceul sau 
colegiul, nu erau liberi decât în vacanţă... în timp ce 
Ucenicul era liber din clipa când se despărţea de ma- 
estru sau de profesor. Acesta era inconvenientul de a 
fi Scutier faţă de un elev... 

Romaric se gândi la Guillemot, care sigur strângea 
plante sau discuta Grafemele cu Maestrul Qadehar. 
Apoi se gândi la prietenii lui: Gontrand, Ambre şi 
Coralie. Coralie... Niciodată nu s-ar fi gândit că o să-i 
salveze viaţa! Se revedea înotând cu disperare ca să 
scape de Gommonii canibali, apoi de Meduzele de 
Foc. Îşi aminti cum, epuizat, crezuse că-i venise sfâr- 
şitul. Atunci, Coralie a răsărit din senin pentru a-l 
ajuta să ajungă la pluta Poporului Mării. 

Romaric fu străbătut de un frison şi strânse mâi- 
nile în jurul sabiei, prea mare pentru el. Niciodată 
n-o să mai dea bir cu fugiţii. Curând, va fi Cavaler şi 
va putea înfrunta orice pericol! Aruncă o privire în- 
crezătoare către lama de oţel albăstrui. Sabia asta, pe 
care i-au dat-o la ceremonia de învestire ca Scutier şi 
care va fi a lui toată viaţa, era visul lui cel mai scump: 
să-l învingă singur în luptă pe Orki şi pe Gommoni. 
Dar, după o lună de stagiu la Scutieri, se simţea 
descurajat, întrebându-se cum va reuşi să facă asta. 

Luă o bucată de fetru şi se apucă să-şi lustruiască 
sabia conştiincios. 

Un zgomot de copite îl smulse din gânduri. Cava- 
lerul însărcinat cu paza castelului se apropie de el. 

— Scuter! îl strigă el cu voce puternică, ai un 
vizitator. 

Romaric încruntă din sprâncene. Cine ar fi putut 
să fie? Cu siguranţă, unchiul Urien: nu se anunţa nici- 
odată la intrare şi dădea buzna în Bromotul, ca şi cum 
ar Îi fost în castelul lui din Troil! Intrigat, Romaric îşi 
puse sabia în teacă, luă o cămaşă din rucsac şi, 
strecurându-se, se îndreptă spre poarta masivă care 
dădea spre landă. 


2 
ÎNTRE VERI 


Lângă intrare, Romaric recunoscu, încadrată de 
doi Cavaleri în armură, o siluetă care îi era familiară: 
topăind de bucurie, trecu de gârzi şi se grăbi să-i iasă 
în întâmpinare. 

— Guillemot! Nu-mi vine să cred! strigă el. 

— Romaric! 

Cei doi veri se îmbrăţişara sub privirile amuzate 
ale lui Ambor şi Bertolen. 

— Ar fi trebuit să fac legătura, îi spuse Bertolen to- 
varăşului său. Scutierul poartă numele Troil: nu putea 
fi decât rudă cu Guillemot. 

— Şi batrânul Urien de Troil, cel care vorbeşte tare 
şi care împarte cu generozitate palme zdravene pe 
umăr, este tot o rudă? întrebă Ambor. 

— Este unchiul nostru... răspunseră Guillemot şi 
Romaric într-un glas, strâmbându-se. 

— A fost un Cavaler respectabil, interveni garda. 
Acum, este adevarat, e puţin, cum så zic... 

— Puțin cam pisălog! îi sugeră Romaric. 

Garda încruntă din sprâncene, în timp ce Ambor 
şi Bertolen izbucniră în râs. 

— Scuzaţi-mă, domnilor Cavaleri... îi întrerupse 
Guillemot politicos. Nu am prea mult timp, iar 
Romaric şi cu mine avem multe să ne spunem... 

— Ne întoarcem în seara asta la Dashtikazar, 
spuse Bertolen. Plecăm în două ore. Dacă vrei să 
mergi cu noi... 

— Va mulţumesc, voi veni! O să vă aştept la poartă 
peste două ore. 

— Hai, Guillemot! se grăbi Romaric. Aş vrea să-ţi 
arăt noua mea şcoală! 

Îl apucă pe vărul lui de braţ şi îl trase spre banca 
unde îşi lăsase lucrurile. 

— O! exclamă Guillemot, observând spada din teaca 
pe care Romaric o atârnase în spate, alături de rucsac. 
De asta mi-ai tot vorbit în scrisorile tale? Ei bine, să zi- 
cem, e mai impresionantă decât un sac de Ucenic! 

— Da, dar asta n-o face mai eficientă când nu ştii 
s-o mânuieşti, suspină Scutierul. 

— Haide, nu-i decât o lună de când eşti Scutier! îl 
încurajă Guillemot. Eu, după o lună de învăţătură, 
eram incapabil să rețin zece nume de plante şi cre- 
deam că un curent teluric este o boală. 

— Da, ai dreptate, aproba Romaric. Dar, spune-mi, 
cum i-ai convins pe doi dintre cei mai buni Cavaleri 
să-ţi fie dădacă? 

— O! răspunse Guillemot ridicând din umeri, este 
ecoul gloriei. Am impresia că le-a facut plăcere să 
aibă grijă de noi. 

— Văd... numai că pentru mine, dacă tot gloria 
m-a adus aici, nimeni nu are astfel de atenţii! mormăi 
Romaric. 

— Ce vrei, acesta este avantajul atunci când pari 
neajutorat! se autoironiză Guillemot. Stârneşti do- 
rinţa de a fi protejat! În timp ce un zdrahon ca tine ar 
putea avea chef să-i înfrunte şi să le dovedească... 

— Bine, să se arate toţi cei dornici de luptă, spuse 
Romaric dând mici lovituri de pumn în aer. Îi aştept! 

Se ridicară şi se îndreptară spre grajduri. Romaric 
îi arătă caii pe care Scutierii aveau voie să urce în 
timpul exerciţiilor, apoi îl trase în faţa boxelor celor 
mai puternici cai pe care-i aveau Cavalerii. 

— Spada o primeşti la începutul stagiului de Scu- 
tier şi calul, la sfârşit, îi explică el. Dacă nu abando- 
nezi mai devreme! Caz în care pierzi totul... 

— Am încredere în tine, spuse Guillemot 
mângâind coama unui mânz care se numea Tornada. 
Ştiu că vei ajunge un Cavaler de excepţie. 

Faţa lui Romaric se lumină. 

— Dar tu... tu ai mai invocat Grafemele? îl întrebă 
el. Ţi-au dat vreo indicație despre viitorul meu? 

— Nu, dar mi-ai dat destui pumni ca să ştiu că vei 
fi perfect în rolul unei brute în armură! 

— Idiotule! exclamă Romaric, făcându-se că-l 
loveşte. 

— Vezi? Ce-ţi spuneam? 

Romaric îşi înfrână dorinţa de a-şi trânti vărul în 
paie. Cei doi băieți pufniră în râs şi pârăsiră grajdurile. 

Se îndreptară imediat spre dormitoarele Scutieri- 
lor. Fiecare elev dispunea de un pat şi de un cufâr 
mare, în care putea să-şi pună lucrurile personale. 
Romaric îşi aranjă sabia. 

Apoi merseră la bibliotecă unde, la acea oră, nu 
era nimeni. Guillemot examină atent rafturile. 

— Majoritatea cărţilor care sunt aici sunt manuale 
militare şi de filozofia războiului, se scuză Romaric. 

— De ce credeai că mă aştept să găsesc la şcoala de 
Cavaleri lucrări despre flori? se amuză Guillemot. 
Las-o baltă, Romaric: tu eşti Scutier şi te antrenezi 
pentru război, eu sunt Ucenic şi mă antrenez pentru 
magie. Ştii, Ţara de Ys are nevoie de Cavaleri şi de 
Vrăjitori, aşa cum are nevoie şi de electricieni sau de 
vânzători de bomboane. Nimeni nu ne obligă så fim 
una sau alta: noi alegem. Şi, dacă alegi, trebuie să-ţi 
asumi alegerea. 

Romaric îşi ascultă vărul cu uimire. Cum s-a 
schimbat în ultimele câteva luni! Înainte, el era cel de 
la care Guillemot aştepta să fie încurajat; acum, 
Guillemot era cel care îl încuraja... 

Se aşezară pe fotoliile din piele, uzate de generaţii 
de Scutieri, în jurul unei mese joase pe care erau în- 
tinse reviste de scrimă şi echitație. 

— Ai veşti despre ceilalţi? întreba Romaric. 

— Primesc scrisori de la Ambre... 

— I-auzi! îl întrerupse vărul lui făcându-i cu 
ochiul. Te-a luat în grijă de-a binelea, după călătoria 
în Lumea Incertă, nu? 

— Eşti răutăcios! replică Guillemot. De ce nu mă 
întrebi mai bine ce scrie... şi despre cine-mi vor- 
beşte? Cum ar fi Coralie, de exemplu... 

— Touché! recunoscu Romaric, de bunăvoie. Aşa- 
dar, ce zice? 

— Mai întâi, şi-a amintit de ziua mea, singură! 

— Bine, bine, în regulă, se apară Romaric. Promit, 
la anul n-o să mai uit. Incredibil, totuşi, ai facut la echi- 
nocţiu doar treisprezece ani şi te superi ca unchiul 
Urien! Mai bine spune-mi ce altceva mai scrie Ambre. 

— Ca amândouă, ea şi Coralie, au reluat cursurile în 
Krakal. Dar, de fapt, nu se întâmplă mare lucru. Amân- 
două aşteaptă cu nerăbdare vacanţa de Samain. Apropo, 
îşi aminti dintr-odată, imaginează-ţi cå am o veste... 

— Tot pentru Samain? îl întrerupse Romaric, pe care 
perspectiva unei sărbători îl făcea să moară de plăcere. 

— Da... Tatăl fetelor este de acord să stăm în apar- 
tamentul lui din Dashtikazar. O să fim primii chiriaşi! 

— Genial! Ambre ţi-a mai scris şi altceva? 

— Zice că a visat numai Ciudăţenii, după ce s-a în- 
tors din Lumea Incertă. 

— Ciudaţenii? 

— Visează o femeie cu ochi verzi pe care n-a cu- 
noscut-o, dintr-o pădure, unde n-a călcat niciodată, şi 
fiare sălbatice care nu există! 

— Înţeleg... spuse Romaric, gânditor. Nu ai impre- 
sia că mai degrabă se străduieşte să fie interesantă? 

— Nu ştiu. Nu e genul ei... Şi apoi, este şi bolnavă, 
stă la pat de trei zile! Ar trebui să-i scrii şi tu, sunt si- 
gur că i-ar face plăcere. 

— Trei zile fără să se miște? Sârmana! Trebuie să 
fie de nesuportat! Dar ai dreptate, o să-i scriu. 

— Am vorbit destul despre fete! hotari dintr-odată 
Guillemot. Acum, ascultă-mă, am o ştire incredibilă! 

— Da, da, ştiu... 

— Ştii? sughiţă Guillemot uimit. 

— Da, am primit un mesaj de la Gontrand. A fost 
admis la Academia de Muzică! Trebuie să înceapă zi- 
lele astea! 

— Mi-a scris şi mie, confirmă Guillemot, lăsând 
să-i scape un suspin de uşurare. 

Varul lui nu ştia nimic, o să-i facă o surpriză 
pe cinste! 

— Este grozav, reluă el. Dar nu asta e nemaipome- 
nita veste... 

— Da? Dar care? 

În aceeaşi clipă, un grup de Scutieri intră zgomo- 
tos în bibliotecă şi le întrerupse conversaţia. După 
aerul lor ameninţător, Guillemot ghici că nu veniseră 
să studieze... 


3 
SCHIMB DE ARME 


Unul dintre Scutieri, sigur pe el, înaintă spre 
Romaric. 

— Ei, protejatule! îi strigă. Geoffroy te aşteaptă în 
sala de arme. Dacă nu eşti un laş, ar fi bine să te duci. 
Şi repede! 

În jurul lui, ceilalţi Scutieri rânjeau. Erau patru şi 
stăteau cu braţele încrucişate, lângă uşă, ca nişte 
gărzi de corp. Toţi aveau o atitudine puţin teatrală. 
Guillemot privi spre vărul lui cu uimire. Acesta sus- 
pină şi-şi părăsi fotoliul: 

— Când spun că aici nu există acelaşi respect pen- 
tru mine, ca şi pentru tine... 

Îşi măsură colegii din priviri şi, arătând spre 
Guillemot, adăugă pe acelaşi ton pompos cu care 1 se 
adresaseră şi ei lui: 

— Acesta va fi martorul meu... 

Băiatul care lansase provocarea acceptă cu un semn 
din cap. Apoi, încadrându-i pe Romaric şi Guillemot, 
grupul o luă în direcţia sălii de arme. Guillemot îl în- 
trebă la ureche pe vărul lui: 

— Te provoacă la duel? 

— Da, şopti Romaric. Şi acesta este cea mai tică- 
Joasă brută din lumea întreagă... 

— Poate exagerezi un pic! 

— Să zicem cea mai ticăloasă brută pe care 
Bromotul a găzduit-o vreodată! 

Păâtrunseră în sala care era folosită pentru exerciţi- 
ile de gimnastică şi ca sală de arme pentru elevii din 
Bromotul. Un băiat destul de înalt, la fel de blond ca 
şi Romaric, dar ceva mai mare decât el, stătea în mij- 
loc. Avea o figură dură şi era plin de ticuri. Câmaşa, 
larg deschisă la piept, lăsa să se vadă nişte muşchi 
impresionanţi. Ţinea în mâini două bastoane. 

— O să ne dovedeşti că eşti aici pentru că o meriţi, 
rânji el când îl văzu pe Romaric. 

Și îi aruncă un baston. 

Romaric prinse arma din zbor şi adoptă, ca şi ad- 
versarul său, poziţia de luptă. 

— N-ar trebui să mă superi, Geoffroy! mormăi 
Romaric, în loc de alt răspuns. 

Guillemot şi ceilalţi patru îi înconjurară cu pru- 
denţă. Dueliştii începură să se studieze, învârtindu-se 
în cerc, apoi, Geoffroy atacă primul. Romaric pară lo- 
vitura şi ripostă. Adversarul lui făcu acelaşi lucru. 
Romaric se dădu înapoi. Transpiraţia începuse să-i 
curgă pe frunte. 

Guillemot, după cum îşi dădu seama, înţelese că 
vărul lui nu avea o sarcină uşoară. Îl încurajă în gând. 

Dintr-odată, Geoffroy fentă şi îl lovi pe Romaric în 
burtă. Cu suflul tăiat, îndoit, acesta dădu înapoi câţiva 

paşi. Adversarul lui, sigur de victorie, înaintă calm, 
învârtind bastonul deasupra capului, gata să-l pună la 
pământ. În momentul acela, Romaric, în loc să se re- 
dreseze, se aruncă la podea, îl seceră pe Geoffroy cu 
o lovitură de picior şi îşi lovi agresorul cu arma, din 
toate puterile. Geoffroy gemu, abandonă bastonul şi 
se rostogoli pe jos. 

Romaric se ridică şi constată cu satisfacţie că ad- 
versarul lui era scos din luptă. Dar, în acelaşi mo- 
ment, îi văzu pe ceilalţi Scutieri care se înarmaseră 
fiecare cu un baston, înaintând spre el, cu un aer ame- 
ninţător. Situaţia devenea delicată... 

Guillemot se hotărî să intervină. Povestea asta 
risca să se termine prost pentru vărul lui... Mai mult, 
Scutierii îşi dovedeau profunda laşitate: Guillemot nu 
vedea de ce şi-ar fi făcut scrupule pentru că s-a ames- 
tecat într-o întrecere, care se dovedea a fi necinstită! 
Sigur, trebuia să acţioneze discret. Pentru că era strict 
interzis să se folosească magia în rândurile Confreriei! 
Qadehar, Maestrul sâu, îi repeta adesea: Vrăjitorii şi 
Cavalerii lucrează împreună, dar în moduri diferite. 
Fiecare îşi păstrează calitățile pentru sine. 

Îşi facu socoteala repede. Ce ar fi putut să faca? 
Romaric para deja un atac şi se pregătea pentru altul. 

Un surâs lumină faţa Ucenicului: avea soluţia! În- 
chise ochii, îl căutå pe Ingwaz printre celelalte Gra- 
feme care stăteau aliniate în mintea lui. ÎI chema, 
deschise ochii, apoi murmurá la adresa fiecarui Scu- 
tier care se afla în jurul lui Romaric: 

— Ingwaz... Ingwaz... Ingwaz... Ingwaz... 

Grafemul Fixării trebuia chemat de atâtea ori câte 
persoane erau de imobilizat. Vara trecută, în timpul ata- 
cului dat de Orki, în apropiere de Troil, omisese această 
caracteristică, ceea ce-l făcuse să plătească scump. Dar 
astazi, Guillemot stăpânea perfect Grafemele. 

Ingwaz, cum nu fusese urlat, ci doar murmurat 
uşor, îngreună imperceptibil picioarele Scutierilor. 
Începură să se deplaseze cu dificultate, fără să-şi dea 
seama de ceea ce li se întâmplă. Romaric, la rândul 
său, se prinse repede că adversarii lui erau mai puţin 
iuți şi că se întâmplă ceva ce le împiedică mişcările. 
Sari pe unul dintre ei, îndepărtă bastonul şi lovi într-o 
parte; Scutierul strigă şi se prăbuşi la podea. Romaric 
pară cu uşurinţă atacul prea lent al celui de-al doilea 
şi îl făcu să-i zboare peste umăr. Se debarasă de al trei- 
lea cu o lovitură de pumn în stomac, apoi decise 
soarta ultimului cu o lovitură de picior răsucit, care îl 
atinse în piept. Îşi întâlni în cele din urmă vărul, cu 
ochii zâmbitori. 

— Spune-mi, ce le-ai făcut ca să devină atât de în- 
ceţi dintr-odată? 

— Ce le-am făcut? repetă Guillemot amuzat. Ab- 
solut nimic! S-ar zice că tu le-ai tras o chelfâneală 
pe cinste! 

— Asta-i adevărat. Dar şi tu m-ai ajutat din plin! 

— O, prea puţin... Dar, spune-mi, vere: schimbul 
acesta glorios de arme va contribui la reputaţia ta! 
Sincer, m-aş mira să mai vină să te provoace! 

— Cu atât mai puţin cu cât lupta l-a spulberat pe cel 
care trebuia învins, suspină Romaric, care îl trase pe 


28 Erik L'Homme 


Guillemot afară din sala de gimnastică. Să plecăm 
de-aici: nu că m-aş teme de idioţii ăştia, dar, dacă un Ca- 
valer este implicat şi descoperă folosirea magiei în in- 
cinta de la Bromotul, atunci să vezi fericire pe mine... 

— N-o să descopere nimic, îl asigură Ucenicul. 
Efectul Grafemului meu se va risipi în câteva mi- 
nute. Oricum, e timpul să mă întâlnesc cu Ambor şi 
Bertolen... 

Coborârâ câte patru trepte o dată, pe scara lată de 
piatră, care ducea spre poarta de la intrare. 

— De fapt, spuse Romaric pe neaşteptate, când ajun- 
seră în curte, care este vestea nemaipomenită despre 
care mi-ai vorbit mai devreme? 

— Vestea? Care veste? întreba Guillemot. A, da, re- 
luă cu falsă indiferenţă, aş fi vrut, pur şi simplu, să te 
previn că Vrăjitorii Guildei au verificat toate infor- 
maţiile pe care le-am adus din Lumea Incertă şi se 
pregătesc acum de un atac împotriva Umbrei... Dar 
păstreaz-o pentru tine! îi spuse el, în timp ce se grăbea 
să se întâlnească cu Ambor şi Bertolen care îl aşteptau 
în faţa porţii: nu cred că trebuie să ştie toată lumea! 

Guillemot se căţără în spatele lui Bertolen. Îi facu 
un ultim gest de adio lui Romaric, nemişcat în mijlo- 
cul curţii, siderat de vestea extraordinară, apoi dis- 
păru într-un nor de praf. 


4 
CÂNTECE DE PĂSĂRELE 


De câteva ore bune, Gontrand aştepta pe culoarele 
Academiei de Muzică. Îşi pusese ţitera pe o bancă şi aş- 
tepta plimbându-se cu mâinile la spate, de la un capăt la 
altul, pe culoarul acoperit cu dale de la intrarea somp- 
tuoasă. Această lipsă de punctualitate a profesorului 
însărcinat să-l înveţe — dacă va trece de ultima probă — 
respectarea măsurilor şi a timpilor îl şoca oarecum! 

La sosire, totuşi, fusese sedus imediat de clădirea 
impozantă a Academiei care se întindea la poalele 
pădurii Tantreval. Cântecele păsărilor păreau să riva- 
lizeze cu gamele elevilor. Aceştia din urmă, bursieri 
sau semibursieri, primeau, trei zile pe săptămână, 
cea mai bună educaţie pe care Ys putea s-o ofere ti- 
nerilor talentaţi. 

De fapt, muzica era o adevărată instituţie în în- 
treaga ţară. Fiecare oraş avea propria orchestră şi în 
fiecare zi avea loc un bal. Locuitorilor din Ys le plă- 
cea să danseze şi să asiste la întrecerile dintre marii 
flautişti şi cântăreţi la ţiteră, în timpul competiţiilor 
muzicale. Părinţii lui Gontrand câştigaseră o notorietate 

care îi plasa astăzi printre cei mai prestigioşi muzi- 
cieni al ţării. 

Gontrand era cel mai bun prieten al lui Romaric şi 
unul dintre membrii găştii. Un pic prea înalt, un pic 
prea slab, cu părul negru pieptânat cu grijă şi cu ochi 
căprui, scânteietori, era un tip flegmatic, ceea ce få- 
cea din el un tovarăş preţios în momente dificile. Re- 
uşise performanţa să scape dintr-un turn malefic din 
Lumea Incertă şi să cucerească, datorită muzicii sale, 
prietenia unui războinic barbar. Performanţa sa în 
castelul din Troil, de la aniversarea lui Urien, făcuse 
să fie descoperit de Academie şi să fie acceptat la 
examenul de admitere... 

— Gontrand de Grum! 

Gontrand se întoarse: o femeie în vârstă, îmbră- 
cată sobru, îl invită s-o urmeze. Îşi apucă instrumen- 
tul şi se luă după ea. Îl conduse într-o cameră cu 
pereţii daţi cu var, care erau luminaţi de nişte ferestre 
imense. De după o masă, doi bărbaţi şi o femeie îl 
studiau cu atenţie. Femeia închise uşa în urma lui. 

— Lasă jos ţitera şi întinde-ţi braţele în faţă, cu pal- 
mele bine întinse, îi spuse femeia. 

Gontrand, puţin mirat, se execută. Femeia îi ur- 
mări degetele, apoi dădu din cap mulţumită. 

— Nu tremură, constată ea. Nu pare să fie neliniştit. 

Gontrand pricepu imediat motivul pentru care aş- 
teptase pe culoar! Dar nu avu timp să se gândească la 
şiretlicurile la care recurgea comisia de admitere în 
Academie pentru selecţionarea elevilor, căci unul 
dintre membrii juriului spuse: 

— [a-ți ţitera şi cântă-ne Balada zilelor de altădată. 

Gontrand se execută şi se strădui să pună tot sen- 
timentul de care era capabil în interpretarea vechii 
melodii. Când termină, examinatoarea se aşeză la 
pian şi interpretă o melodie destul de complicată. 

— Acum cântă şi repetă ceea ce ai auzit. 

Gontrand cântă fără să-i scape nici o notă. Apoi îl 
întinseră o foaie şi un creion. 

— Pune pe note ceea ce o să cânt, continuă pianista. 

Scoţând limba de concentrare, tânărul muzician 
înnegri încet, încet portativul cu notele dicteului mu- 
zical. Capul începu să-i zbârnâie. 

— la acest instrument şi compune o arie într-o 
tonalitate care să plece de la această temă, continuă 
examinatoarea. 

Îi întinse un flaut transversal şi cântă o scurtă 
melodie la pian. Gontrand duse flautul la buze şi în- 
chise ochiu. 

În camera mare, domnea o linişte absolută. Băiatul 
simţea picăturile de sudoare cum îi alunecau pe spate. 
Gol! Un gol total! Nu-i venea nimic în cap... Era stu- 
pid. Era atât de aproape de reuşită! 

Era pe cale să renunţe, când, deodată, auzi două 
păsări care se ciondăneau, zburând la una dintre fe- 
restre. Ciripiturile lor îl inspirară imediat şi avu ideea 
să pună, în introducere, un tril. Apoi interpretă, având 
grijă să nu se abată de la tema muzicală pe care exa- 
minatoarea i-o impusese, cântecul păsărelelor certă- 
reţe pe care îl auzise. 

Când deschise ochii, văzu că profesorii renunța- 
seră la aerul sever şi îi zâmbeau. 

— Prezintă-te luni dimineaţă la administraţie. Şi 
nu-ţi uita ţitera: orele încep după-amiază. 

— Vreţi să spuneţi... se înecă Gontrand, care nu îşi 
imaginase că s-au decis atât de repede asupra sorții 
lui. Vreţi să spuneţi că am reuşit la Academie? 

— În fiecare an primim douăzeci de elevi noi, con- 
firmă femeia care îl supusese tuturor probelor. Tu eşti 
printre ei... 

Gontrand fu concediat şi părăsi camera, amuţit. 
Se lăsă să cadă pe o bancă de pe culoar, încercând 
să-şi vină în simtiri. Îşi imagina deja primirea trium- 
fală ce îl aştepta acasă... Dar mai înainte, desigur, o 
să-i trimită lui Romaric un mesaj printr-un porumbel, 
altul lui Guillemot şi încă două pentru Ambre şi 
Coralie, ca să le dea vestea cea mare! 


5 
MICI SECRETE 


Ambre îşi aruncă racheta de tenis pe pat şi îşi 
scoase pantofii pe care îi trimise la plimbare într-un 
colţ al camerei. Apoi, ştergându-şi faţa cu mânecile 
de la tricou, se îndreptă spre baie. Astăzi, profesorul 
de sport o făcuse să transpire, şi, de când părăsise 
curtea cu terenurile amenajate, nu avea în cap decât o 
idee: să facă un duş bun! Încercă să deschidă uşa: ci- 
neva era înăuntru, închis cu cheia. 

— Coralie, ţipă ea. Sâ nu-mi spui că eşti încă în baie! 

— Termin imediat, răspunse o voce înâbuşită de 
zgomotul apei care curgea. 

Ambre suspină. Când plecase la tenis, sora ei in- 
trase deja în baie... Ambre şi Coralie erau gemene. 
Prima, cu părul negru tuns scurt, cu un temperament 
sportiv, voluntar, şi cu felul ei de a spune totul 
verde-n faţă, n-avea nici un succes la băieţi. A doua, 
cu părul lung, cu aerul cochet şi ochii albaştri ca ma- 
rea, părea ieşită dintr-o revistă pentru femei. Totuşi, 
n-ar trebui întotdeauna să ne luăm după aparente... 

— Mamă! strigă Ambre. Coralie nu vrea să mă lase 
să intru în baie! Stă acolo de trei ore! 

— Nu este adevărat! exclamă Coralie din spatele 
uşii. Şi mai am nevoie doar de trei minute! Exact cât 
îmi trebuie să-mi usuc părul... 

— Să-ţi usuci părul! exclamă Ambre, disperată. 
Dar asta o să-ţi ia o oră! Mamă... Fă ceva! 

— Haideţi, fetelor, potoliţi-vă, răspunse doamna de 
Krakal din salon, unde lua ceaiul cu două prietene. 

— Mereu acelaşi lucru, bombâni Ambre, luând-o 
înapoi spre camera ei, după ce dădu un pumn în uşa 
băii. Domnişoara îşi face baie şi ceilalţi nu au decât 
s-aştepte să binevoiască să iasă! 

Trecând prin faţa camerei surorii sale, Ambre 
ezită, apoi se opri. Să fi uitat Coralie să încuie? Îm- 
pinse cu mâna; uşa se deschise. 

Ambre se strecură înăuntru. Acum ori niciodată e 
momentul să afle ce îşi notează Coralie, ore întregi, 
în carnetul pe care-l botezase „Jurnalul meu“. Citise 
pe copertă, într-una dintre zilele când Coralie nu reu- 
şise să-l ascundă destul de repede. „Jurnalul meu“... 
Era ridicol! 

Patul cu pilotă roz era nefăcut. Biroul, care era fo- 
losit şi ca măsuţă de toaletă, era gol. În schimb, unul 
dintre sertare era întredeschis. 

Ambre se apropie şi zări faimosul caiet. Îl lua, îl 
răsfoi, citi o frază, apoi alta, şi încă una, la întâmplare. 
Nu era vorba decât despre Romaric. Ambre deveni 
nerăbdătoare. Sigur o să mai afle şi multe altele! Se 

pregătea să-şi continue lectura, când auzi deschizân- 
du-se zăvorul de la uşa băii. 

— Asta-i chiar ghinion, mormăi ea. De obicei, îi 
trebuie o grămadă de timp ca să-şi aranjeze părul! 

Părăsi în grabă camera şi o zbughi în a ei. Se lungi 
pe pat şi se adânci într-o revistă, făcându-se că o citeşte. 
Câteva momente mai târziu, se auzi o bătaie în uşă. 

— Cine este? 

— Coralie! 

— Intră... 

Coralie îşi strecură capul prin deschizătura uşii. 

— Am terminat cât am putut de repede. Uite, e li- 
ber. Nu mi-am închipuit că o să te întorci aşa de re- 
pede de la tenis! 

— N-are importanţă... Mulţumesc. 

Ambre o auzi pe sora ei intrând în propria cameră 
și închizând. Rămase o clipă să mediteze la micile se- 
crete ale Coraliei care o făcuseră să fie bolnavă de cu- 
riozitate. De ce-i venea atât de greu să suporte ca sora 
ei să aibă secrete? Coralie îşi începuse jurnalul la în- 
toarcerea din Lumea Incertă şi, de atunci, se destăi- 
nuia mai puţin surorii ei gemene. Ambre se simţea 
rănită... Se întoarse pe pat şi îşi masă tâmplele. 

Fusese bolnavă trei zile şi durerea de cap persista. 
Doctorul pusese diagnosticul de răceală severă, a 
umplut-o de pilule și a lasat-o singură, cu o oboseală 
îngrozitoare. Fără să-şi poată explica, era obsedată că 
durerea de cap avea o legătură cu visele tulburătoare 
pe care le avea de câtava vreme. Înainte nu fusese 

niciodată bolnavă! Înainte de ce, până la urmă? Îna- 
inte de călătoria în Lumea Incertă... 

Se simţi dintr-odată melancolică. Ar fi avut ne- 
voie de un întăritor. Deschise sertarul de la noptieră, 
scoase trei foi de hârtie, mototolite de atâta mânuire. 
Citi începutul primeia dintre ele: 


Dragă Ambre, 

Ieri l-am văzut pe Guillemot. A venit să mă vi- 
ziteze la Bromotul. Mi-a spus că eşti bolnavă. Mi 
s-a părut ciudat, pentru că îmi este greu să mi te 
imaginez bolnavă! În fine, sper să te însânătoşeşti 
repede şi să nu ne faci figuri la sărbătoarea de 
Samain! Aştept cu nerăbdare acel moment, când o 
să ne reîntâlnim cu toţii! Ce-ai zice dacă ţi-aş po- 
vesti despre antrenamentele de Scutier?... 


Fata surâse. I-ar fi apreciat mult mai mult pe Scu- 
tieri în cazul în care Confreria ar fi fost mai puţin 
conservatoare şi mai deschisă la nou! 

Se gândi la jurnalul surorii ei şi regretă că nu a pu- 
tut să afle mai multe despre gângurelile cu Romaric... 
Aranjă scrisoarea celui din urmă, luă a doua foaie şi 
trecu cu privirea peste scrisul lui Gontrand: 


...Un adevărat triumf. Pe scurt, iatâ-mă admis 
la Academia de Muzică din Tantirleval! Nu fi ge- 
loasă, bătrânica mea. Într-o zi, o să-ţi găseşti şi tu 
chemarea (tâcută!). Altfel, Guillemot mi-a spus că 
ai fost bolnavă, cu temperatura mare. Nu-i nici o 

glumă, nu? Ne vedem cu toții la sărbătorile de 
Samain! Aşadar, få-te repede bine!... 


Ce-şi imaginau cu toții? Că ea nu era la fel de ne- 
răbdătoare să se întâlnească de sărbătorile de Samain, 
la Dashtikazar, luna viitoare? În orice caz, scrisorile 
lor au reconfortat-o câtă vreme s-a plictisit închisă în 
camera ei. Luă ultima foaie, scrisoarea de la 
Guillemot, care era cea mai şifonată... 


...la Dashtikazar, pentru Samain. 
Te sărut, 
Guillemot 


„Te sărut!“ A citit şi recitit aceste cuvinte de sute de 
ori. Ştia că asta nu spune mare lucru: o sărută pe sora 
ei, pe mama, pe bunicul! Cu toate acestea, era ceva. 

Auzi paşi pe culoar. Depuse un sărut fugitiv pe 
scrisoarea lui Guillemot, apoi le aranjă pe toate trei în 
sertar, sări în picioare şi se grăbi să intre în baie, îna- 
inte ca altcineva să pună stăpânire pe ea. 


6 


O ORĂ DE GEOGRAFIE MAI PUŢIN 
OBIȘNUITĂ 


— Guillemot! 

Guillemot îşi ridică ochii din caiet şi-l zări pe băr- 
batul cu ţeasta rasă şi cu ochelari cu lentile groase, a 
cărui cămaşă lăsa să se vadă un trunchi slab. Îi era 
profesor de istorie şi de geografie, încă de acum doi 
ani. Doi ani şi o lună şi jumătate. 

— Da, domnule? 

— Poţi să descrii colegilor tăi Lumea Incertă, aşa 
cum ai văzut-o tu? 

Guillemot suspină. 

De la evenimentele extraordinare din vară, viaţa 
sa se schimbase mult. Mai întâi, intrase într-a patra şi 
trebuise să se familiarizeze cu o grămadă de materii 
noi, cum ar fi instituţiile din Ys, geometria şi atletis- 
mul. Apoi, celebritatea lui foarte recentă îi atrăgea 
numeroase dovezi de simpatie din partea celorlalți 
băieţi şi fete din liceu. În fine, chiar această celebri- 
tate atrăgea întreaga atenţie a profesorilor... Mai ales 

pe cea a profesorului de geografie. Fără aceste 
„atenţii““, chiar ar fi venit cu plăcere la şcoală! 

Guillemot simţi aţintită asupra lui privirea insistentă 
a profesorului şi cea plină de speranţă a întregii clase, 
mult prea fericită să scape de cursuri şi să-şi petreacă 
sfârşitul orei ascultând. În cele din urmă, se hotări: 

— Lumea Incertă, începu el susţinut de murmurele 
de uşurare, este una dintre cele Trei Lumi. 

— Care sunt celelalte două Lumi, Camille? o în- 
trebă pe neaşteptate profesorul pe una dintre elevele 
care începuseră să pălăvrăgească în fundul sălii. 

— Ăâa... Lumea Reală şi Ţara de Ys? răspunse ea. 

— Exact. Şi termină cu trâncâneala, te rog! Conti- 
nuă, Guillemot. 

— Se ajunge acolo prin una dintre cele două Porţi 
situate pe o colină, în apropiere de Dashtikazar... 

— Cedric, toată lumea poate pătrunde prin aceste 
porți? îl mai întrebă profesorul pe un elev care visa 
privind pe fereastră. 

— Scuzaţi? Nu am auzit întrebarea, domnule... 

— La naiba! se enervă profesorul. De ce nu ascul- 
taţi? Guillemot a trecut printr-o aventură unică! Ar 
trebui să ascultați şi să profitaţi! 

— Deci, reluă răbdător Guillemot, numai Vrăjitorii 
pot folosi cele două Porţi. Cea din Lumea Incertă 
duce spre teritorii imense şi sălbatice. Oamenii care 
le populează sunt destul de aspri. Trebuie spus că nu 
există alegere: trebuie să convieţuieşti cu monştri, 
cum sunt Orkii sau Gommonii, dar şi cu oameni 
cruzi, cum este Comandantul 'Thunku, care conduce 

oraşul Yâdigâr. Această brută are o armată de adevă- 
raţi ticăloşi, care nu se gândesc decât la jaf şi la răz- 
boi. Alături de oameni aproape normali, pot fi găsite 
triburi ciudate: Oamenii Nisipurilor, de exemplu, 
care trăiesc în mijlocul Deşertului Vorace, care mă- 
nâncă tot ce nu este piatră! Poporul Mării locuieşte 
pe plute pe Marea Meduzelor de Foc... 

Pe măsură ce-şi depâna amintirile din Lumea In- 
certă, Guillemot simţea cum agitația urcă în el. Toată 
clasa era acum captivată şi profesorul arborase un 
zâmbet triumfător. 

— Omuleţii din Virdu sunt înalţi cât nişte copii şi 
exploatează minele de pietre preţioase; ei sunt ban- 
cherii Lumii Incerte. Poartă haine foarte scumpe! 
Există, ca şi aici, negustori. Dar sunt obligaţi să anga- 
jeze mercenari care să le protejeze de hoţi convoa- 
iele. Cel mai mare oraş se numeşte Ferghânâ. Este un 
oraş înfrățit cu Y âdigâr. Un drum de pietre le leagă pe 
cele două. În mijlocul teritoriului, există un oraş care 
se cheamă Yénibohor. El este ocupat de preoţi care 
nu au deloc un aer blând! Toată lumea se teme de ei! 

În picioare, în faţa tablei, profesorul desenă cu cretă 
harta Lumii Incerte, după indicaţiile lui Guillemot. 

— Marea din apropiere de Ferghânâ se numeşte 
Marea Furtunilor şi, foarte sus, deasupra Insulei din 
Mijloc, preciză băiatul, facând un gest ca să atragă 
atenţia profesorului, sunt stepele din Nordul Incert. 
Ele sunt locuite de războinici nomazi. La est, există o 
pădure, la fel de uriaşă ca o mare, care poartă numele 
Irtych Violet. Cred câ nimeni nu-i cunoaşte capătul. 

— Şi la sud? se interesă profesorul. 

— Nu este decât deşert cât vezi cu ochii, ezită 
Guillemot. Acolo, cu atât mai mult nu se ştie ce se 
află... La est, se află Oceanul Imens. Se pare că este 
păzit de monştri marini. 

Ultima precizare a fost însoţită de tăcere. Fiecare 
îşi imagina, în felul lui, universul pe care tocmai îl 
descrisese Guillemot, găsind că Ţara de Ys, în pofida 
landelor misterioase şi a pădurilor adânci, a Vrăjitori- 
lor şi a Korriganilor, era, în cele din urmă, de-a drep- 
tul banală! 

— Vrea cineva să-i pună întrebări lui Guillemot? 
zise profesorul. 

În aceeaşi clipă, sună clopoțţelul anunțând sfârşitul 
orei. Profesorul făcu linişte în clasa care începuse să 
se agite, spunând: 

— Nu plecaţi decât după ce copiaţi schiţa Lumii 
Incerte în caietele voastre. Mâine dimineaţă o să vă 
pun întrebări despre acest subiect! 

Se auziră proteste, dar toţi se aşezară şi începură 
să deseneze harta. 

— Sigur, tu eşti scutit de acest exerciţiu, i se adresă 
lui Guillemot. Mulţumesc pentru ajutorul dat la ora 
de geografie puţin... mai specială! Poţi să pleci. 

Guillemot nu aşteptă să i se spună de două ori. Îl 
salută politicos pe profesor şi părăsi clasa. 

Traversă cu pas întins curtea liceului. Fagii înalţi în- 
cepuseră să se îmbrace în culori frumoase, maronii Şi 
aurii, Şi le aruncă o privire. Se pregătea să iasă pe poartă, 
când auzi hărmâălaie în spatele lui. Se întoarse şi îi zări 

pe Agathe de Balangru şi pe Thomas de Kandarisar, cei 
doi terorişti ai şcolii, înaintând spre el... 

— Guillemot! Aici erai! exclamă Thomas, un băiat 
solid şi musculos, cu scăfârlia roşie. 

— Te câutăm peste tot de dimineaţă, îi explică 
Agathe. În după-amiaza asta dau o petrecere la mine: 
ar fi grozav dacă ai veni! 

Guillemot o privi pe fata înaltă şi cam slabă care îi 
zâmbea cu toată gura. Şi când te gândeşti că înainte 
de a o fi smuls din ghearele Comandantului Thunku 
din Lumea ÎIncertă era cea mai mare duşmancă a lui şi 
cel mai mare coşmar! Astăzi, Agathe de Balangru nu 
ştia ce să mai facă pentru a-i fi pe plac... 

Guillemot simţi o împunsătură în inimă. Cu cât o 
privea mai mult, cu atât nu i se mai părea chiar atât de 
urâtă. Caracterul care i se putea citi sub trăsături, 
combinat cu magnetismul pe care îl degaja, înlocuia 
frumuseţea care-i lipsea... 

Dar figura severă a lui Ambre îi veni în minte şi 
ÎŞI reproşă asemenea gânduri. 

În ce-l priveşte pe Thomas, bruta pe care o salvase 
de cuțitul unui Gommon pe o plajă din Ys, acesta îşi 
regăsise locul alături de Agathe. Dar avea mereu o pri- 
vire pierdută de admiraţie pentru Ucenicul Vrăjitor! 

— Îmi pare foarte rău, Agathe, răspunse Guillemot 
cu un regret sincer. Aş veni cu plăcere, dar... trebuie 
să mă întâlnesc cu Maestrul Qadehar. Mă aşteaptă 
în landă. 

De fapt, învăţăturile pe care i le preda Qadehar, 
Maestrul lui Vrăjitor, aveau de la începutul şcolii o 

supărătoare tendinţă de a se înmulţi! Erau chiar pe cale 
să-l răpească după-amiaza de miercuri, ziua lui liberă... 

— Cu atât mai rău, spuse Agathe decepţionată. Ră- 
mâne pe altă dată. 

— Da... distracţie plăcută! 

Guillemot făcu un gest de scuze şi de la revedere, 
apoi o şterse. Era în întârziere. 

Şi Maestrului Qadehar nu-i plăcea să aştepte. 


7 
PLIMBARE ÎN LANDĂ 


— Încă cinci minute, şi plecam să te caut! exclamă 
Qadehar Vrăjitorul. 

Guillemot, gâfâind, ajunse la poalele dolmenului 
unde maestrul său îi dăduse întâlnire ca să lucreze, pe 
coline, deasupra oraşului. 

— V-aţi temut că un Ork a încercat din nou să mă ră- 
pească? întrebă Ucenicul care îşi recăpătă cu greu suflul. 

— Mi-a fost mai ales teamă că te laşi atras de 
altceva şi uiţi de ora la care avem lecţia! 

Qadehar cobori uşor de pe enorma bucată de gra- 
nit unde stătuse în aşteptarea lui Guillemot. 

Avea o statură atletică, o faţă pătrâţoasă şi părul 
tuns scurt. Ochii îi erau albaştri ca oţelul. Avea o voce 
caldă, un zâmbet binevoitor care îi răsărea mereu pe 
buze, îndulcindu-i expresia dură. Era greu să-i dai o 
vârstă: putea să aibă între treizeci şi cinci şi patruzeci 
de ani. Mantia întunecată şi sacul de pânză pe care îl 
purta întotdeauna la el vorbeau despre apartenenţa lui 
la lumea magiei. Maestrul Qadehar, duşman declarat 
al Umbrei, era cel mai faimos Vrăjitor al Guildei. 

— Ce facem astăzi, Maestre? se interesă Guillemot. 

— O să ne plimbăm prin landă. Timpul este plăcut, 
tocmai bun pentru mişcare! Bineînţeles că o să profi- 
tām şi o să şi lucrăm puţin... 

Guillemot aprobă mulţumit programul. Plimbă- 
rile cu Maestrul său erau adesea o ocazie de a aborda 
subiecte ce depăşeau cadrul strict al învăţăturii! Înce- 
pură să meargă printre ierburi şi flori de câmp. După 
câţiva paşi, Qadehar îl întrebă pe Guillemot: 

— Guillemot, consideri că ţi-ai însuşit cu adevărat 
cele douazeci şi patru de Grafeme? 

— Da, Maestre. Este suficient să închid ochii şi ele 
îşi fac apariţia, strălucitoare. 

— Faci în fiecare dimineaţă efortul de a menţine 
contactul cu ele? 

— Da, Maestre. Le chem în minte, după nume. Şi 
ele se arată. 

— Ştii cum så utilizezi Grafemele? 

— Ştiu să le protejez, strigându-le sau murmurân- 
du-le. Ştiu să le întăresc, adoptând Stadha. Ştiu să le leg 
între ele şi să le întreţes, compunând Galdr, incantaţule. 

— Ce este un Galdr? 

— O vrajă, Maestre, în care se folosesc Grafemele, 
precum cuvintele într-o frază... 

— Ce este un Grafem, Guillemot? 

— Este o literă dintr-un alfabet magic, scris în stele, 
care permite intrarea în Wyrd. 

— Şi Wyrd ce este? 

— Este ca o pânză de păianjen gigantică, ale cărei fire 
sunt legate de tot ce există. Grafemele, deschizându-se 
spre Wyrd, permit să ajungi la toate aceste lucruri. 

— Care sunt cele mai bune două arme ale unui 
Vrăjitor în Wyrd? 

— Prudenta şi umilinţa. 

— Acum, care este Grafemul călătoriei? 

— Raidhu, carul lui Nerthus, al cincilea în ordine. 

— Există Grafeme bune şi Grafeme rele? 

— Nu. Nu există decât Vrăjitori buni şi Vrăjitori 
nepricepuţi. Grafemele sunt energii neutre, al căror 
efect depinde numai de cel care le foloseşte... Ştiu 
câte ceva, Maestre! 

Qadehar surâse şi apoi dădu din cap. 

— Ai răspuns la tot, băiete. Este o calitate indispen- 
sabilă... pentru cel care vrea să devină negustor sau 
profesor! Dar, când ai ambiția să devii Vrăjitor, vezi 
tu, e nevoie de puţin mai mult decât atât... 

Nici nu termină bine de pronunţat aceste cuvinte, 
că imediat se dădu înapoi. Adoptă Stadha de Ingwaz 
şi lansă asupra Ucenicului puterea Grafemului: 

— Ingwaz! 

Guillemot reacţionă imediat. Îl vazuse pe Maestru 
luând poziţia simbolului Fixării şi o anticipase, adop- 
tând postura Naudhiz, care neutraliza atacurile ma- 
gice. Abia avu timp să cheme Grafemul protector. Se 
ivi un fulger de lumină aurie. Atacul lui Qadehar eşuă. 

— Nu e râu, nu e râu, recunoscu Vrăjitorul. Văd că 
eşti mai mult decât un bun vorbitor! 

— Din cuvânt în cuvânt și cuvântul mă va călăuzi; 
din faptă în faptă şi fapta mă va conduce, Maestre! 
răspunse Ucenicul cu o umbră de îngâmfare. 

Fra una dintre frazele pe care Vrăjitorii avuseseră 
grijă s-o scoată din Cartea Stelelor, de multă vreme. 

— Ia te uită! afirmă ironic Qadehar. Dai şi sfaturi 
înțelepte acum? 

Vrăjitorul luase o poziţie obişnuită şi era la câţiva 
paşi de elevul lui. Dintr-odată, făcu un gest cu mâna 
în direcţia lui Guillemot. 

De data aceasta Ucenicul nu fu suficient de rapid 
ŞI, în timp ce scotea un strigăt de uimire, se pomeni 
la pământ. 

— Cum aţi făcut, Maestre? N-aţi făcut Stadha şi nu 
v-am auzit lansând Ingwaz! 

— Ba, da, Guillemot, îi spuse Qadehar, explicân- 
du-i elevului său cum făcuse când l-a aruncat, dar tu 
nu ţi-ai dat seama. Pur şi simplu, există un alt mod 
decât Stadha pentru a invoca sau a folosi în liniște 
Grafemele! 

Guillemot se aşezase pe pământ şi scosese din sa- 
cul lui carnetul mare cu coperte de piele neagră, în 
care îşi nota tot ce i se părea important. 

— Mi-ai spus adineauri, continuă Qadehar, că ştii să 
foloseşti Grafemele strigându-le sau murmurându-le, 
adoptând Stadha, şi legându-le între ele în Galdr, în 
incantaţii. Te voi învăţa astăzi să foloseşti o altă me- 
todă, mult mai subtilă, mult mai puternică, poate, mai 
rapidă şi mult mai discretă. 

— Vă ascult, Maestre! îl încuraja Guillemot care 
adora aceste momente în care Maestrul său, lăsând 
deoparte numele de plante sau dinamica savanta a 
vânturilor, îl învăţa tehnici de adevărata magie. 

Cu ajutorul mâinilor, Qadehar desenă în aer forma 
fiecăruia dintre cele douăzeci şi patru de Grafeme. O 
făcea cu gesturi rapide şi vii. În acelaşi timp, îi ex- 
plică elevului său uimit: 

— Astea sunt Mudra, gesturi ale mâinii prin aer, 
care reproduc formele Grafemelor... Ca şi Stadha, 
Mudra îți permite să le invoci puterea în linişte sau să 
le întăreşti. În acest din urmă caz, este suficient să 
murmuri numele Grafemelor, în acelaşi timp cât le 
desenezi în aer. 

— Şi care sunt avantajele şi inconvenientele 
Mudrei în raport cu Stadha? îl întrebă Guillemot, în- 
cruntând din sprâncene. 

— 'Ţi-am spus: Stadha întăreşte forţa magiei. Dar 
ele sunt prea lente când le foloseşti şi mai puţin dis- 
crete decât Mudra. Stadha şi Mudra îţi permit în 
egală măsură să-ţi întăreşti Galdr. De exemplu, Galdr 
al Deşertului, care cere multă energie, n-ar putea 
funcţiona cu Mudra. 

— Am înţeles, Maestre. Dacă sunt grăbit sau dacă 
nu vreau să fiu descoperit, folosesc Mudra. Dacă am 
nevoie de putere, folosesc Stadha! 

— Ai înţeles esenţialul, aprobă Qadehar. Restul 
va veni odată cu practica! Stăpâneşti destul de bine 
Stadha? 

— Da, Maestre, aşa cred. 

— Perfect. Să ne ocupăm atunci de Mudra. Dă-mi 
mâinile... 

Vrăjitorul petrecu restul după-amiezii, aşezat pe 
pământul landei, învăţându-şi elevul gesturile magice. 

Când fu sigur că Guillemot le posedă bine pe toate, 
se ridică. 

— Bine. Să ne reluăm plimbarea, băiete. Mai avem 
destul timp. Şi apoi, vreau să-ţi vorbesc. 


Vrajitorul mergea în tăcere. Alături de el, Guillemot 
aştepta răbdător să rupă tăcerea. Ceea ce nu întârzie 
să se întâmple. 

— Curând, Guillemot, vei fi în posesia a tot ce 
trebuie să ştii pentru a începe cu adevărat să înveţi 
Vrăjitoria. 

— Când, Maestre? se entuziasmă Ucenicul. 

— 'Ţi-am spus, curând, răspunse Qadehar care pà- 
rea preocupat dintr-odată de alt gând. 

Răspunsul Maestrului îl decepţionă. Dar Guillemot 
nu insistă şi, la rândul lui, tăcu. Mergeau din nou în 
linişte pe cărarea care străbătea Landa Korriganilor. 
Apoi, Qadehar reluă pe un ton coborât: 

— Sunt conştient, băiete, că am luat-o cam repede 
cu tine. Ţi-am dezvăluit secrete şi te-am învățat prac- 
tici pe care un Ucenic nu le descoperă decât în 
doi-trei ani. Dar, dacă am procedat aşa, Guillemot, 
este pentru că am crezut că se poate! Şi, mai ales, că 
este necesar... 

— Ce vreţi să spuneţi, Maestre? se nelinişti Guillemot 
care rareori îl auzise pe Qadehar confesându-se astfel. 

— Eşti un băiat inteligent, Guillemot. Magia este 
puternică în tine, şi tu ştii asta: n-ai doborât un 
Gommon şi n-ai imobilizat un Ork? N-ai deschis 
tu Poarta Lumii Incerte şi n-ai distrus palatul lui 

Thunku, pe când nu erai decât un învățăcel cu numai 
trei luni vechime? 

— Da, dar... ce legătură are cu ucenicia mea? 

— Îţi mai aminteşti de insuccesele tale cu Grafe- 
mele în Lumea Incertă, din cauză că nu le-ai modifi- 
cat în funcţie de stelele de pe cerul acelei lumi? 

— Bineînţeles, Maestre, îmi amintesc. În loc să mă 
ajute să mă concentrez, Isaz a îngheţat doi hoţi! În 
timp ce Thursaz, care trebuia să må ajute contra gär- 
zilor lui Thunku, a provocat un cutremur de pământ. 

— Asta este problema, Guillemot, suspină Maestrul 
Qadehar. Ai o Önd, o forţă interioară enormâ. Dar îţi 
lipsesc încă metodele de control. Iniţiindu-te în ma- 
gie, am trezit această forţă în tine; dar, pentru a nu pro- 
voca alte catastrofe, trebuie să înveţi sa o stăpâneşti. 

— Şi va trebui să muncesc mult, Maestre, nu-i aşa? 

Guillemot spuse aceste cuvinte cu atâta seriozitate, 
încât Vrăjitorul nu se putu împiedica să nu surâdă. 

— Da, fiule. Ştiu că nu este uşor pentru tine, că ai 
prefera să-ţi petreci timpul cu prietenii şi să te dis- 
trezi. Dar noi avem amândoi o responsabilitate legată 
de forţele magice. Şi tu, şi eu suntem legaţi printr-un 
legământ rostit sub pecetea jurământului: al meu, să 
te învăţ magia, al tău, s-o înveţi... 

Guillemot se văzu, ca şi cum ar fi fost ieri, pe când 
tocmai era gata să dea mâna cu Vrăjitorul, amestecând 
semnul râbdârii cu cel al supunerii, trasate pe palma 
fiecăruia dintre ei cu cârbune de tisă. Niciodată n-a pus 
acest angajament sub semnul întrebării! Devenind 
Ucenic, îşi găsise, în sfârşit, locul. Pentru prietenii lui, 

pentru colegii de liceu şi pentru toți ceilalți care îl cu- 
noşteau şi care nu-l cunoşteau, era Guillemot Uceni- 
cul Vrăjitor, cel care l-a scos pe Thomas din ghearele 
Gommonului şi a adus-o pe Agathe din teribila Lume 
Incertă. S-a trezit cu noi responsabilităţi şi şi-a urmat 
ucenicia cu asiduitate, reprezentând prima sa obliga- 
ție. O ştia şi o accepta. Faptul că Maestrul revenea la 
jurământul lor îl surprindea... 

— Ştiu toate astea, Maestre, se miră Guillemot. De 
ce o repetaţi? 

— O expediţie care reuneşte cei mai buni Vrăjitori 
ai Guildei, explică Maestrul după un moment de ezi- 
tare, va pleca în Lumea Incertă şi va da asaltul pentru 
descoperirea Umbre... 

— Ştiu şi asta, Maestre, se miră Guillemot. Dar ce 
nu mi-aţi spus, continuă cu oarecare speranţă, unde 
se ascunde Umbra în Lumea Incertă? 

— N-are importanţă, în orice caz, pentru tine, răs- 
punse Vrăjitorul, făcând un gest evaziv cu mâna. În 
schimb, ce nu ţi-am spus, Guillemot, este că, în tim- 
pul atacului, tu vei fi ţinut în siguranţă la mânăstirea 
Gifdu. Nu, fără proteste, este inutil! Înţeleg că pàs- 
trezi o amintire neplăcută acelui loc, dar Marele nos- 
tru Mag, Charfalaq, a decis astfel. De altfel, Înaltul 
Magistrat şi chiar mama ta sunt de acord în a aprecia 
faptul ca pe o precauţie rezonabilă. Cine ştie cum va 
reacţiona Umbra la atacul nostru? 

Guillemot deschise gura ca să se apere, dar tonul 
autoritar al lui Qadehar îl dezarmă. Va fi închis la 
Gifdu, de unde a trebuit să scape pentru a-şi reîntâlni 

prietenii! Dacă se îndoia cå într-o zi se va întoarce, nu 
bânuia că asta o să se întâmple prea curând şi chiar în 
felul acesta! Îl blestema în gând pe Charfalaq, acest 
bătrân viclean, care îi dădea fiori şi care îi impunea 
astăzi să revină la mânăstire. 

Calculă numărul de zile care rămăseseră până la 
sărbătorile de Samain: uf, exista o marjă... O să se 
întoarcă la timp în Dashtikazar pentru a se bucura de 
vacanţă cu Romaric, Gontrand, Ambre şi Coralie. Şi 
apoi, deşi nu se punea problema, ar fi putut så eva- 
deze din nou! 

Perspectiva de a-i reîntâlni pe Gerald, blândul 
Vrăjitor informatician, şi pe Qadwan, bătrânul maes- 
tru de gimnastică, reuşea să faca ideea de a se în- 
toarce la Gifdu mai puţin dezagreabila. Guillemot se 
întoarse spre Qadehar: 

— Şi când trebuie să plec? 

— Plecăm în seara asta. Avem timp ca tu să-ţi 
strângi lucrurile şi să-ți iei la revedere de la mama ta, 
iar eu să-mi iau un cal de la unchiul tău. 

— Atât de repede? exclamă Guillmot. Dar de ce? 
Ce se petrece? 

— După ce a consultat astrele, Marele nostru Mag 
a decis să devanseze atacul asupra Umbrei. Era pre- 
văzut pentru luna viitoare. Va avea loc în câteva zile. 

Guillemot se regăsi fără prea mare plăcere într-o 
cămărutță care se oferea vizitatorilor, în partea de sus 
a mănăstirii, şi pe care o împărțea tot cu Maestrul 
său. Era asemănătoare celei în care mai stătuse în 
precedenta sa trecere pe la Gifdu: simplă şi curată, 
cu două paturi, o masă, două scaune şi o baie. Dife- 
renţa consta în faptul că aceasta nu era plasată în 
aripa de sud, la al treilea etaj, acolo unde vederea îl 
ducea departe, spre văi. După evadarea lui pe o 
coardă, vara trecută, avuseseră grijă să-l ţină departe 
de fațadele exterioare. 

Fereastra camerei se deschidea, aşadar, încă de la al 
doilea etaj, spre curtea interioară înconjurată de o gale- 
rie de arcade, unde Vrăjitorilor le plăcea să se plimbe şi 
să stea de vorbă, în faţa masivei porţi a mănăstirii. 

Ca şi prima dată, se simţi repede singur. Maestrul 
său, cu care împărțea camera, era mereu solicitat în 
toate părţile. În fapt, treizeci de Vrăjitori ai Guildei, 
dintre cei mai puternici, fuseseră aleşi să dea atacul 
împotriva Umbrei şi Qadehar fusese desemnat şef... 

Mănăstirea Gifdu, cel mai înalt loc al Guildei, era 
în fierbere. Guillemot o constatase repede: o mulţime 
de Vrăjitori măsurau aferaţi în lung şi-n lat culoarele, 
şi chiar Gerald, maestrul calculatoarelor, cu care el se 
înţelegea bine, se mulțumea să facă un gest rapid din 
mână pentru a-l saluta. În ce-l priveşte pe Qadwan, 
bătrânul Vrăjitor responsabil cu sala de gimnastică, 
şi el îi acorda la fel de puţin timp ca şi ceilalți. Sin- 
gura persoană care părea să-i aprecieze vizitele era 
Eugene, Vrăjitorul care răspundea de poşta mânăsti- 
rii, care, în aceste zile, mult mai mult ca de obicei, se 
prăbuşea sub tone de scrisori. 

Ca să-şi amăgească plictiseala şi decepţia de a fi 
exclus de la pregătirile pentru expediţie, Guillemot 
consacra o oră sau două trierii scrisorilor, înainte de a 
lua drumul bibliotecii. Mergea pe culoarele pe care 
numai Pietrele Vorbitoare, pietrele gravate care ofe- 
reau informaţii legate de direcţia ce trebuie urmată, 
ajutau să fie distinse unele de altele. Mânăstirea era 
imensă, atât la suprafaţă, cât şi în subsol, iar coridoa- 
rele ei, care toate semănau între ele, formau un ade- 
vărat labirint. Ucenicii care veneau aici pentru prima 
oară se rătăceau mereu până descopereau secretul 
Pietrelor Vorbitoare. 


În acea dimineaţă, Guillemot rămase mai mult 
timp în Biblioteca Lumii Incerte. Vara trecută îşi pe- 
trecuse multă vreme ca să-şi pregătească escapada; 
nici o lucrare de pe rafturile metalice ale camerei nu 
scăpase curiozităţii lui! 

A citit un capitol din istoria mănăstirii Gifdu, în 
spaţioasa sală lambrisată a Bibliotecii de Istorie şi, 
astfel, a aflat că mânăstirea fusese construită cu cinci 
sute de ani înainte de Dashtikazar, capitala Țării de 
Ys, veche de o mie de ani. 

Paşii l-au condus apoi la Biblioteca Naturii, plină 
de animale împăiate, unde a văzut un documentar 
despre pescăruşi. leşind din sală, era gata să răs- 
toamne un Vrăjitor grăbit... 

— A! Iartă-mă! 

— Nu-i nimic. Dar fii atent data viitoare! 

Guillemot îl cercetă curios pe individul care îşi 
aranja gulerul. Mantia de Vrăjitor era imaculată şi pă- 
rea foarte nouă. Era un băiat tânăr, care ar fi putut să 
aibă şaisprezece ani, cu părul destul de lung strâns la 
spate, de înălţime medie, dar care inspira forță. Ochii 
negri erau batjocoritori şi buzele păreau pentru tot- 
deauna înţepenite într-un zâmbet ironic. Tonul vocii 
era insolent. În fine, fapt puţin obişnuit în Ys, purta 
cioc ŞI o mustață rară. 

— Eşti nou? Nu te-am mai văzut niciodată, declară 
Guillemot după ce îl examină. 

— Nici eu nu te-am mai văzut niciodată, răspunse 
tânărul Vrăjitor cu o voce sarcastică. Nimic de mi- 
rare, observ, mic cum eşti... 

— E un pic cam periculos să te iei după aparente, 
răspunse Guillemot, insensibil la ifosele tânărului. 
Uită-te la Charfalag, Marele nostru Maestru: nu are el 
aerul unui Vrăjitor puternic? Ei bine, totuşi, este un 
bătrân ramolit! 

Tânărul Vrăjitor se arătă uimit pentru un timp, 
apoi izbucni în râs. Îi dădu lui Guillemot o palmă pri- 
etenească pe umăr: 

— Un puşti impertinent, dotat cu simţul umoru- 
lui... Nu cumva eşti Guillemot despre care vorbeşte 
toată lumea? 

— Sper că n-ai crezut tot ce s-a spus... 

— Până acum, da. Dar cum se povesteşte că eşti 
mare cât un urs şi că ochii tăi aruncă fulgere, de acum 
înainte o să fiu mai critic! 

— Fereşte-te, oricum, continuă Guillemot: mare cât 
un urs, sigur că nu. Dar în ceea ce priveşte fulgerele... 

— Ei, las-o baltă, nu mă impresionezi. Şi încetează 
să mai fii atât de reverenţios. Am impresia că sunt un 
bătrân prostănac! Mă numesc Bertram, continuă el 
întinzându-i mâna lui Guillemot, care o strânse cu 
francheţe. 

— Încântat, nu mi-am permis, răspunse Guillemot 
imitând vocea lui Gerald, care îl primise cu fraza 
aceasta atunci când a venit prima dată la mânăstire. 

— Şi la asta poţi să renunţi! Pentru cunoştinţa ta, 
Gerald este... mă rog, a fost cinci ani Maestrul meu 
Vrăjitor! 

— Cinci ani? Credeam că trei ani sunt suficienţi ca 
să îmbraci mantia Guildei! 

— Se pierde respectul, îl ironiză Bertram. În reali- 
tate, Gerald este un sadic, un Maestru mult mai exi- 
gent decât alţii. N-are nici o legătură cu Qadehar, de 
exemplu, care este un dulce copil... 

— Nu cred un cuvânt, declară Guillemot cu o seri- 
ozitate care îl deconcertă pentru o clipă pe Vrăjitorul 
de curând numit. Mai bine, spune-mi adevărul. 

— Adevărul, tânăr şi înfumurat Ucenic, este că am 
toate calităţile pentru a fi un foarte mare Vrăjitor, iată. 
Numai Gerald găsea că eram, cum se spune... puţin 
cam nebun. Un căţelandru nebun! Asta a spus despre 
mine timp de cinci ani. 

— Şi ce l-a făcut să-şi schimbe părerea? 

— Teama că o să sfârşesc prin a-l muşca! 

— Nu încerca să te salvezi mereu cu glume, spuse 
Guillemot şi îl privi drept în ochi. La mine asta nu 
se prinde. 

Bertram îl studie pe băiatul care stătea în faţa lui 
ŞI, timp de o clipă, i se păru câ el era Ucenicul, iar 
Guillemot, Vrăjitorul. Ridică din umeri ca să alunge 
această impresie neplăcută. 

— Şi de ce ar trebui să mă justific în faţa unui puşti? 

— Nu ştiu, spuse Guillemot încruntând-se. Poate 
pentru că sunt singurul, alături de Gerald, care nu dau 
înapoi în faţa aerului tău trufaş şi dispreţuitor. 

— Asta-i bună! exclamă Bertram. Ce ţânc obraznic! 

Era prima oară, de multă vreme, când Bertram era 
cercetat în felul acesta. Cel mai râu era însă că nu re- 
uşea să se simtă jignit... 

— Bine, acceptă Bertram. De acord! Dar, dau eu, 
dai şi tu: dacă trebuie să ne facem confidente, să sem- 
nâm un pact de amiciţie. Dă-mi mâna... 

Guillemot îi întinse mâna, fără să ezite. Bertram 
scoase o bucată de cărbune de tisă din sac şi desenă 

pe palme semnul prieteniei. Apoi îşi strânseră mâi- 
nile cu putere, amestecând urmele de cărbune. 

Guillemot insistă: 

— Acum, pentru că suntem în mod oficial prie- 
teni... de ce şi-a schimbat Gerald părerea şi ţi-a per- 
mis să depui jurământul Vrăjitorilor? 

— Pentru că i-am promis să fiu cuminte, răspunse 
Bertram, făcând cu ochiul. 

Guillemot avu sentimentul că l-a păcălit, dar nu 
putu replica. De fapt, fură întrerupţi de Eugene, depă- 
şit de cantitatea impresionantă de scrisori, şi care avea 
nevoie de el. Guillemot îl părăsi pe Bertram şi îi dădu 
întâlnire în sala de mese, la cină. Urmându-l pe Eu- 
gene spre hulubânie, unde se afla poşta mănăstirii, îşi 
spuse că şederea lui la Gifdu promitea, graţie tânărului 
Vrăjitor, să fie mai puţin plicticoasă decât prevăzuse. 

La ora mesei, oaspeţii mânăstirii care nu alegeau 
să mănânce liniștiți în camerele lor se adunau, grupaţi 
pe afinități, în jurul meselor de lemn din sală. Vrăji- 
tori şi Ucenici se duceau şi se serveau după bunul 
plac, şi, adesea, după ceea ce pofteau, de la o tejghea 
pe care maestrul bucătar punea feluri de mâncare va- 
riate şi de calitate la fel de variabilă. 

Bertram şi Guillemot erau aşezaţi la o masă, în 
tovărăşia unui Vrăjitor originar din celălalt capăt al 
Ţarii de Ys. Venise să-i arate mănăstirea Gifdu Uce- 
nicului său care avea în permanenţă ochii miraţi. 

După ce înghiţiră o porţie întreagă de pui cu ma- 
zăre, Bertram se aplecă spre Guillemot: 

— O så vezi ce n-ai mai văzut... 

Invocă într-o Mudra discretă Laukaz, Grafemul în 
formă de cârlig, folosit în toate procesele de creştere, 
şi îl dirijă spre scaunul Intendentului general al mă- 
năstirii Gifdu, un bărbat înalt, bărbos şi cu aer sever. 
Imediat, scaunul se ridică cu un metru de la podea, 
ţinându-l pe Vrajitor deasupra mesei. 

— Cine a făcut asta? Cine a făcut asta? urlă Inten- 
dentul, în timp ce vecinii de masă îl ajutară să co- 
boare, abţinându-se să nu râdă. 

Bertram se mulţumi să lase capul în jos, cu un su- 
râs ironic pe buze. În faţa lui, Vrăjitorul din provincie 
şi Ucenicul lui nu aveau ochi decât pentru omul bär- 
bos şi furios. 

„Este incredibil, gândi Guillemot, siderat. Este tot 
atât de matur ca un Ucenic la începutul pregătirii! 
Cum de i-a permis Gerald să devină Vrăjitor?“ 

— Asta ca să mă răzbun pe toate farsele pe care mi 
le-a făcut bufnița asta bătrână, explică Bertram la ure- 
chea lui Guillemot. Hai, să mergem, n-avem de ce să 
prindem mucegai aici... 

Guillemot ezită o clipă, dar, văzând privirile rele 
pe care i le arunca Intendentul general, se grăbi să-l 
urmeze pe tânărul Vrăjitor. De la episodul cu Piatra 
Vorbitoare falsă, pe care o făcuse din hârtie cerată, şi 
care provocase o adevărată îmbulzeală de Ucenici în 
labirintul din subsol, devenise oaia neagră pentru 
Intendentul general! 

— Credeam că nu este voie să se folosească magia 
împotriva altui Vrăjitor, se miră Guillemot când se 
îndepărtară. 

— A te supune necondiţionat nu este foarte amu- 
zant, mormăi Bertram aruncându-şi pe spate părul, 
cu o mişcare a capului. De altfel, ce se povesteşte este 
adevărat, nu eşti în situaţia să-mi faci morală! 

Guillemot ezită înainte de a raspunde. El, îşi spuse, 
nu era decât un Ucenic, în timp ce Bertram era, cel 

puţin oficial, un Vrăjitor adevarat. Un Vrăjitor tânăr, 
sigur, încă în formare, dar asta era suficient ca să se 
facă diferenţa! Îşi păstră reflecțiile pentru sine şi se 
alătură argumentelor lui Bertram. 

— Ai dreptate. Dar, totuşi, bietul Intendent... 

— N-a murit! Şi apoi, a meritat-o. Am vorbit des- 
tul despre asta, urmează-mă: vreau să te duc să vezi 
ceva cu adevărat pasionant! 

— Ah, da? Şi ce anume? 

— Eşti prea curios. O så vezi. 

Au mers un timp pe culoare, Bertram dând di 
umeri, iar Guillemot, ca de obicei, cufundat în gân- 
duri. Câteva lucruri îl nedumereau la Bertram. Era 
accentul lui care nu semăna cu nimic cunoscut în Ys. 
Ucenicul se decise să-i pună întrebarea direct. 

— Spune-mi, Bertram, de unde eşti din Ys? 

Bertram ezită o fracțiune de secundă, apoi răspunse: 

— Dintr-un sătuc pierdut, ca şi tine. Nu există de- 
cât sătucuri pierdute în Ys. În fine, se pare că li se 
spune oraşe... 

— Încerci să te eschivezi. Ţi-am spus că asta nu 
merge cu mine... 

— Vin din cătunul Jaggar, din Munţii Auriţi. Iată, 
eşti mulţumit? 

Bertram îşi schimbase atitudinea, nemulţumit. 
Guillemot îşi muşcă buzele. Cătunul Jaggar fusese de- 
cimat, Cu Câţiva ani în urmă, de trupele Umbrei, înainte 
să apuce Cavalerii Vântului să-i alunge pe Orki şi pe 
stăpâna lor în tenebrele Lumii Incerte, acolo de unde 

veniseră! Bertram avusese cu siguranţă părinţii şi prie- 
tenii printre morţii găsiți îngrămădiţi pe drum... 

„Bravo, Guillemot, îşi spuse. Nu-ţi scapă nimic!“ 

Se apropie de tânărul Vrăjitor. 

— Hm, iartă-mă, Bertram. Îmi pare rău. N-am 
vrut să... 

— Nu, las-o baltă. Nu poţi face nimic, iar eu, nici atât. 

Bertram îşi regăsi imediat îngâmfarea şi afişă din 
nou atitudinea lui exasperantă. Guillemot fu încântat 
să-l vadă revenindu-şi. Dintr-odată, Bertram îi făcu 
semn să tacă. Se apropiară încet de o uşă întredes- 
chisă care dădea spre o sală spațioasă. 

Înăuntru, Qadehar şi Vrăjitorii aleşi pentru a da 
atacul împotriva Umbrei exersau neobosiţi posturi 
ŞI gesturi. 

— Ce fac? întrebă Guillemot, interesat în cel mai 
înalt grad de scena care se derula în faţa ochilor săi. 

— Se antrenează ca să-şi însuşească Grafemele 
din Lumea Incertă. Grafemele noastre funcţionează 
diferit acolo... 

— Da, ştiu, i-o tăie Guillemot. Chiar eu, lansându-l 
pe Thursaz, am declanşat un cutremur de pământ. 

Bertram îl studie pe Ucenic cu un vădit interes. 

— Gerald mi-a spus că ai cea mai puternică Ond 
din câte a întâlnit vreodată. 

— Asta mi-a spus şi Maestrul Qadehar, adaugă cu 
modestie Guillemot. Ştii, nici n-am făcut mare lucru 
pentru asta! Se pare că m-am născut cu ea. 

— Doamne, ce şansă! Dacă aş avea numai jumă- 
tate din puterea ta magică, aş fi, cu talentele mele, 
Vrăjitorul cel mai puternic din Guildă! 

Guillemot rămase fără răsuflare din cauza aplom- 
bului pe care îl arăta prietenul lui. „Ce îngâmfat!“ 
gândi el. Dacă impertinenţa lui Bertram îl amuza, în- 
pâmfarea lui îl agasa. 

— Orgoliul poate fi un defect foarte periculos, 
spuse el în cele din urmă. 

— Nu este orgoliu, este adevărul! se înfipse 
Bertram. Sunt un Vrăjitor destul de bun, crede-mă! 

— A mişca un scaun în sala de mese nu e cine ştie 
ce ispravă, obiectă Guillemot. Ascultă, Bertram: 
chiar vreau să rămân prietenul tău, dar cu condiţia să 
laşi deoparte lăudăroşenia. Crede-mă pe cuvânt: este 
foarte periculos să uiţi că Prudenfa... 

— ... ȘI Umilinţa sunt cuvintele-cheie ale Vrăjitoru- 
lui! Opreşte-te puţin, vrei? Parcă mi-aş fi auzit Maestrul! 

— Poate l-ai auzit, dar nu l-ai ascultat destul, re- 
plică Guillemot. Dacă ai fi trăit ce am trăit eu, ai 
gândi ca mine. Nu se glumeşte cu Wyrd! 

De data aceasta, Bertram nu mai avu ce să răs- 
pundă. Îl privi cu atenţie pe Guillemot care îl în- 
frunta, cu mâinile în şolduri, tremurând de emotie, şi 
se simţi brusc foarte mărunt în faţa acestui Ucenic 
care avea maturitatea unui Mag. Acest băiat trecuse 
prin situaţii teribile! Situaţii care îl obligaseră să 
crească prea repede... 

— De acord, admise tânărul Vrăjitor. Ai dreptate. 
Există lucruri de care nu trebuie să-ţi baţi joc. 

Un surâs lumină faţa lui Guillemot. 

— Nu e chiar aşa, preciză el făcându-i lui Bertram 
cu ochiul. Poţi să râzi de tot, dar nu trebuie să dispre- 
ţuieşti nimic. 

În acel moment, Qadehar le observă prezenţa în 
spatele uşii şi puse capăt discuţiei filozofice, 
expediindu-i în camera lor, pe un ton care nu admitea 
replică. Ucenicul şi preatânărul Vrăjitor se strecurară 
afară fără un cuvânt. 


10 
O LECŢIE PE FURATE 


Guillemot nu reuşea să adoarmă. Se învârtea şi se 
răsucea în pat, căutând poziţia în care şi-ar fi putut 
găsi somnul. Trudă zadarnică. Aruncă un ochi spre 
patul Maestrului. Acesta nu se întorsese. Probabil că 
încă lucra cu Vrăjitorii în sala unde Bertram şi cu el 
l-au descoperit. 

De ce Maestrul Qadehar nu profita de această 
situaţie excepţională ca să-l ţină lângă el? Era, totuşi, 
Ucenicul lui! Era un mijloc excelent de a-l învăţa o 
grămadă de lucruri! Guillemot îşi răsuci capul pe 
pernă în căutarea unui loc mai rece. Se încâlzise. Bi- 
neînțeles, Maestrul avea motivele lui. Chiar i le-a ex- 
pus: îi era teamă să meargă cu el prea repede pe 
drumul magiei. Dar teama asta era în contradicţie cu 
o alta: aceea că Guillemot nu avea destule cunoştinţe 
ŞI nici experienţă, pentru a-şi controla puterea... 

Guillemot se mai fâţâi încă un moment în aşter- 
nut, apoi se ridică dintr-o mişcare. Decizia era luată: 
va cobori în sala de antrenament şi va arunca o pri- 
vire. Numai o privire. 

Se îmbracă, se înarmaă cu un felinar şi pârasi ca- 
mera fără zgomot. Se fofila pe coridoare pe lângâ pe- 
reți, se opri cu inima bătând la fiecare intersecţie. Nu 
avea nici o poftă să dea explicaţii în legătură cu pre- 
zenţa lui pe coridor, la ora asta din noapte, în faţa In- 
tendentului general! Cu mâna apăra flacăra lumânării 
care proiecta pe plafon o lumină tremurătoare, dar 
clară. Din fericire, era târziu şi nu întâlni pe nimeni. 

Curând, se afla în faţa uşii rămase întredeschise şi, 
prin ea, se strecura pe podea o rază de lumină. Se 
apropie ţinându-şi răsuflarea şi privi înăuntru. 

Vrăjitorii erau adunaţi cu toţii în jurul lui Qadehar. 
Se simțeau obosiţi de exerciţiile de peste zi. Discutau. 
Unul dintre ei, un bărbat uscâţiv şi nervos, înfâşurat 
într-o mare mantie întunecată, 1 se adresă lui Qadehar: 

— Imaginează-ţi, Qadehar, că aş fi atacat chiar de 
Umbră sau de unul dintre supuşii ei... 

— Atunci poţi să-ţi faci imediat rugăciunea! scăpă 
unul dintre Vrajitori. 

Remarca stârni râsete. Se simţea că toţi aveau ne- 
vole să se destindă. 

— Continuă, Ulriq, îl încurajă Qadehar. 

— Mă întrebam, continuă Vrăjitorul, dacă ar fi mai 
bine, în Lumea Incertă, pentru a fi protejat de un atac 
fizic sau magic, să se folosească Armura lui Elhaz 
sau mai degrabă Coiful Terorii. 

Guillemot ciuli urechile. Elhaz? Era al cincispre- 
zecelea Grafem al alfabetului. Debloca situaţiile şi ri- 
dica zăvoarele. Niciodată nu simţise în el vreo putere 
de protecţie magică... 

— E o întrebare foarte bună, răspunse Qadehar. 
Aşa cum ştiţi, continuă Vrăjitorul adresându-se tutu- 
ror, Elhaz devine o protecție magică atunci când este 
folosit sub forma unui Galdr sau a unui Lokk! În caz 
de atac fizic sau magic, a se refugia sub protecţia Ar- 
murii lui El/haz este cea mai comodă metodă. Chiar în 
Lumea Incertă... 

Qadehar se mişcă în aşa fel încât să fie bine văzut 
de toți Vrăjitorii. 

„Un Lokk? Ce este acela un Lokk? se miră în 
gând Guillemot. Ar trebui să-l întreb pe Bertram!“ 

— Armura lui Elhaz, reluă Qadehar, se obţine 
adăugându-l pe Elhaz lui însuşi, de şase ori, într-un 
Galdr, în Lumea Incertă, ca şi în cea din Ys, dar ţinând 
cont de noile forme pe care le iau Grafemele, se vizu- 
alizează, apoi se trasează în aer, şase reprezentări ale 
lui Elhaz. Incantaţia nu se schimbă: „Prin puterea lui 
Erda şi Kari, Rind, Hir şi Loge, Elhaz în față, Elhaz în 
spate, Elhaz la stânga, Elhaz la dreapta, Elhaz deasu- 
pra, Elhaz dedesubt, Elhaz apără-mă! ALU!“ 

Qadehar, care desenase în praf simbolurile şi pro- 
nunţase cuvintele magice, se afla la adăpostul unui 
câmp de forţă, un soi de zid invizibil pe care Vrăjito- 
rii veniră să-l atingă cu degetul. Guillemot rămăsese 
fără suflare. 

— Cunoaştem foarte bine acest fel de protecţie, spuse 
un Vrăjitor. Dar va fi eficace acolo unde ne ducem? 

— Dar, răspunse Qadehar, ştergând Grafemele pe 
care le desenase pe jos, şi, din aceeaşi mişcare, şi pro- 
tecţia. Cu condiţia să fie bine desenate Elhaz Incerte! 

Nu este atât de simplu. Şi de aceea nu vă sfătuiesc, 
atâta vreme cât nu stăpâniţi în totalitate Grafemele 
Incerte, să căutați protecția lui El/haz şi să acordaţi în- 
credere Coifului Terorii! 

— Coiful este totuşi mai puternic decât Armura, se 
miră un tip înalt, a cărui mantie era prea scurtă. 

— Este adevărat, recunoscu Qadehar, dar este şi 
mai complicat de realizat. O să vă explic: Coiful Te- 
rorii se obține amestecând de opt ori Grafemul Elhaz 
cu el însuşi într-un Lokk; pentru asta, se desenează în 
aer deasupra capului sau se gravează sub picioare opt 
Elhaz formând o stea cu opt braţe, fiecare terminân- 
du-se într-un trident: se obţine, este adevărat, un nou 
Grafem, Ægishjamur, mai solid, pentru că este unic 
şi concentrează cele şase Elhaz asociate în Galdr al 
Armurii... Dar este suficient ca numai unul dintre 
Elhaz să fie rău desenat pentru a face Lokk inoperant. 
În timp ce, dacă unul dintre cei şase Elhaz necesari 
Armurii este prost făcut, Galdr va fi cu siguranţă mai 
slab, dar va funcţiona. 

Qadehar făcu demonstraţia trasând în aer, cu aju- 
torul unei Mudra, un Coif al Terorii perfect şi un altul 
greşit, o Armură perfectă şi una cu sabia curbată. 
Vrăjitorii au putut astfel constata că a spus adevărul. 
Ascuns în spatele uşii, Guillemot nu pierdu nici o fă- 
râmă din această fabuloasă lecţie. 

— Deci, conchise Vrăjitorul Ulrig, ne sfătuieşti ca 
în Lumea Incertă să preferăm Galdr unui Lokk? 

— Aţi pus această întrebare tocmai pentru că nu 
aveţi destulă experienţă, aşa că sfatul meu este acesta: 

folosiţi ce este mai simplu! Galdr este întotdeauna 
mai simplu decât Lokk! Acum, prieteni, este târziu, 
ŞI, dacă aş avea să vă dau un alt sfat, ar fi să vă duceţi 
la culcare. Mâine, ziua va fi grea. 

Toţi râseră şi fură de acord. Apoi, se îndreptară spre 
ieşire în grupuri mici, comentând lecţia lui Qadehar, 
singurul dintre ei care fusese deja în această Lume te- 
ribilă pe care ei înşişi se pregăteau s-o descopere... 

Din clipa când şi-a auzit Maestrul concediindu-i 
pe Vrăjitori, Guillemot se grăbi să o şteargă şi să 
ajungă în cameră cât mai repede. Nu pricepuse totul 
din lecţia luată pe furate. Dar înţelesese destul ca să-i 
deschidă noi perspective pentru magia lui! Extrăgând 
unele sau altele din informaţiile care îi lipseau, va 
atinge repede o altă etapă în iniţierea lui! Cu sau fără 
ajutorul Maestrului. 

Qadehar intră fără zgomot în cameră şi se culcă, 
având grijă să nu-şi trezească elevul, fără să-şi dea 
seama că acesta nu dormea. Guillemot îşi aranjă în 
memorie, conştiincios, tot ce văzuse şi auzise în timpul 
nopții, şi îi trebui destul până să-şi găsească somnul. 


11 
ÎNAINTE DE PLECARE 


A doua zi, Guillemot se plimba prin mănăstire în 
căutarea lui Bertram, când Qadwan, suflând din greu, 
răsări în spatele lui. 

— De o oră alerg după tine, mormăi bătrânul. 

— Ce s-a întâmplat? întrebă băiatul. 

— Qadehar te aşteaptă în camera ta. Plecarea lui este 
programată pentru mâine şi vrea să te vadă înainte. 

Guillemot îi mulţumi Vrăjitorului şi se grăbi 
spre scări. 


— Aţi vrut să mă vedeţi, Maestre? întrebă Guillemot 
intrând în camera unde îl aştepta Qadehar, aşezat pe 
unul dintre paturi. 

— Da, Guillemot. Am reuşit să fac o pauză în pre- 
gătirile pentru atac. Să profităm şi să lucrăm. 

— De ce m-aţi exclus de la aceste pregătiri, Maes- 
tre? îi reproşă Ucenicul. 

— Ar fi fost prea devreme să te pregătesc pentru în- 
fruntarea dușmanului, spuse sec Qadehar. Bucură-te 
încă puţin de un răgaz! Şi apoi, există mai multe feluri 

să... devii Vrăjitor! 

Guillemot, muşcându-şi buzele, lăsă impresia că 
acceptă argumentele Maestrului şi lăsă la vedere o fi- 
gură foarte atentă. 

— Ce-o să facem astăzi? 

— O să ne antrenăm pentru fixarea Grafemelor. 

Vrăjitorul scoase din sac un pumnal ciudat, scurt, cu 
lama fină. ÎI întinse lui Guillemot care îl privi curios. 

— Este un Ristir, un pumnal care gravează. Folo- 
seşte la fixarea Grafemelor. Eventual, poţi să-l înfigi 
în gâtul unui agresor dacă nu ai Nici timp, nici posi- 
bilitatea de a invoca Grafemele! Dar acesta este un 
alt subiect... 

— Ce obiect frumos, Maestre! exclamă Guillemot 
care admiră pumnalul cu încântare. 

— Este, mai ales, practic! Strigate, murmurate sau 
trasate în aer, Grafemele sfârşesc întotdeauna prin a 
scăpa. Este vorba de momentul când sunt eliberate. 
Dacă vrei să le prelungeşti puterea în timp, trebuie să 
le fixezi şi, deci, să le gravezi... Din acest motiv, sunt 
gravate pe poarta mânăstirii sau pe Porţile celor Două 
Lumi! Acum, apucă acest Ristir şi gravează pe pă- 
mânt Grafemele unu, doi, trei, cinci, opt, zece, un- 
sprezece, treisprezece, paisprezece, cincisprezece, 
douăzeci şi doi şi douăzeci şi trei... 

Guillemot apucă pumnalul şi trasă pe pământ, cu 
talent, Grafemele pe care Maestrul le alesese din alfa- 
betul stelelor. 

— Fehu, Prada lui Razzias, Uruz, Vaca Roşcovană, 
Thursaz, Uriaşul şi Spinul, Raidhu, Carul lui Nerthus, 
Wunjo, Stindardul Calătoriei, Naudhiz, Scânteia şi 
Mâna, Isaz, Briliantul şi Sticla, Eihwaz, Bătrânul Ar- 
bore şi Ramura Dublă, Perthro, Cornetul de Zaruri, 
Elhaz, Strămoşul şi Lebăda, Ingwaz, Bogatul şi 
Cheia, Dagaz, Lumina din Zori şi cea de la Apus, 
murmură Guillemot, pe măsură ce reproducea în ni- 
sip formele Grafemelor. 

— E bine, recunoscu Qadehar, după ce văzu gestu- 
rile sigure şi precise ale lui Guillemot. Un Galdr se fi- 
xează în acelaşi fel. Ascultă-mă cu atenţie: fiecare 
Grafem, aşa cum ştii, are una sau mai multe puteri. 
Când sunt evocate, cu gura sau cu mâna, în aer sau pe 
un suport, aceste puteri au un efect simplu şi direct. 
Galdr asociază Grafemele în scopul de a obţine un re- 
zultat mult mai complex. Astfel, pentru a folosi Poarta 
altor Lumi, Grafemul Câălătoriei nu este suficient. 
Cel al Comunicării între universuri, nici atât. Cel al 
Coeziunii, şi mai puţin. Lansează separat în faţa 
Porții următoarele idei: „am un vehicul şi vreau să 
plec în călătorie“, „doresc să stabilesc o legătură între 
Lumi“ şi „rămânem împreună“. N-o să te afli în Lumea 
Incertă! În schimb, dacă amesteci toate aceste cuvinte 
pentru a forma o frază coerentă, vei obţine ceva cum 
ar fi: „am un vehicul şi aş vrea să plec în călătorie, în 
grup, deci am nevoie să stabilesc comunicarea“; 
atunci vei ajunge în Lumea Incertă cu prietenii tài. Cu 
condiţia să nu uiţi vreunul dintre cele trei Grafeme din 
Galdr pe care îl foloseşti. 

Guillemot roşi. Maestrul făcea aluzie la greşeala 
pe care o comisese vara trecută, când a deschis Poarta 
Lumii Incerte... Era ruşinat. Dar Qadehar nu-şi bătea 
joc de el. Îi amintea, pur şi simplu, că trebuia să fie 
prudent în mânuirea Grafemelor. 

Curând, Vrăjitorul se ridică să plece, vizibil mul- 
tumit că elevul lui prinsese atât de repede lecţia. Dar 
Guillemot îl trase de mânecă. 

— Maestre, vă rog... 

— Te ascult, Guillemot. 

— S-a... mi s-a vorbit de Lokk. Ce înseamnă asta? 

— Cine ţi-a vorbit? 

Guillemot ezită o clipă. Apoi, îi spuse: 

— Bertram, Maestre. 

Qadehar scutură din cap, încurcat. 

— Voiam să abordez mai târziu acest aspect al ma- 
giei stelelor, spuse el. Dar, pentru că mi-ai vorbit, o 
să-ţi răspund la întrebare, fără să intru în amânunte. 
Este puţin cam complicat, şi apoi, pentru moment, 
NICI nu ai nevoie de asta... 

Vrăjitorul se aşeză din nou. 

— Ascultă-mă, Guillemot: există un alt mod decât 
Galdr de a asocia între ele Grafemele — este vorba de 
Lokk. Galdr ţese şi leagă Grafemele, face o frază din 
cuvinte. Lokk topeşte şi amestecă Grafemele şi cre- 
ează un cuvânt nou. Galdr pune în legătură puterile 
care se adună. Lokk amestecă puterile pentru a obţine 
o nouă putere... Ţi se pare greu de înţeles, nu-i aşa? 

— Da, Maestre, aprobă Guillemot. 

— Bine, imaginează-ţi că Grafemele sunt pietricele 
şi că scopul magiei tale este să spargi un perete de 

sticlă care te ține prizonier. A folosi un singur Grafem 
ar însemna să arunci o singură pietricică în perete. Dacă 
acesta este subțire, adică scopul tău este simplu, pietri- 
cica o să-ți fie de ajuns ca să-l spargi. Mă urmâreşti? 

— Foarte bine, Maestre. 

— Dar, dacă peretele este mai gros, pietricica nu este 
suficientă. Va trebui atunci să fabrici un Galdr, adică să 
aduni mai multe pietricele pe care să le arunci în pere- 
tele de sticlă. Asta poate fi suficient ca să-l spargi. Dar, 
dacă este cu adevărat gros, pietricelele vor fi respinse 
de perete. Explicaţia asta ţi se pare limpede? 

— Ca sticla, Maestre! 

— Hm... şmecher mic, hai! Atunci, cum o să faci 
ca să-ţi atingi obiectivul? O să creezi un Lokk şi o 
să iei mai multe pietricele pe care o să le transformi 
într-o piatră mare! Ca micile bile de plastilină, pe 
care le amesteci ca să faci o bilă mare! Pentru că 
arunci în perete o piatră mare, o să ai mai multe şanse 
să spargi peretele decât cu mai multe pietricele... şi 
puterea îţi scapă! Ăsta este principiul după care func- 
ționează un Lokk, în raport cu Grafemul unic şi cu 
Galdr! Ai înţeles? 

— Am înţeles, răspunse Guillemot. 

Guillemot exulta de bucurie. Obţinuse, fără ca 
Maestrul său sa-l bânuiascaă, răspunsul la întrebânile 
lui! De acum, avea mai multe chei în mâini: nu-i rå- 
mânea decât să se punå pe treabă. 

— Nu-ţi imaginezi posibilităţile care ţi se vor oferi 
atunci când voi termina lecţiile cu tine! continuă 
Qadehar. Cu cele douăzeci şi patru de Grafeme ale 

alfabetului stelelor şi cu vrăjile de bază pe care ți le-ai 
însuşit vei fi liber să-ţi alcătuieşti propria magie! Să 
amesteci sau să asociezi, să chemi, să desenezi în aer 
sau să gravezi după bunul tău plac cheile din Wyrd, 
după nevoile tale! Bineînţeles, o să păstrezi în minte 
că... ei, ce anume, Guillemot? 

— Că Prudenţa şi Umilinţa conduc actele Vrăjitorului. 

— Perfect! Şi nu uita niciodată avertismentele din 
Poemul înţelepciunii Ucenicilor: ştii cum trebuie să 
le gravezi?... 

— Ştii cum trebuie să le interpretezi? Ştii cum tre- 
buie să colorezi Grafemele? Știi cum să le verifici? 
Stii cum trebuie să le întrebi? Știi cum trebuie să le 
sacrifici? Știi cum trebuie să le oferi? Ştii cum trebuie 
să le protejezi?... Mai bine nu chema decât să sacri- 
fici prea mult; un dar este întotdeauna recompensat. 
Mai bine nu oferi decât să protejezi prea mult... 

— E bine, Guillemot. Acum, şterge-o. Trebuie să 
mă întorc la Vrăjitori. 

Guillemot nu aşteptă să i se spună de două ori. 
Curând, va fi ora mesei. Ajunse la uşă. Aici ezită, 
apoi se întoarse spre Qadehar care se ridicase. 

— Maestre? 

— Te ascult, Guillemot. 

— Fiţi atent mâine. 

— Îi promit, fiule. 

Guillemot simţi că i se umezesc ochii. Apoi se do- 
jeni: ce impresie îi făcea Maestrului? Făcu un gest cu 
mâna spre Qadehar şi se grăbi să-l întâlnească pe 
Bertram în sala de mese. 


12 
REVELAȚIA 


A doua zi, în zori, cei treizeci de reprezentanţi ai 
Guildei, aleşi pentru a da atacul în Lumea Incertă, s-au 
adunat în sala de gimnastică. Bineînţeles, Guillemot şi 
Bertram erau prezenţi, ca toţi musafirii din Gifdu. 
Cine ar fi vrut să rateze evenimentul? Vrăjitorii care 
participau la expediţie aveau o atitudine mândră, îm- 
brăcaţi în mantiile lor întunecate şi dotați cu sacii 
plini de instrumente şi de cărți: fară îndoială, Umbra 
o să fie un adversar puternic şi nimic nu trebuia lăsat 
la voia întâmplării. 

— Cred că nu s-a mai văzut niciodată o asemenea 
adunare! şuşotiră Bertram şi Guillemot. Aici se află 
crema Vrăjitorilor! 

— A, da? îl ironiză Guillemot. Şi, totuşi, nu te văd 
acolo! 

— Foarte hazliu! 

Hărmălaia de la intrarea în sala de gimnastică le 
atrase atenţia: Marele Mag Charfalag, şeful suprem al 
Guildei, venea şi el să asiste la plecarea în expediţie. 
Bătrânul, aplecat de spate şi aproape orb, cu faţa 

ascunsă sub gluga mantiei, înaintă încet, ajutându-se 
de un baston, în direcţia lui Qadehar. Acest om şi ae- 
rul nobil al Marelui Mag, căruia toţi îi datorau res- 
pect, îi inspirau lui Guillemot o profundă antipatie. 
Antipatie legată şi de faptul că, vara trecută, bătrânul 
Vrăjitor a vrut să-l reţină în mănăstire contra voinţei 
lui! Dar chiar şi fâră acest episod şi fårā să poată 
spune de ce, ceva îl îngrozea la bătrânul Vrăjitor. 

Charfalag, după ce prinse mâna lui Qadehar între 
mâinile lui descărnate, se adresă bărbaţilor prezenţi 
în sala de gimnastică. 

— Vrăjitori ai Guildei, începu cu vocea lui răgu- 
şită, este o zi mare. O să reuşim, poate, să punem ca- 
păt amenințării pe care Umbra o face să apese de prea 
multă vreme asupra ţării noastre, Ys. 

Un lung acces de tuse îl scutură pe bătrân. 

— Am decis să-i încredinţez lui Qadehar responsa- 
bilitatea atacului, reluă el. Nimeni altul în afară de el 
nu era demn de o astfel de onoare. 

Din toate părţile izbucniră aplauze care îi salutau 
declaraţia. Charfalag ridică un braţ, trasă în aer Kenaz, 
Grafemul Focului care reconfortează, şi, în semn de 
binecuvântare, îl aruncă în direcţia grupului de Vrāji- 
tori gata de plecare. Apoi se îndepărtă. Vrăjitorii se 
adunară şi se prinseră de mâini pentru a forma un lanţ. 
În frunte, Qadehar, imitat de ceilalţi, adoptă rapid opt 
posturi succesive, corespunzătoare cu opt Grafeme. 
Cântau în acelaşi timp acel Galdr care corespundea 
secvenţei. Ultimul cuvânt nu încetase să răsune, când 
sala de gimnastică se lumină, cât durează un fulger; 

ca aspirați de neant, cei treizeci de vrăjitori dispârură 
brusc, sub ochii uimiţi ai asistenţei. 


Odată expediţia plecată, fiecare îşi relua treaba. 
Charfalaq se retrase, Eugene îşi regăsi locul în hulu- 
bâria mănăstirii şi Qadwan îşi reluă locul în sala de 
gimnastică. În ce-l priveşte pe Guillemot, în lipsa 
Maestrului său, alese să rămână alături de Bertram, 
care îi acceptă tovărăşia, nu fără să protesteze sus şi 
tare că nu este un copil bun, şi că, dacă nu-şi pecetlu- 
iesc prietenia printr-un pact, îl trimite cu plăcere la 
plimbare. Dar, în realitate, Bertram era încântat! 

— Acest Galdr al Deşertului este un lucru surprin- 
zător, îi mărturisi Bertram lui Guillemot, evocând 
plecarea fulgerătoare a Vrăjitorilor. Este pentru prima 
dată când îl văd funcţionând. 

Cei doi băieţi se îndreptară spre sala calculatoarelor. 

— Este foarte practic, răspunse Guillemot. Cu acest 
Galdr nu mai este nevoie de Poartă! Se calculează exact 
traiectoria lui şi se trece dintr-o Lume în alta; la fel de 
uşor cum se trece de la un capăt în altul al Țàrii Ys! 

— Ai mai văzut pe cineva să facă asta în Ys? se 
miră Bertram încruntând sprâncenele. 

— Da. Pe Maestrul meu. Într-o zi, mi-a venit în 
ajutor intrând într-un arbore şi ieşind dintr-o stâncă, 
la mai mult de un kilometru. 

— Teoretic, acceptă Bertram, ştiu şi eu s-o fac! Dar 
niciodată n-am încercat... 

— Qadehar spune că e nevoie de o mare experienţă în 
Wyrd ca să reuşeşti. Este total nerecomandabil pentru 
Ucenici ŞI pentru tinerii Vrăjitori să încerce mişcarea! 

Râseră amândoi. Cum ajungeau la o bifurcatie, 
verificau direcția pe o Piatră Vorbitoare. 

— Totuşi, reluă Bertram, ceva mă face să rămân 
aici, în timp ce alţi Vrăjitori îşi riscă viaţa ca să lupte 
împotriva Seniorului Sha! 

Guillemot crezu că 1 se opreşte inima. 

— Ce-ai spus? îl întreba pe Bertram cu voce tremu- 
rătoare. Seniorul Sha? 

— Da, pe toţi sfinţii, Seniorul Sha! Cel din turnul 
din Djaghataăl. Nu ştii că el e Umbra? 

— Umbra? Cum aşa, Umbra? se miră Guillemot. 

— Charfalaqg este cel care a ajuns la această con- 
cluzie, explică Bertram care îl studie bânuitor pe 
Guillemot. După descrierea făcută de Gontrand, ami- 
cul tău zdrângănitor la banjo, care a scăpat din turnul 
din Djaghataăl punându-și viaţa în pericol, au conside- 
rat acest turn ca posibilul fief al Umbrei. Şi, cum cel 
care locuieşte acolo, Seniorul Sha, este bun prieten cu 
Thunku, omul care i-a trimis pe Gommoni şi pe Orki 
să te răpească, Charfalaq a dedus cà Sha şi Umbra sunt 
una şi aceeaşi persoană... De ce eşti atât de tulburat? 

Guillemot nu avu chef să răspundă. Simţi cum îl 
năpădeşte o teribilă confuzie. De când Agathe, la în- 
toarcerea din Lumea Incertă, i-a mărturisit că Seniorul 
Sha căuta să recupereze un bâiat de vârsta lui care, 
probabil, ar fi fost fiul lui, se lansase în toate supoziţi- 
ile, chiar în cele mai nebuneşti. Fără să îndrăznească 
să vorbească despre asta cu Maestrul său şi nici atât cu 
mama lui! Îşi petrecea regulat nopţi întregi întrebân- 
du-se dacă nu-l minţise în legătură cu tatăl lui. Nu 

ajunsese la nici o concluzie satisfăcătoare... Totuşi, 
aflând că Maestrul său îl dăduse în urmărire pe acest 
Sha, care probabil că era Umbra, dar care ştia cu sigu- 
ranţă ceva despre originea lui, a fost foarte tulburat. 

Se aşeză pe pământ şi, în timp ce Bertram, incre- 
dul, încercă să-l încurajeze, plânse încetişor. 


— Sunt aici, Maestre. Aţi vrut să mă vedeţi? 

— Da, Lomgo... Scrib credincios... Trebuie să 
scriu două litere... Două litere foarte importante... 

Omul cu ochi de răpitoare observă fără emoție 
aparentă forma contururilor neclare care se agitau în 
fundul camerei, pe pereţii cenuşii. Mesele erau aco- 
perite de hărţi şi de hârtii scrise neciteţ; pe Jos, zăceau 
instrumente şi cărţi. În ultima vreme, Maestrul era 
cuprins de frecvente şi neobişnuite accese de agitaţie 
şi chiar Lomgo, care era considerat confidentul lui, 
nu ştia motivele. Bănuia că euforia Maestrului era, 
într-un fel sau altul, legată de copilul pe care îl căuta 
de ani de zile şi pe care în fine îl găsise. Dar cum să 
fii sigur cu Maestrul? 

Silueta învâluită de întuneric se apropie de scrib, 
impasibil în tunica lui lungă şi albă. Craniul ras şi 
descărnat al omului strălucea în lumina torţelor, a că- 
ror flacără tremură la trecerea Maestrului. 

— Lomgo... N-o să fii uitat în momentul triumfu- 
lui meu... Scrib credincios, da, credincios... 

Vocea puternică şi cavernoasă, care făcea să tre- 
mure servitorii, devenise mângâietoare şi Lomgo se 
simţi flatat. Făcu câţiva paşi spre unica lucarnă care 

lumina încăperea, unde se aşeza întotdeauna ca să 
scrie la dictarea Maestrului. Deschise trusa de scris şi, 
cu o mână de la care lipsea un deget, apucă o pană. 

— O să-i scriem mai întâi lui Thunku... Apoi, o 
să-i scriem prietenului nostru... Vechiului nostru pri- 
eten, care se simte bine singur în turnul lui... 

Maestrul izbucni într-un rânjet sinistru, care îl în- 
gheţă pe Lomgo, pentru prima dată după atât de 
multă vreme. 


13 
BĂTĂLIA DE LA DJAGHATAEL 


Cei treizeci de Vrăjitori reapărură printre ruinele ve- 
chiului oraş Djaghataăl. De la adăpostul zidurilor unei 
case pe jumătate dărâmate, cercetară împrejurimile. So- 
sirea lor în Lumea Incertă nu declanşase nici o agitaţie. 

Chiar domnea un calm înspăimântător. O linişte 
de moarte. Păsările de mare, de obicei atât de zgomo- 
toase, tăceau. Această atmosferă devenea apăsătoare. 
Qadehar nu pierdu timpul stând pe gânduri: trebuia 
să acţioneze. Dădu ultimele sfaturi şi Vrăjitorii se în- 
dreptară spre marele turn care se înălța, sumbru şi 
ameninţător, pe falezele care se prăvâleau chiar în 
Oceanul Imens. 

Dar teama, în loc să se atenueze, crescu şi mai mult 
în apropierea bârlogului duşmanului. Nu se putură îm- 
piedica să nu arunce priviri neliniştite în jurul lor. 

„Liniştea asta este ciudată, gândi Qadehar. Şi 
apoi, totul este prea simplu. Umbra nu este totuşi o 
debutantă pe care o poţi surprinde lesne! Ce aşteaptă 
ca să ne contracareze atacul, aruncându-şi vrâjile? 
Asta nu-mi place!“ 

Ajunseră la poalele turnului, în faţa unicei porţi de 
acces. Era zdravân ferecată şi protejată de o vrajă pu- 
ternică. Liniştea, spartă regulat doar de valurile care 
se loveau de stânci, în contratimp, era neliniştitoare. 
Se dădură câţiva paşi înapoi, ca să vadă mai bine 
construcţia. 

Vrăjitorul Ulriq se apropie de Qadehar: 

— Tu, care eşti obişnuit cu Lumea Incertă, ştii ce 
înseamnă toate astea? 

— Nu am nici cea mai mică idee,recunoscu Qadehar. 
Dar, de fapt, există câteva lucruri care nu se potrivesc. 
— Crezi că Umbra ne-a auzit venind şi a fugit? 

— Soluţia asta, fără îndoială, nu este cea mai rea, 
aprobă Qadehar, observând atent turnul. 

Într-o parte a turnului, zăriră bârnele groase fixate 
în ziduri şi care urcau în spirală până în vârf. 

— Cu siguranţă că pe acolo a scăpat Gontrand, îi 
anunţă cu satisfacţie Qadehar pe Vrăjitorii care se 
strânseseră roată în jurul lui. Ca să forțăm poarta de 
intrare ne-ar lua prea mult timp. O să folosim calea 
de acces oferită de bârne, în sens invers, şi o să in- 
trâm în turn pe sus! 

În aceeaşi clipă, un vacarm uimitor răsună în 
spatele lor. Vrăjitorii se întoarseră ca unul singur, 
adoptând instinctiv Stadha lui Naudhiz, Grafemul re- 
zistenţei la agresiuni. 

— Nu aşa! urlă Qadehar văzându-şi discipolii. 
Suntem în Lumea Incerta, pentru Dumnezeu! 

Pentru a stăpâni alfabetul magic, în Lumea In- 
certă trebuiau făcute numeroase corectâri, modificând 


84 Erik L'Homme 


aspectul Grafemelor, în funcţie de noile forme ale 
constelaţiilor... 

Zăpăciţi de a fi fost astfel păcăliţi, Vrăjitorii îşi 
modificară postura şi aşteptară înfipţi pe picioare 
atacul celei pe care o credeau a fi Umbra. Dar ce se 
năpusti asupra lor, izbucnind dintre ruine, nu avea ni- 
mic dintr-o umbră... 

— Orki şi Hibrizi! urlă unul dintre vrăjitori. Dar de 
unde au apărut? Sunt cu sutele! 

— Am căzut într-o capcană! mormăi Qadehar. 
Ne aşteptau! 

De fapt, năvâlind în fostul oraş, o mulţime de 
Orki, creaturi gigantice croite pentru fugă şi luptă, şi 
Hibrizi, un amestec de Ork cu om, se năpustiră asu- 
pra lor urlând şi învârtind topoarele şi măciucile. 

Qadehar aprecie rapid situaţia. Mişcarea de încer- 
cuire a monştrilor era perfectă: Vrăjitorii erau prinşi 
între turn, pe de-o parte, şi ocean, de cealaltă parte, 
ceva mai departe. 

— Ne-au încercuit! îi anunţă Qadehar. Trebuie să 
le ţinem piept şi să ne batem. 

Din nefericire, în pofida tuturor antrenamentelor 
din subsolurile de la Gifdu, Vrăjitorii erau obişnuiţi să 
folosească puterea Grafemelor sub cerul Ţării de Ys. 
Surprinşi de atacul masiv şi stânjeniţi de proasta cu- 
noaştere a Grafemelor în Lumea Incertă, n-avură timp 
să creeze Galdr care i-ar fi pus la adăpost de agresori. 

Primii Orki fură fixaţi de pământ cu un Ingwaz 
neîndemânatic proiectat. Al doilea val fu stopat cu 
Thursaz lansat prea slab. Al treilea val ajunse asupra 

lor, înainte să poată acţiona... Chiar lângă Qadehar, un 
Vrajitor primi în cap o măciucă ghintuită şi se prăbuşi. 
Mai departe, un altul simţi lama unei săbii în pântece şi 
se prăbuşi scuipând sânge. Unii reuşiră, pentru mo- 
ment, să se pună sub protecţia unei Armuri a lui Elhaz, 
prost construite. Şi, cum prevăzuse Qadehar, loviturile 
de sabie sfârşiră prin a veni de hac acelor Galdr fragile 
şi acelor Grafeme atât de prost invocate. 

Cu toată atitudinea eroică a Vrăjitorilor, care sco- 
seseră din funcție numeroşi monştri, expediţia din 
Ţara de Ys era încet, încet decimată sub loviturile 
brutelor sângeroase. 

Qadehar respinse, cu ajutorul unui Thursaz pro- 
iectat cu furie, atacul unui Hibrid uriaş. Acesta se în- 
fundă grohăind în nisip. Alături de el, la adăpostul 
unei Armuri a lui Elhaz care părea să reziste, doi Vră- 
jitori aruncau farmece împotriva duşmanilor. În faţă, 
apăraţi de Stadha lui Naudhiz, alţi trei tovarăşi făceau 
faţă unor Orki spumegând. Qadehar mătură câmpul 
de luptă cu privirea. Şase! Nu erau decât şase Vrăji- 
tori în picioare, din treizeci care alcătuiau grupul la 
plecarea din Ys! Îşi strânse pumnii. Trebuiau să se 
pună la adăpost, cu orice preţ. 

— La turn! urlă el spre tovarăşii lui. Ne repliem 
spre tum! 

Renunţând la protecţia farmecelor, Vrâjitorii se 
aruncară pe urmele lui. Ajunseră în faţa bârnelor care 
duceau spre vârful turnului, cu un mic avans faţă de 
armata de Orki. 

— O, nu! gemu Qadehar. 

Stupefiaţi, Vrăjitorii observară că bârnele cele mai 
apropiate de pământ erau tăiate, ca să interzică acce- 
sul în donjon. În spatele lor, monștrii se apropiau. 

— Nu e timp de pierdut, spuse Ulriq, unul dintre 
vrăjitorii care îl urmau. Voi patru, acolo! Doi care iau 
postura lui Naudhiz, ca să-i apere pe ceilalţi, doi care 
lansează Thursaz! Descurcaţi-vă, dar ţineţi-i pe Orki 
cât mai departe posibil! 

Apoi se întoarse spre Qadehar. 

— O să te ajut să te caţeri până la primele grinzi. 
Trebuie să păâtrunzi în turnul acesta blestemat şi să dai 
lupta cu Umbra. 

Qadehar protestă. 

— N-o să vă abandonez niciodată! 

Ulriq întoarse spre el o privire rugătoare. 

— Este singura noastră şansă. Singura şansă ca să 
nu fi murit pentru nimic. Te implor, Qadehar, eşti sin- 
gurul în stare. 

Orkii se năpustiră asupra barajului magic al Vrăji- 
torilor. Dar acesta nu rezistă multă vreme. Atunci, 
Ulriq se sprijini de perete şi-i făcu semn lui Qadehar. 

Maestrul Vrâjitor se hotâri repede şi se căţără pe 
umerii tovaraşului sâu. Atinse bârna. Apoi îşi luă 
avânt ca să se caţere pe urmatoarea. Ulriq îi aruncă o 
ultimă privire și alergă în ajutorul celorlalți. 

Maestrul Vrâjitor avea lacrimi în ochi. La picioa- 
rele turnului, prietenii lui erau masacrați de hoardele 
din Yâdigâr, al carui blazon îl recunoscu în jurul gâ- 
turilor mai multor Orki, un leu urlând, înconjurat de 
flacari. Infamul Thunku nu pierdea nici o ocazie! Dar 

Ulriq avea dreptate: pentru ca sacrificiul oamenilor 
Guildei să nu fie în van, el trebuia să pătrundă în turn 
şi să distrugă Umbra, duşmanul lor. 

Se strădui să uite strigătele de disperare şi de du- 
rere ale Vrăjitorilor, apoi se concentră la lupta pe care 
se pregătea s-o ducă. 

Puse piciorul pe platformă şi reperă imediat o fe- 
reastră înaltă, închisă cu un zăvor. Proiectă Elhaz în 
forma din Lumea Incertă şi, sub efectul Grafemului 
de deblocare, poarta se deschise, dezvăluind o scară 
care se cufunda în adâncurile construcţiei. O luă în 
acea direcţie. 

Mai jos, descoperi o uşă metalică. Era întredes- 
chisă. O împinse şi pătrunse într-o încăpere mare şi 
rotundă, acoperită cu un tapet roşu ca sângele. 

Domnea o dezordine de nedescris; totul era cu 
susul în jos. Mobilele erau răsturnate; cărţile zăceau 
pe jos, alături de instrumente pentru alchimie, zdro- 
bite. S-ar fi zis că încăperea fusese răscolită de la un 
capăt la altul. 

În mijloc, o Poartă, asemănătoare celor care permit 
accesul în Ţara de Ys, în Lumea Reală şi în Lumea In- 
certă, şi prin care Gontrand ajunsese cu siguranţă în 
turn, fusese distrusă cu lovituri de măciucă. 

Qadehar trecu peste mobilele răsturnate, cărțile şi 
resturile de instrumente. Privi în spatele fiecărui ta- 
pet. Apoi părăsi încăperea şi exploră restul turnului. 

Era gol. 

Ajunse din nou pe platformă şi, peste câmpul de 
bătălie şi clocotul oceanului, îşi urlă furia şi mânia. 


14 
INTRUSUL 


Bertram alese să-l ducă pe Guillemot în camera 
lui. I se părea că era cea mai înţeleaptă decizie pe 
care o putea lua. Înţeleapta? Cu siguranţă, acest bă- 
iat îl influenţa! Nu pricepuse niciodată de ce desco- 
peririle legate de subiectul Umbrei îl aruncau pe 
Ucenic într-o asemenea disperare. Ştia Guillemot 
despre Seniorul Sha nişte lucruri de care ceilalți nu 
aveau habar? 

Îi propuse să-i ţină companie, dar Guillemot îl re- 
fuză, cu un zâmbet şters ca scuză, asigurându-l că se 
simte bine şi că preferă să rămână singur. 

Tânărul Vrăjitor îl lăsă în camera lui şi cobori 
scara spre curtea interioară, în centrul mânăstirii. 

În curte, sub cerul fără nori, o luă spre galeria cu 
arcade. În acel moment, auzi un zgomot care venea 
dinspre poarta cea mare... Un zgomot surd. Se opri. 

Crezu mai întâi că se bate din afară ca să se intre. 
Dar, când loviturile deveniră mai puternice şi când 
poarta începu să se zgâlțâie, înţelese că se petrecea 
ceva neobişnuit... şi grav. 

Aruncă o privire scurtă în jurul lui: era singur. 
Ceilalţi Vrăjitori erau împrăştiaţi aproape peste tot în 
mânăstire. Nimeni nu se putea îndoi că sediul Vrăji- 
toriei din Ys era luat cu asalt chiar în acest moment! 
Gifdu nu avusese niciodată gardieni; poarta făcea 
faţă singură. Până astăzi... 

Un şoc mai violent decât celelalte făcu să tre- 
mure zalele grele ale lanţului. Bertram se ascunse în 
spatele unei coloane, cu inima bubuind. Câută cu fe- 
brilitate toporul din sacul de vrăjitor, dar îşi aminti că-l 
lăsase în cameră. Îşi înăbuși o înjurătură. Dintr-odată, 
cu un zgomot îngrozitor, poarta cedă şi se deschise, 
lăsând să pătrundă un fum alb, din care răsări un in- 
divid înalt, îmbrăcat într-o mantie grea, roşie, de cu- 
loarea sângelui. 

„Umbra, cu siguranţă este Umbra, gândi Bertram, 
regăsindu-şi sângele rece. Pe Dumnezeu! Ce-o să 
fac? Spirite din Gifdu, inspiraţi-mă!“ 

Omul în roşu avansă cu pas apăsat. Făcu un gest şi 
poarta se închise în spatele lui, cu o pocnitură violentă. 

„Trebuie prevenit Charfalag, îşi spuse Bertram. 
Dacă cineva se poate opune Umbrei, el este acela! 
Dar cum să fie avertizat?!“ 

În timp ce vrăjitorul reflecta la cea mai bună me- 
todă de a acţiona, cu o voce gravă, intrusul invoca un 
Galdr spre poartă. 

„Clopotul! Clopotul de onoare! îşi aminti brusc 
Bertram. El foloseşte pentru a fi anunţate vizitele ex- 
cepţionale. Dacă bat clopotul, poate ceilalţi vor înţe- 
lege că se întâmplă ceva! Hai, bătrâne, continuă el ca 

să-și dea curaj, dacă eşti cu adevarat ceea ce crezi, 
dovedeşte-o! Onorează-l pe Gérald şi demonstrează-i 
că a avut dreptate så facă din tine un Vrăjitor, împo- 
triva părerii tuturor!“ 

Bertram respiră adânc, porni în direcţia zidului 
unde atârna lanţul care acţiona clopotul greu de bronz. 
Omul în roşu se întoarse, dar cu o fracțiune de secundă 
prea târziu. Grafemul lui de neutralizare nu-l atinse pe 
Bertram decât în momentul când acesta apucase lanţul. 

Tânărul Vrăjitor se prăbuşi la pământ ca lovit de o 
descărcare electrică; totuşi, clopotul, pus în mişcare, 
îşi declanşă sunetul puternic. 

Omul în roşu nu păru să se îngrijoreze. Fără să se 
grăbească, invocă Perthro, Ghidul, amestecă Elhaz, 
care ridica zăvoarele, Uruz, care calma spiritele 
dintr-un loc, şi Isaz, care ajuta la concentrare, suflă 
apoi numele lui Guillemot asupra Lokk pe care îl 
crease... Lăsă vraja să-i pătrundă în suflet, apoi, cum 
ştia exact unde merge, o luă pe culoarele mănăstirii. 


Sunetul neobişnuit al clopotului de onoare îl 
smulse pe Guillemot din meditaţie. Ce vizitator ex- 
cepţional primea Gifdu? Târându-şi picioarele, se 
apropie de fereastra camerei. Privi în curte şi înţepeni 
pe loc. De unde se afla, îl putea vedea pe Bertram în- 
tins fără cunoştinţă lângă poarta de intrare. Şi, alături 
de el, silueta masivă a unui bărbat îmbrăcat într-o 
mantie de un roşu ca sângele... 

Guillemot se îndepărtă grăbit de fereastră. La 
naiba! Să fie Umbra? În orice caz, era cineva care 

reuşise să forțeze apàrarea din Gifdu şi care pusese la 
pâmânt un Vrăjitor! 

Reveni la fereastră şi îl observa cu atenţie pe in- 
trus. Nu-l putea auzi, desigur, dar, urmărindu-i ochii 
şi buzele care formau Mudra şi care desenau Gra- 
feme în aer, înţelese imediat cà se compunea o vrajă. 

— Perthro, Elhaz, Uruz, Isaz... murmură Guillemot 
pentru el. Galdr sau Lokk, individul încearcă sa 
treacă peste toate obstacolele! Cauta pe cineva, e si- 
gur. Şi mă tem că acela sunt eu! În orice caz, ultimul 
lucru care e de făcut e să rămân aici. 

Ucenicul Vrăjitor apucă sacul din zbor şi, în timp 
ce intrusul pătrundea în clădire, o luă pe scara de sal- 
vare, care ducea în curte. 

Odată ajuns sub arcade, se grăbi spre poarta de in- 
trare. În trecere se opri să verifice dacă Bertram încă 
respiră, apoi încercă să deschidă poarta: zadarnic, era 
pecetluită din interior. 

Guillemot gândi repede. Singura şansă de a se 
salva, dacă omul în roşu voia să-l prindă, era să dis- 
pară în labirintul de coridoare al mănăstirii şi să se 
adăpostească. Nu mai aşteptă nici o secundă şi se 
grăbi s-o facă. 


Chiar în momentul în care Ucenicul părăsi curtea, 
omul în roşu pătrunse în camera pe care o abando- 
nase cu câteva clipe mai devreme. Dintr-o privire, în- 
telese că Guillemot nu era acolo. Lokk de investigare 
îl ajută să nu mai piardă timp şi să se angajeze pe cu- 
Joarele de la parter. 

La cotitura unui coridor, dădu nas în nas cu un 
grup de vrăjitori pe care Qadwan şi Gerald îi condu- 
ceau în direcția porţii de la intrare. Elaboră cu o vi- 
teză uimitoare o vrajă de imobilizare care îi legă pe 
nefericiţi de pământ. 

Apoi, fârâ să mai dea nici o atenţie Vrăjitorilor 
care gesticulau şi urlau de furie, o luă prin labirint. 
Ezită în faţa primei bifurcaţii şi apoi o luă la dreapta. 
Traseul părea să ducă la subsol. La a doua bifurcaţie, 
omul consultă o Piatră Vorbitoare şi avu confirmarea 
că se află pe drumul cel bun, care ducea în adâncurile 
mânăstirii Gifdu. 


15 
URMĂRIT! 


Din coridor în coridor, Guillemot se afunda tot 
mai adânc în inima mănăstirii. 

Scoase din sac planul general al locurilor, plan fu- 
rat din memoria centrală a calculatorului, la prima lui 
şedere la Gifdu, cu trei ļuni înainte. De câte ori se în- 
doia de poziţia sau de direcţia luată, consulta febril 
planul. Lichenii fosforescenţi care rodeau plăcile zi- 
durilor şi plafonul luminau slab. 

Pietrele Vorbitoare confirmau şi îi decideau alege- 
rea. Unele nu fuseseră atinse de multă vreme şi tre- 
bui, mai întâi, pentru a le descifra, să înlăture stratul 
de praf care le acoperea. Bineînţeles, încerca să facă 
cât mai multe ocoluri, ca să-şi deruteze urmăritorul... 

Din timp în timp, auzea paşi răsunând, în depăr- 
tare, pe coridoare. Era omul cu mantie roşie care se 
apropia, era sigur de asta! În forul lui interior ştia că 
va fi dificil să-l depăşească: în curte, îl văzuse pe in- 
divid formând o vrajă de orientare şi căutare care îi 
era destinată, cu siguranţă, lui! Trebuia pas cu pas să 

menţină o distanţă între el şi omul în roşu şi să spere 
că renunţă sau că vraja se pierde... 

Curând, Guillemot ajunse în faţa unei bifurcaţii 
importante. Făcu o pauză şi consultă planul: culoarul 
din stânga ducea direct la suprafaţă; cel din faţă du- 
cea într-o fundătură; cel din dreapta conducea spre 
fostele mine. Dacă voia să-şi deruteze urmăritorul, 
acum era momentul să încerce, acum sau niciodată! 

Se gândi un timp la cel mai bun mod de a pro- 
ceda. Se miră că este capabil de atâta sânge rece, 
într-un moment când îşi juca viaţa în această cursă de 
urmărit-urmăritor! Dar situaţiile-limită erau prefe- 
ratele lui. Poate pentru că presupun acţiune şi împie- 
dică întrebările dureroase. 

Începu prin a scoate din sac Piatra Vorbitoare 
falsă care îl făcuse într-o zi să nu mai primească de- 
sertul! Astăzi îl va ajuta poate să-şi salveze viaţa. 

Înmuie cu salivă semnele care indicau direcţia de 
urmat şi le remodelă, înainte de a sufla asupra lor ca să 
se întărească din nou. Lipi Piatra falsă, ce indica de 
acum o nouă fundătură în culoarul care ducea la mine. 

O luă apoi pe culoarul din stânga care urca spre 
suprafaţă, pe o distanţă de o sută de metri, apoi reveni 
pe urmele lui până la bifurcaţie. 

Acolo invocă Dagaz, Grafemul care suspenda 
timpul, şi, în acelaşi timp, dacă era formulat altfel, 
dădea invizibilitate mintală, şi îl stabiliză cu o Mudra. 

Apoi se afundă pe coridorul din dreapta, care du- 
cea spre mină. 

Puțin timp după aceea, omul în roşu se opri la bi- 
furcaţie. Puternicul Lokk de investigare începea să 
slăbească. Îi indica totuşi încă destul de clar că prada 
lui a luat-o pe culoarul din stânga. Consultă Piatra 
Vorbitoare: drumul ducea spre suprafaţă. Tânărul 
Ucenic nu ezitase multă vreme... 

Omul verifică totuşi direcţia spre care o luau cele- 
lalte coridoare: două fundături. Nu ezită prea mult şi 
mări pasul hotărât spre drumul care ducea la suprafaţă. 

Curând, Guillemot nu mai auzi nici un zgomot în 
spatele lui. $Şmecheria lui reuşise! Se lăsă pe pămân- 
tul unei încăperi, un fost depozit în perioada când 
mina era exploatată. 

Acum, pentru că această cursă urmâărit-urmăritor 
se terminase, tremura din toate încheieturile. Din re- 
flex, încercă să scoată de sub pulover medalionul în 
formă de soare pe care tatăl lui i-l lăsase înainte de a 
dispărea şi pe care nu-l scotea niciodată de la gât, îna- 
inte ca Agathe să i-l ia. Ceea ce a făcut ca hoaţa să fie 
răpită de Gommoni. Dar cât era de uituc, bijuteria nu 
era acolo! Agathe nu i-l dăduse înapoi Ucenicului: se 
lăsase jefuită de un soldat al lui Thunku, la sosirea ei 
în Lumea Incertă. Guillemot ar fi avut atâta nevoie de 
o susţinere în acest moment! Chiar de. susținerea unui 
tată necunoscut. 

Îi trebui un moment, înainte de a-şi regăsi calmul. 
Gravă un Dagaz pe pământ cu ajutorul acelui Ristir, 
pentru ca Grafemul să-şi păstreze puterea. Apoi 
scoase din sac o sticluţă cu apă şi două mere pe care le 
avea întotdeauna cu el. Nu-i rămânea decât să aștepte. 


16 


GUILLEMOT ÎȘI CONFIRMĂ 
TALENTELE 


Guillemot ronțăi jumătate dintr-un măr şi bău o 
gură de apă. Apoi se instală confortabil, scoase din 
sac o haină lungă, gri, moale şi uşoară: era haina unui 
Omuleţ din Virdu, pe care a cărat-o tot timpul câlăto- 
riei în Lumea Incertă. Nu s-a despărţit de ea nicio- 
dată. Se înfăşură cu un sentiment de bine şi, obosit de 
cursa chinuitoare, se lăsă furat de somn. 

Avu un vis straniu. Maestrul Qadehar bătea în 
poarta mânăstirii şi urla: „Guillemot! Guillemot! 
Deschide-mi!“ 

Se trezi tresărind şi îşi luă capul în mâini. Imagi- 
nea lui Qadehar dispăru, dar îi auzea încă vocea 
foarte clar! 

„Guillemot, spunea ea, mă auzi?“ 

— Maestre, dumneavoastră sunteţi? articulă 
Guillemot, stupefiat. 

„Da, eu sunt. Dar e inutil să strigi, fiule, îți vor- 
besc în gând. Răspunde-mi la fel.“ 

„Dar... cum e posibil?“ 

„Am alcătuit o vrajă în jurul lui Berkana, Grafe- 
mul care permite intrarea în comunicare cu spiritele. 
Mi-e greu să te localizez...“ 

„Din cauză că am gravat un Dagaz alâturi de 
mine... Dar ce faceţi acolo? 

„Am căzut într-o capcană în Lumea Incertă. Nu 
am timp să-ţi explic. Pentru Dumnezeu, Guillemot, 
mai bine spune-mi ce se întâmplă! Sunt în faţa mă- 
năstirii şi poarta refuză să se deschidă! Nimeni nu-mi 
răspunde la chemare!“ 

„Este Umbra, Maestre, explică Ucenicul formând 
cuvintele în gând. Cineva foarte înalt, cu o mantie ro- 
şie! A reuşit să deschidă poarta şi să-l neutralizeze pe 
Bertram... Poate şi pe toţi Vrăjitorii! L-am vâzut 
aruncând o vrajă de căutare. Mă urmăreşte, Maestre!“ 

„Linişteşte-te, Guillemot. Unde eşti? 

„Sunt în subsol. Într-un coridor care duce la fosta 
mină. Cred că am reuşit să-i scap.“ 

„Fii atent, Guillemot. Umbra sau nu, acest om 
pare să stăpânească o magie foarte puternică.“ 

„Trebuie să mă ajutaţi, Maestre... Faceţi ceva!“ 

„Poarta este blocată din interior şi vrăjile cu care 
Guilda a înconjurat Gifdu ma împiedică să folosesc 
câile Wyrd pentru a te întâlni. O să văd ce pot face, 
dar asta mi se pare... Atenţie, Guillemot! Cineva în- 
cearcă să ne intercepteze comunicarea! Trebuie să 
sting Berkana, ca să nu te găsească...“ 

Vocea lui Qadehar dispăru şi Guillemot se po- 
meni din nou singur. Dar ştia că Maestrul lui era 
acolo, gata să-i vină în ajutor! Ideea îl învioră. Totuşi, 

misteriosul urmăritor, pierdut pentru un timp, era din 
nou pe urmele lui. 

Probabil ca nu avea prea mult timp la dispoziţie. 

„Gândeşte, bătrâne, gândeşte!“ se încurajă el. 

Trebuia cu orice preţ să deblocheze blestemata aia 
de poartă de la intrare şi să se pună la adăpost de 
omul cu mantia roşie, şi asta până când Maestrul său 
îi va veni în ajutor. 

A doua problemă i se păru imediat mult mai sim- 
plu de rezolvat şi o atacă. Începu să gândească cu 
voce tare: 

— Trebuie să mă pregătesc de sosirea omului în 
roşu... Dar cum så mă pun la adăpost? Noaptea tre- 
cută, Maestrul a vorbit despre Galdr al Armurii lui 
Elhaz şi de Lokk al Coifului Terorii... A spus că 
unul este mai simplu de folosit şi că celălalt este mai 
puternic. Pe care să-l aleg? Sigur, stăpânesc mai 
bine Galdr. Dar va fi suficient împotriva acestui 
om? Să vedem... A reuşit să intre în Gifdu. Mă tem 
că şi Lokk este prea slab ca să-l oprească! Şi daca... 
dacă încerc altă soluţie? Curaj, să vedem dacă sunt 
în stare! 

Se mişcă spre mijlocul încăperii, apucă pumnalul 
şi, aşa cum îl văzuse făcând pe maestrul sâu în faţa 
Vrajitorilor în sala de antrenament, gravă şase simbo- 
luri în jurul lui. Dar nu, acesta nu era E/haz care îl 
fixa de pământ! Se strădui să reproduca, de şase ori 
unul după altul şi cât mai exact posibil, Lokk al Coi- 
fului Terorii, pe care Maestrul l-a desenat în aer, sub 
ochii lui, noaptea trecută. 

„Joc tare, gândi el. Maestrul Qadehar i-a spus: o 
singură greşeală şi Lokk nu va funcţiona. Eu am făcut 
şase! De şase ori mai multe şanse ca acesta să eşueze!“ 

Când termină treaba, se odihni o clipă. Concentra- 
rea îl făcuse să transpire şi să se simtă epuizat. Apoi 
pronunţă incantaţia pentru Galdr al Armurii, modifi- 
când-o uşor: 

— Prin puterea lui Elhaz, Erda şi Kari, Rind, Hir 
şi Loge, Ægishjamur în faţă, Ægishamur în spate, 
AEgishamur la Stânga, Ægishjamur la dreapta, 
AEgishjamur dedesubt, Ægishjamur deasupra, 
AEgishjamur, protejează-mă! ALU! 

Combinase puterea unui Lokk şi a unui Galdr. 
Asta ar fi fost suficient ca să-l oprească pe urmăritor? 

Guillemot simţi aerul fremătând în jurul lui. Apoi, 
totul reveni la normal. 

„Sper că funcţionează...“ suspină el. 

Nu i-a mai rămas decât să se ocupe de poarta de 
intrare. „Dar cum?“ îşi spuse. Cum s-o deschidă din 
subsolul unde se afla? Cunoştinţele lui nu erau atât de 
bogate pentru a acţiona la distanţă cu o vrajă. Iar 
omul în roşu blocase poarta cu Grafemele protec- 
toare! Trebuia să se gândească mai întâi la un mijloc 
prin care să le anuleze. Da, un mijloc la care omul în 
roşu nu se gândise... 

Cuprins de o inspiraţie de moment, Guillemot 
scotoci în sac. Scoase carnetul şi luă din el o foaie 
împăturită în patru, pe care era imprimată lista do- 
sarelor disponibile în programul informatic de la 

Gifdu, program furat din calculator odată cu planul 
mânăstirii, şi o consultă febril. 

— Meniuri pentru luna noiembrie, Bugetul pe anul 
în curs, Lista persoanelor ostile Guildei... Ah, uite: 
Securitatea mânăstirii! Sunt sigur că înăuntru există o 
soluţie ca să deschid poarta! Numai... Numai că mă 
găsesc în locul cel mai îndepărtat de sala de informa- 
tică şi nu am un calculator în sac! 

Faptul că îşi auzea vocea îi făcea bine. Gândea din 
răsputeri. Bătea automat în pământ, când îi veni o 
idee. Grozav! Dar soluţia este aici! Nu avea calcula- 
tor; nu avea decât să-şi facă unul! 

Apucă din nou Rister şi trasă pe pâmânt, cât mai 
exact posibil, conturul unui ecran şi tastatura unui 
calculator. Era etapa cea mai simplă. Îşi acorda un 
timp de gândire, apoi decise să facă un Galdr che- 
mând Féhu, care schimba obiectele în energie, şi 
Gebu, care stabilea comunicarea: 

— Prin puterea lui Frey şi a Pâianjenului, a lui 
Gefn şi a Darului, Féhu crescut cu lupul, Gebu ferit 
de lipsuri, foste şi prezente, vă chem energiile! FEG! 

Ecranul calculatorului pe care Guillemot îl dese- 
nase pe pământ se lumină slab. Se aplecă şi, repede, 
deplasă cursorul care tremura sus, în stânga. Nu vedea 
mare lucru, dar era destul! Având grijă să atingă cla- 
pele de pe pământ ale tastaturii, bătu „Maestrul Don- 
jonului“, cuvântul de cod care îi dăduse deja acces în 
programul secret. Recunoscu cu greu pagina de des- 
chidere, atât de slabă era lumina ecranului. Reuşi să 
distingă „Parola“ care clipea pe fundalul înstelat. 

Realiză acelaşi tur magic ca şi ultima dată, dese- 
nând Elhaz şi obligând Grafemele să distrugă zăvorul 
electronic. Se regăsi imediat în meniul interzis. Se 
duse direct la dosarul „Securitatea mănăstirii“ şi 
apăsă pe tasta „Enter“. Luase puţin pământ pe degete. 

— Să vedem... Să aruncăm o privire la rubrica „În 
caz de urgenţă“. 

Tasta de acces, uşor ştearsă, răspunse mai greu. 
Guillemot descoperi atunci la subrubrica „Poarta de 
intrare“ un fişier numit „O îmbunătăţire semnată 
Gerald!“. Căută imediat. 

— Genial! jubilă Guillemot. Se poate deschide 
poarta de pe calculator! Este legată la sistemul de 
deschidere mecanică... Gerald trebuie să fi ştiut că 
ceilalţi se tem de calculator. Şi aş paria pe oricât că 
n-a spus nimănui! 

Guillemot clică pe fişierul care comanda deschi- 
derea mecanică de urgenţă a porţii. 

Nu se întâmplă nimic. 

Îşi dadu seama că tasta era aproape ştearsă. Lua 
stiletul şi îi dădu formă din nou, apoi o acţionă încă o 
dată. De data aceasta, calculatorul înregistră cererea. 
Nu avea posibilitatea să verifice dacă acolo, sus, mo- 
toarele care acționau poarta instalată de prevăzătorul 
Gerald s-au arătat mai puternice decât vrăjile omului 
în roşu. Dar spera din toate puterile! 

În faţa lui, ecranul calculatorului de ocazie tre- 
mură, apoi se stinse. Ucenicul îl şterse cu mâna şi îşi 
reluă aşteptarea. 


17 
REGĂSIRI NEPREVĂZUTE 


Un zgomot de paşi îl făcu pe băiat să tresară. Un pas 
greu, calm. Se apropia de camera unde se refugiase! 

Guillemot verifică fără să se agite dacă Lokk de 
care era înconjurat şi pe care îl ţesuse într-un Galdr de 
protecţie era încă la loc. 

Cu inima bătând, văzu o siluetă ivindu-se la capă- 
tul coridorului de piatră. O siluetă masivă, drapată 
într-o mantie mare, roşie, de culoarea sângelui! Când 
îl zări pe Guillemot, omul se opri. Îşi scoase gluga şi 
îşi eliberă faţa pe care crescuse o barbă de câteva zile. 

Avea părul castaniu şi buclat şi ochi foarte fru- 
moşi de culoarea ametistului. Nu era foarte bătrân, 
treizeci şi cinci de ani, poate. 

Se adresă lui Guillemot cu o voce gravă. 

— Ei bine, băiete, se poate spune că m-ai făcut să 
alerg! Foarte îndrăzneață mişcarea cu Piatra Vorbi- 
toare falsă. Şi pariez că ţi-ai ascuns identitatea min- 
tală în spatele bătrânului Dagaz! Mă înşel? 

— Cine sunteţi? îl întrebă Guillemot, derutat de as- 
pectul şi de vocea prietenoasă a celui care îl urmărise. 

— Acolo de unde vin, mi se spune Seniorul Sha. 

— Se... Seniorul Sha? bâigui Guillemot. 

— Mă cunoşti? se miră omul în roşu. 

— Să zicem câ... Umblă o poveste în legătură cu 
dumneavoastră... 

— O poveste care, cu siguranţă, n-are nici o legă- 
tură cu adevărul, crede-mă, îl întrerupse Seniorul Sha. 
Povestea mea poate o să-şi găsească aici măcar o parte 
din sfârşitul ei... Nu-ţi fie teamă, nu-ţi fac nici un rău. 

Înaintă. Instinctiv, Ucenicul avu o mişcare de re- 
cul; apoi îşi aminti că se află la adăpostul unui Galdr 
şi înălţă capul în semn de provocare. N-ar fi sperat ca 
vraja lui să fie atît de rezistentă... 

La mai puţin de un metru de Guillemot, acolo 
unde Ægishjamur era trasat, omul se lovi de un zid 
invizibil. Mormăi de surpriză. Dadu înapoi câţiva 
paşi şi făcu un gest complicat în aer. Apăru o izbuc- 
nire de stelute aurii. 

Protecţia Armurii lui Elhaz, construită de ucenic 
şi întărită de puterea unui Lokk, tremură, dar rezistă. 
Seniorul Sha scoase un fluierat admirativ. 

— Bravo, fiule! Nu ştiu dacă eu aş fi făcut-o mai 
bine! 

Aruncă spre băiat o privire amuzată, pe care 
Guillemot o susţinu, fără să cedeze. 

— Îmi imaginez că este inutil să te întreb dacă re- 
nunţi la apărare: îţi provoc teamă şi înţeleg. Bineînţe- 
les că aş putea să-ţi înlătur apărarea, destul de repede, 
dar nu încerc să te prind. Vreau doar să ştiu câteva lu- 
cruri. Şi, pentru asta, o simplă vrajă este de ajuns. 

Omul desenă în aer o nouă succesiune de Grafeme 
ŞI şuşoti cuvinte de neînțeles. Imediat, Guillemot se 
simţi ciudat. 

I se păru că ceva îi umbla prin cap, vizitându-i 
creierul. Gemu. Ar fi vrut să se opună acestei îngro- 
zitoare intruziuni, să alunge departe de el aceste de- 
gete invizibile care îi răscoleau spiritul! 

Încercă să cheme Grafemele în ajutor, dar nici 
unul nu răspunse. Apoi, această senzaţie îngheţată 
dispăru la fel de repede cum apăruse. De cealaltă 
parte a Armurii lui Elhaz, Seniorul Sha îl privea trist. 

— Sunt dezolat, băiete. Mi s-a spus... Am crezut 
că... Dar tu nu eşti cel pe care credeam că o să-l gă- 
sesc. Vai... Sper că o så mă ierţi că te-am speriat... 

În momentul când pronunţa aceste cuvinte enigma- 
tice, un zgomot se făcu auzit. În secunda următoare, 
Qadehar îşi făcu intrarea fulgerătoare în încăpere. 

— Guillemot! strigă el descoperindu-şi Ucenicul 
în mijlocul Armurii lui Elhaz, stând faţă în faţă cu o 
siluetă impunătoare. Ce faci? 

— Bine, Maestre! Şi sunt extraordinar de mulţumit 
să vă văd. 

— Şi eu la fel, fiule! 

Qadehar se întoarse spre omul cu mantia roşie, 
care nu se mişcase. 

— Oricine ai fi, o să regreţi câ te-ai strecurat în Gifdu 
ŞI că te-ai luat de elevul meu! mormăi Qadehar. 

Vrăjitorul adoptă o Stadha ofensivă şi îşi provocă 
adversarul. Dar, când văzu faţa Seniorului Sha, ră- 
mase mut de uimire. 

— Tu? Dar te credeam mort! Unde te-ai ascuns? 
Ce faci tu aici? 

— Ei da, eu sunt, bătrâne camarad! răspunse omul 
cu un surâs trist. În ce priveşte restul, ar trebui să gå- 
seşti singur un răspuns... 

Profitând de uimirea care îl cuprinsese pe Qadehar, 
Seniorul Sha sări în faţă şi îl puse la pământ pe Vrăjitor 
cu o lovitură de pumn. Apoi se afundă pe coridor. 

Guillemot se grăbi să şteargă cu piciorul vraja de 
protecţie şi sări în ajutorul Maestrului care zăcea 
fară suflare. 

— Cum vă simţiţi, Maestre? 

Guillemot îl ajută pe Qadehar, îl sprijini de unul 
dintre pereţii încăperii şi îi dădu să bea restul de apă 
din sticla lui. 

— Bine, bine, Guillemot. Îţi mulţumesc. Dacă n-aş 
fi fost epuizat de călătoria între Lumi, niciodată nu 
m-aş fi lăsat surprins. 

— N-ar trebui să ne luâm după omul în roşu? 

Qadehar făcu un gest de lehamite. 

— Inutil. La ora asta trebuie să fi părăsit Ys. 

— L-aţi văzut pe Bertram? Era adormit lângă in- 
trare. Îşi revenise? 

— Prietenul tău îşi recăpătase cunoştinţa, în timp 
ce poarta... De fapt, cum ai făcut s-o deschizi? Şi ce 
faceai în mijlocul Armurii lui Elhaz? 

— O să vå povestesc, Maestre, evită Guillemot răs- 
punsul,roşind. Aveţi noutăţi de la Gerald şi de la ceilalți? 

— Da, sunt sănătoşi. Tocmai se zbat într-o vrajă de 
imobilizare. În afară de Charfalag, care n-a dat nici 

un semn. Oricum, izolat în donjonul lui, n-ar auzi 
nici măcar dacă Ys s-ar scufunda în valuri! N-am 
avut timp să-i eliberez, m-am grăbit să te găsesc. 

— Atunci, Seniorul Sha nu este atât de rău, pentru 
că n-a ucis pe nimeni! 

— Seniorul Sha? De unde ştii că este Seniorul 
Sha? se miră Qadehar. 

— El mi-a spus, Maestre. De altfel, nu avea aerul 
că vrea să-mi facă rău. Voia pur şi simplu să verifice 
ceva. Şi cred că a fost decepţionat... 

— Seniorul Sha, repetă Qadehar, gânditor dintr-odată. 
Ne aflăm pe un drum greşit de la început? La naiba, 
nu pricep nimic! 

— Ce s-a întâmplat, Maestre, în Lumea ÎIncertă? 

Qadehar se lipi de perete şi suspină. 

— Eram aşteptaţi. Am căzut într-o ambuscadă. Orkii 
ne-au atacat, cu sutele. În timp ce escadronul meu de 
Vrăjitori era asaltat de loviturile lor, eu am intrat în 
turnul Seniorului Sha unde mă gândeam că o să gă- 
sesc Umbra. Dar turnul era gol. În acest timp, Sha 
forţa poarta de la Gifdu... 

— Unde credea că o să găsească pe cineva, urmă 
Guillemot. Dar pe altcineva decât pe mine! Da, nu 
ştiu nimic... 

— Vrei să spui că omul ăsta... Că tu nu eşti cel pe 
care îl căuta? Eşti sigur? întrebă Qadehar, observân- 
du-l pe Guillemot cu coada ochiului. 

— Asta mi-a spus. Vă miră, Maestre? 

— Nu, nu... evită Qadehar. Fiecare se aştepta, evi- 
dent, să găsească pe altcineva, adăugă el, perplex. 

— Ce vreţi să spuneţi? Oh, Maestre... vă implor, 
răspundeţi-mi! După câte s-au întâmplat astăzi, am 
dreptul să ştiu! 

— Calmează-te, Guillemot. Da, ai dreptul. Ceea ce 
vreau să spun este că am atacat Djaghataăl pentru că 
am crezut că Seniorul Sha şi Umbra sunt una şi ace- 
eaşi persoană. Or, Sha nu este Umbra... 

— De unde ştiţi? 

— Pentru că acela care ţi-a spus că se numeşte Sha 
este în realitate Yorwan, un fost coleg de studii, care 
era cadetul meu la Gifdu. El este Vrăjitorul strălucitor 
şi promiţător care a dispărut într-o zi, luând cu el Car- 
tea Stelelor, şi pe care nimeni nu l-a mai putut localiza 
în Lumea Incertă. Astfel încât am crezut că a murit... 


Sha reapăru în apropierea turnului său, printre rui- 
nele din Djaghataăl. Cum a părăsit Gifdu, a folosit 
Galdr al Deşertului pentru a se întoarce la el acasă. 

Alergând pe culoarele mânăstirii, care treziseră în 
el amintiri mai mult sau mai puţin dureroase, îşi spu- 
nea că a avut noroc să-l păcălească atât de uşor pe 
Qadehar! Fostul lui coleg părea să-şi fi dezvoltat 
puterile la un nivel impresionant: pentru a sparge 
vraja pe care o aruncase asupra porţii de la Gifdu, 
trebuia să aibă o putere magică redutabilă. Bine a få- 
cut că a folosit împotriva vrăjitorului pumnii în locul 
Grafemelor! 

Îndreptându-se spre turn, se gândi la copilul care 
degaja o forţă uimitoare şi care ar fi putut fi... O de- 
cepţie extraordinară îl învălui. 

Când se apropie de intrarea turnului din Djaghataăl, 
descoperi primele cadavre ale Orkilor şi corpurile 
Vrăjitorilor încă învelite în inimitabilele lor mantii 
întunecate. Lăsă să-i scape un strigăt de mirare. 

— Ce s-a întâmplat? 

Deschise atunci poarta turnului şi se grăbi pe scară. 
Împinse uşa laboratorului şi se opri înţepenit, îngheţat 
de spectacolul pe care îl descoperi. Întreaga cameră fu- 
sese răscolită. Înjură. Se îndreptă spre tapetul roşu, îl 
smulse şi pronunţă o vrajă de deschidere. Unul dintre 
pereţi se depărtă şi descoperi un dulap. Era gol. 

— Suntem pierduţi, gemu Yorwan întinzându-se 
pe pământ. 


18 
UN MUSAFIR NEAȘIEPIAT 


Guillemot deschise uşa casei unde locuia cu 
mama lui, la intrarea în oraşul Troil, şi se grăbi spre 
bucătărie. Puse pe masă pâinea pe care o cumpărase 
de la brutărie, apoi urcă în viteză scara ce ducea în ca- 
mera lui. 

Se aruncă pe pat şi scoase din sacul de Ucenic car- 
tea de benzi desenate pe care o găsise la magazinul 
central din oraş, un magazin în care se vindeau abso- 
lut de toate, de la materiale pentru bricolaj la bom- 
boane, trecând prin ziare şi componente de calculator. 
Răsfoi paginile cărţii, întârzie asupra câtorva desene, 
apoi se cufundă în lectură. 

— Guillemot! N-ai uitat pâinea? 

— Nu, mamă! Am pus-o în bucătărie. 

— Mulţumesc, dragule! 

O auzi pe mama lui urcând şi coborând şi simţi o 
extraordinară uşurare. Uşile care se deschideau şi se 
închideau, zgomotul paharelor pe care le aranja, apa 
care curgea la robinet, totul participa pentru Guillemot 
la bunul mers al universului! 

Ezită, în cele din urmă abandonă lectura şi se în- 
tinse pe spate, cu mâinile sub cap. Universul lui nu 
era mare lucru, în definitiv: casa lui, mama, şcoala, 
Agathe şi Thomas, landa şi Gifdu, Maestrul Qadehar... 
fără să-i uite, bineînţeles, pe Ambre, Coralie, 
Gontrand şi Romaric! Nimeni nu avea şansa să aibă 
asemenea prieteni! 

Vara trecută, atunci când s-a întors din aventura 
lui în Lumea Incertă, Marele Magistrat a organizat o 
mare sărbătoare în cinstea lui. Au dansat mult, Am- 
bre şi cu el, în jurul focului, şi a fost un moment foarte 
plăcut. În afară de final, când a considerat că ea înce- 
puse să-l privească într-un fel ciudat... 

Gontrand venise să le prezinte cucerirea lui, o fru- 
moasă fată roşcată din oraşul Atteti, din Mulţii Auriţi. 
Mai târziu, s-au întâlnit cu Romaric şi Coralie, în ju- 
rul unei mese, la un pahar de corma. Vărul lui avea 
faţa roşie şi Coralie era mai veselă ca de obicei... 

Guillemot îşi muşcă buzele: era pe cale să se înfiripe 
o idilă între ei? Bietul Romaric! Sau biata Coralie... 

Ucenicul Vrăjitor nu se putu împiedica să le invi- 
dieze lipsa de griji. El era asaltat de prea multe în- 
trebări, la care nu putea râspunde. Deznodământul 
întâlnirii lui cu Sha, despre care nu a suflat încă nici 
un cuvânt prietenilor, îl apăsa. „Îşi caută fiul care i-a 
fost furat; un fiu care ar fi avut astăzi vreo doispre- 
zece ani“, îi mărturisise Agathe, la întoarcerea lor din 
Lumea Incertă. „Nu eşti tu cel pe care speram să-l gå- 
sesc“, i-a spus omul în roşu. 

Ce însemnau toate acestea? Talentul lui pentru ma- 
gie nu avea, prin urmare, nimic de-a face cu tentati- 
vele de răpire al căror obiect fusese? Să fi fost Umbra 
cea care s-ar fi aflat în spatele tuturor acestor manevre 
sau Seniorul Sha? Obsedat de faptul că Guillemot este 
copilul lui, să fi încercat să-l recupereze? De unde să 
afle adevărul... Şi ce legătură are cu Cartea Stelelor pe 
care Sha-Yorwan a furat-o când era tânăr? 

Aceste gânduri alergau cu viteză vertiginoasă în 
capul lui, ciocnindu-se dureros. Ştie cineva răspun- 
sul? Ştie cineva adevărul? 

În vârtejul acesta de valuri de incertitudini, un lu- 
cru era măcar Sigur: fără să-şi poată explica de ce, 
Guillemot era decepţionat. Decepţionat, poate, de a 
nu fi acel fiu pe care îl aştepta Sha. Decepţionat de a 
nu fi fiul nici unui tată. 

Suspină, dar, mai bine decât să se chinuiască, se 
cufundă din nou în lectura cărţii de benzi desenate. 

Câteva minute mai târziu, când era total absorbit 
de lectură, mama lui îl strigă de la parter. 

— Dragule! Ai o vizită! 

Guillemot detesta să fie deranjat în timp ce citea. 
Se ridică pe coate şi întrebă cu o voce supărată: 

— Cine este? 

— O colegă de clasă! O las să urce? 

O colegă de clasă? Guillemot îşi stoarse creierii. 
Nu, nu vedea cine ar fi putut să vină să-l viziteze la 
Troil. Cuprins de curiozitate, răspunse „da“ şi se 
aşeză pe pat. 

Cineva urcă scara cu uşurinţă, ezită în faţa uşii 
pe care Guillemot agăţase un afiş cu inscripţia: NU 
DERANJAŢI: VRĂJITOR PUTERNIC, ANTRENAT 
ÎN LUPTA CONTRA FORŢELOR MALEFICE! apoi 
bàtu uşor. 

— Intră! 

O siluetă familiară se strecură în cameră şi închise 
uşa după ea. Inima lui Guillemot tresări. 

— Bună ziua, Guillemot! Ce faci? 

Era Agahte! Agathe de Balangru... 

— Ei... Bine, mulţumesc, îngaimă băiatul stupefiat. 

— l-am spus mamei tale că sunt o colegă de clasă, 
îi explică fata apropiindu-se de el. Ce citeşti? 

— Nişte benzi desenate... Cu vrăjitori, cavaleri şi 
troli. E super... 

Agathe luă loc pe pat cu o incredibilă lipsă de jenă 
şi începu să răsfoiască volumul. Guillemot simţi cum 
1 se înroşesc obrajii... 

Nu-şi credea ochilor! Se ciupi pe ascuns: nu, nu 
visa! Vechea lui duşmancă era acolo, la el, în camera 
lui, pe patul lui. Şi citea cartea de benzi desenate! Tre- 
mura, imaginându-şi-o pe Ambre intrând în acest mo- 
ment în cameră. Nu era departe de a regreta perioada 
când Agathe îl teroriza. 

— Hm... încercă el să spună ceva pentru a lupta 
împotriva senzaţiei neplăcute care îl cuprindea, şi... 
Thomas? Nu e cu tine? 

— Nu, răspunse ea, întorcând spre Guillemot ochii 
mari, pe jumătate închişi. Tatăl lui avea nevoie de el. 
Am profitat de faptul că sunt singură ca să vin să te våd. 

— A, da? Şi... de ce? 

— Nu ghiceşti? 

Lui Guillemot i se uscă gâtul brusc şi îi veni greu 
să înghită. 

— N... Nu. 

— Ca să te invit la sărbătoarea de Samain, bineîn- 
teles! Tatăl meu mi-a lăsat casa. N-o să fim decât 
Thomas şi cu mine. 

Guillemot se stăpâni să scoată un imens suspin de 
uşurare. Cât de prost fusese! O clipă crezuse că în- 
cearcă un lucru necurat cu el! 

Îşi regăsi calmul şi răspunse: 

— E foarte drăguţ, Agathe, dar... am planificat să 
petrec de Samain cu Romaric, Gontrand şi cu geme- 
nele. Domnul de Krakal ne dă apartamentul! 

— Păcat, suspină Agathe, scuturându-şi părul întu- 
necat, pe care hotărâse să-l lase să crească. Am sperat 
o clipă că nu va fi aşa, remarcă ea. Sunteţi de nedes- 
paârţit! În fine, adaugă ea ridicându-se, o să ne vedem, 
cu siguranţă. Sărbătoarea durează trei zile, iar 
Dashtikazar nu este foarte mare! 

— Da, sigur ne întâlnim, confirmă Guillemot care, 
în acelaşi timp, spera din suflet să nu fie aşa. 

Ambre, fără îndoială, n-o să aprecieze cine ştie ce 
noile raporturi pe care Agathe încerca să le stabi- 
Jească cu el... 

— Bine, trebuie s-o şterg. Am făcut ceva drum ca 
să vin să te văd! 

Înainte ca el să poată reacţiona, Agathe se apropie 
de el şi îl sărută pe obraz. Apoi dispăru. Guillemot ră- 
mase amuţit. La naiba, da, nu trebuie s-o întâlnească 
la sărbătoarea de Samain. 


19 
GUILDA SE REUNESTE 


— Qadehar, a sosit timpul. 

Doi Vrajitori, ale câror nume nu şi le amintea, ve- 
niseră sa-l caute pe Maestru în camera unde era ţinut 
prizonier. Qadehar suspină şi se ridică din scaunul în 
care medita de multe ore. 

— Sunt gata. 

leşi pe culoar. Gardienii improvizaţi îl conduseră 
în direcția salii de gimnastică. Când pătrunse în sala 
mare, zumzetul conversaţiilor încetă şi sute de ochi 
se întoarsera spre el. Gardienii de ocazie îl aduseră 
instalat şi vreo sută cincizeci de bărbaţi îmbrăcaţi în 
mantiile întunecate ale Guildei s-au aşezat. 

„Au strigat adunarea“, îşi spuse Qadehar, schiţând 
un zâmbet dezgustat. 

Gardienii îl duseră în mijlocul sălii. În faţa lui, pe 
o estradă, era instalat un colegiu alcătuit din cinci 
Vrăjitori. 

Qadehar îl recunoscu pe cel care jucase rolul de 
procuror general în acest proces grotesc: era Magul 
mănăstirii de Gri, un stabiliment al Guildei care se 

înălța la cealaltă extremitate a Landei Amare. Lui 
Qadehar nu-i plăcea acest om, un bătrân uscat şi 
zbârcit, pe care viaţa mai mult îl acrise decât îl înseni- 
nase. Şi acest om, vai, îi purta sâmbetele, din acea zi 
când Maestrul Vrăjitor îşi bătuse joc de o carte care 
vorbea despre citirea viitorului în măruntaiele de 
peşte. Şi asta în prezenţa Magului din Gri, care era 
autorul cărții... 

Ceilalţi patru membri ai Consiliului erau Charfalaq, 
care părea că doarme în spatele ochilor morţi, Gerald, 
care avea o mutră de înmormântare și doi Vrăjitori 
fără vârstă şi de mâna a doua, pe care îi zărise vag, o 
dată, la Dashtikazar sau aiurea. 

Magul din Gri se ridică şi luă cuvântul. 

— Qadehar, frate Vrajitor, Guilda a reunit Consi- 
liul pentru a face lumină în dramaticul incident de la 
Djaghatasl. Ascultăm explicaţiile tale. 

Qadehar, cu o voce calmă, dar suficient de pu- 
ternică pentru a se face auzit de toată adunarea, luă 
cuvântul: 

— Toată înscenarea asta este ridicolă! Deja v-am 
raportat faptele în cele mai mici amănunte! V-am 
spus, am căzut într-o capcană pusă la cale de Thunku 
cu Orkii din Yâdigâr. Oh, bineînţeles că nu cred că el 
a fost instigatorul ambuscadei. El a lucrat, fără îndo- 
ială, pentru cineva care i-a poruncit... Totuşi, vă re- 
pet, eram aşteptaţi la Djaghataăl! 

— Sunt deja prea mulţi „cred“ şi „fără îndoială“ i-o 
tăie sec Magul din Gri. Nu aveţi ceva mai convingă- 
tor să ne raportați? 

— Ascultaţi, continuă Qadehar, care îşi pierduse 
răbdarea, am vazut Vrăjitori, dintre care mulți îmi erau 
prieteni, murind la Djaghataăl! Ce vreţi mai mult? 

— Vedeţi, Qadehar, reluă Magul din Gri coborând 
ochii, ceea ce ni se pare curios este că numai tu singur 
te-ai întors viu şi sănătos din această oribilă aventură... 

Murmure de indignare străbâtură adunarea şi câteva 
cuvinte de susținere pentru Qadehar se făcură auzite. 

— Ce îndrăzniţi să insinuaţi? mormăi Maestrul 
Vrăjitor. Că mi-a făcut plăcere să-mi văd prietenii 
masacrați sub ochii mei? 

Gerald se ridică la rândul lui şi, cu voce uşor tremu- 
rătoare, îl împiedică pe Magul din Gri să atace din nou. 

— Să-l lăsăm pe Qadehar să ne explice ce s-a 
întâmplat! 

Adunarea aprobă într-o hârmălaie generală şi Ma- 
gul sfârşi prin a accepta, cu neplăcere fâţişă. Qadehar 
se strădui să-şi recapete calmul şi vorbi din nou cu 
voce limpede. 

— Mulţumesc, Gerald. Obiectivul nostru, cel care 
ne-a dus în Lumea Incertă, a fost să ne luptăm cu Um- 
bra. Când am văzut ca situaţia se transformă într-un 
dezastru, am decis să mergem să-l înfruntăm pe duş- 
man în turnul lui. Tovarăşii mei au insistat ca eu să 
fiu acela. Vai, nu am găsit pe nimeni în clădire şi, la 
întoarcerea mea, Vrăjitorii erau cu toţii morţi... 

— Singur? De ce eraţi singur, în acel turn? întrebă 
Magul din Gri arţagos. 

— Deoarece fie ceilalţi erau morţi, fie erau în luptă 
cu Orkii, şi, în fine, pentru că doar eu eram capabil să 
înfrunt Umbra... 

— Cât orgoliu! exclamă Magul, care tăcu imediat ce 
văzu că Charfalaq ridică mâna pentru a cere cuvântul. 

— Qadehar, spuse simplu Marele Maestru al 
Guildei cu vocea lui răguşită, înainte de a fi cuprins 
de un teribil acces de tuse, este Vrăjitorul cel mai ca- 
pabil din Guuildă... 

— Mulţumesc că ne-aţi confirmat, Maestre, mul- 
tumi Magul din Gri cu o voce mieroasă, înclinându-se 
servil. Dar asta, reluă pe un ton mult mai aspru, 
întorcându-se spre Qadehar, nu este suficient pentru a 
ne explica de ce sunteţi unicul supravieţuitor! 

Magul se întoarse imediat spre adunarea tulburată 
de argumentele lui: 

— Precum la fel de ciudat este faptul că fratele nos- 
tru Vrăjitor este singurul care a scăpat! La fel de ciudat 
este şi faptul că expediţia era așteptată la Djaghataăl, 
cu toate că a fost pregătită în cel mai mare secret! Cred 
că am fost trădaţi... Şi că tradătorul se află aici! În fata 
noastră! Propun să fie neutralizat printr-o vrajă colec- 
tivă şi dus într-o celulă izolată din Gri! 

Concluzia rechizitoriului provocă un protest ge- 
neral. Vrăjitorii se ridicară din bănci şi mulți strigară 
că este o calomnie şi o minciună. Magul din Gri re- 
peta: „La închisoare!“, arătând cu degetul în mod 
teatral spre Qadehar, care aştepta să se facă linişte. 
Charfalaq părea complet depăşit de evenimente. În 
cele din urmă, Gerald reuşi să facă linişte, ridicând 
braţele de mai multe ori: 

— Haideţi, haideţi! Linişte! Sa fim rezonabili! În- 
chisoarea... De ce nu tortura sau rugul? 

Adunarea părea uşurată de intervenţia lui, în timp 
ce Magul îi aruncă o privire fioroasă. 

— Mai rezonabil ar fi ca o comisie specială să fie 
alcătuită şi să ancheteze cu cea mai mare seriozitate 
tragedia de la Djaghataăl. Aşteptând concluziile co- 
misiei, Qadehar va rămâne consemnat la Gifdu, cu 
interdicţia de a ieşi. Ce zice Consiliul? 

Charfalaq, spre care se întoarseră toate privirile, 
părea că a adormit din nou. 

— Sunt împotrivă! urlă Magul din Gri. 

— Cine mai este contra? urmă Gerald, privindu-i 
drept în ochi pe ceilalţi Vrăjitori care lăsară capetele 
în jos. Nimeni? Bine, Consiliul acceptă, prin urmare, 
propunerea mea ca fiind cea mai bună. Şedinţa s-a 
terminat! 

Magul cobori de pe estradă, furios, şi părăsi ime- 
diat sala de gimnastică, trăgând după el câţiva Vraji- 
tori din Gri care îl însoţiseră din Landa Amară. 

Qadehar fu lăsat liber. Dar fiecare avu grijă să-l 
evite la ieşire. Trecând prin faţa lui, Gerald îi făcu 
cu ochiul. 


20 
SFATURILE BUNE ALE LUI GERALD 


În picioare, în cămăruţa unde îl trimiseseră din nou, 
în inima mănăstirii, Qadehar era asaltat de sentimente 
contradictorii. Cum se ajunsese aici? 

Cu câteva zile în urmă, era desemnat să lanseze 
cel mai îndrăzneţ atac al Guildei împotriva Umbrei; 
atunci era considerat cel mai puternic şi mai capabil 
Vrăjitor din Ys şi se şoptea peste tot că-i va urma lui 
Charfalag. Ironia sorții! Astăzi, decăzut din dreptu- 
rile sale, fiind obiectul neîncrederii generale, era reţi- 
nut prizonier la Gifdu, în aşteptarea concluziilor unei 
comisii de anchetă... 

Bineînţeles, pleca şi venea liber în clădire. Dar nu 
putea s-o părăsească şi se ştia spionat discret; cele 
mai mici mişcări ale sale făceau obiectul unei su- 
pravegheri constante! 

Qadehar îşi strânse pumnii de furie: se simţea 
zdrobit de atitudinea celorlalți Vrăjitori. 

Când explicase Consiliului ceea ce se întâmplase 
cu adevărat în faţa turnului din Djaghataăl, nimeni 
n-a părut să-l creadă, în afară de Gerald care i-a luat 

apărarea. Charfalag, Marele Mag, s-a mulţumit să-i 
arate din nou stima lui, dar n-a făcut nimic altceva 
pentru a-l scoate din această situaţie neplăcută. Ra- 
ționamentul Magului din Gri, în ce-l priveşte, era 
foarte simplu şi părea la fel de coerent: pentru că ex- 
pediţia a fost pregătită în cel mai mare secret, prin ce 
întâmplare Vrăjitorii au fost aşteptaţi la Djaghataăl? 
lată ce-l contraria pe Vrăjitor: cum de oamenii din 
Gifdu se puteau îndoi de cuvântul lui... 

Totuşi, această afacere îl neliniştea şi în ce pri- 
veşte sentimentele proprii. Căci Magul din Gri avea 
dreptate: nimeni, în afară de Guildă, nu cunoştea pla- 
nul atacului. Ceea ce însemna că o persoană din rân- 
durile Guildei îi furnizase informaţii lui Thunku! 
Exista, deci, un trădător printre Vrăjitori. Un trădător, 
care era, poate, şi în serviciul Umbrei. 

La această idee, pe Qadehar îl trecură fiorii. 

Ce gândea, oare, Gerald? Se scutură. leşi din ca- 
meră şi o luă în direcţia sălii de informatică unde era 
sigur că-l găseşte. 


În timp ce hoinărea pe culoare, se gândea la celă- 
lalt episod care i-a zdruncinat certitudinile. Yorwan! 
Era cât se poate de viu, şi cu foarte multă nonşalanţă, 
părea că se simte bine în pielea Seniorului Sha! 

Când a plecat în cercetarea lui în Lumea Incertă, 
după ce Yorwan a furat Cartea Stelelor, a răscolit peste 
tot, facând o anchetă lungă şi riguroasă, care se înche- 
iase cu constatarea că aceasta dispăruse. Yorwan se 
volatilizase şi toată lumea a crezut că briganzii îl omo- 
râseră şi îi ascunseseră trupul după ce l-au jefuit. 

Mulţi ani după aceea, când Seniorul Sha îşi facuse 
apariția la Djaghataël, raporturile urmăritorilor l-au 
descris ca pe un magician originar din Ferghânâ, ta- 
lentat, dar lipsit de scrupule, care îşi făcuse o reputa- 
ție proastă în Lumea Incertă. Apoi, Seniorul Sha n-a 
făcut nimic ca să atragă atenţia asupra lui, astfel că 
Urmăritorii l-au lăsat în pace. 

Cine s-ar fi putut îndoi că Seniorul Sha şi Yorwan 
erau una şi aceeaşi persoană? Qadehar îşi amintea 
surpriza pe care a simţit-o când l-a recunoscut pe ve- 
chiul lui coleg în omul care îl urmărea pe Guillemot. 
ŞI aici, de asemenea, părea că totul se complică: ce 
însemnau cuvintele misterioase pe care Yorwan le-a 
pronunţat, înainte s-o ia la fugă? Yorwan era, într-un 
fel sau altul, implicat în masacrul de la Djaghataăl? Şi 
care erau raporturile lui cu Umbra? 

Tot răsucea aceste întrebari în cap şi era incapabil 
să răspundă. Un lucru era sigur, totuşi: Umbra, Sha, 
Cartea Stelelor... Charfalag, în ciuda vârstei sale îna- 
intate, a avut dreptate de la început: totul se învârtea 
în jurul lui Guillemot! Din ce cauză? Până la urmă, 
tot o să afle. La naiba cu comisia de anchetă, la naiba 
cu Guilda şi Marele Mag! Adevărul era în alta parte 
şi O să se ducă să-l gâsească... 


Pătrunse în marea sală unde zumzâiau calculatoa- 
rele pe care Gerald le punea la dispoziţia musafirilor 
de la Gifdu. Vrăjitorul se afla în biroul lui, la intrare. 
Alături de el, un tânăr, cu un aer mândru, îl ajuta să 
clasifice fişele. 

— Ce surpriză plăcută! exclamă Gerald, observân- 
du-l pe Qadehar. Credeam că ai început să faci greva 
foamei, în celula ta! 

Mic de statură şi cu pântecele rotund, cu ochelarii 
care acopereau o privire maliţioasă, Gérald era cunos- 
cut — şi temut! — pentru simţul umorului şi îndrăzneală. 
Capul, aproape chel, găzduia cea mai respectabilă in- 
teligenţă de la Gifdu şi, chiar dacă nu era cel mai bun 
în mânuirea Grafemelor şi îşi atrăgea uşor disprețul 
celor mai tineri, capacitatea lui de gândire îl facea un 
Vrăjitor foarte ascultat de către cei mai înţelepţi. 

Ceea ce explica faptul că a obţinut câştig de cauză 
în faţa Consiliului şi l-a salvat pe Qadehar de celula 
din Gri! 

Qadehar schiţă o mişcare de bărbie întrebătoare, 
adresată tânărului care îl fixa cu o privire îndrăzneață. 

— Fii liniştit, bătrâne, îl asigură Gerald. Ți-l pre- 
zint pe Bertram, proaspăt uns Vrăjitor, care mi-a fost 
Ucenic. Este cu totul de încredere. 

— Bertram, bineînţeles! aprobă Qadehar. lartă-mă, 
nu te-am recunoscut: ultima oară când te-am văzut, 
zăceai în apropierea intrării în mănăstire! 

Bertram se pregătea să răspundă cu insolenţa cu- 
noscută, dar Gerald îl opri, în timp ce izbucni în râs. 

— Nu-l tachina prea mult! Este foarte timid. 

— Am obiceiul acesta, răspunse Qadehar. Am un 
Ucenic care se îmbujorează la cea mai mică observaţie! 

— Nu mă miră, lansă Gerald, de la un monstru, 
cum ai devenit pentru Guildă! 

Qadehar redeveni serios. 

— Pentru câte persoane am mai rămas un Vrăjitor 
demn de încredere? 

— E greu de răspuns. În orice caz, pentru mine şi 
pentru Qadwan, este neîndoielnic, ca şi pentru mulţi 
alții... de mâna a doua, din păcate. Charfalag te res- 
pectă, fără nici o îndoială. Dar e din ce în ce mai greu 
de ştiut ce gândeşte cârtiţa asta bătrână... 

— În ceea ce mă priveşte, ura pe care i-o arătaţi 
Magului din Gri este suficientă ca să vă facă simpa- 
tic! interveni Bertram. 

— Mulţumesc, Bertram, răspunse Qadehar, după 
ce i-a trecut surpriza. Împărtăşim acelaşi sentiment... 

Apoi se întoarse spre Gerald: 

— Este foarte interesat tânărul Vrăjitor, nu-i aşa? 

— Sunt mulţumit de el, confirmă Gerald. 

— M-am gândit bine, continuă Qadehar, reluând 
tonul serios. Cred că există un trădător în Guilda. 

Bertram se miră, dar fostul lui Maestru nu păru 
surprins. 

— Am ajuns la aceeaşi concluzie. 

— După părerea ta, ce ar trebui să fac? 

Gerald îşi aţinti privirea în ochii lui Qadehar şi 
declară: 

— Povestea nu stă în picioare. Cineva trebuie s-o 
dezlege. În ce mă priveşte, din cauză că Charfalagq 
este senil, trebuie să veghez asupra Gifdu. Qadehar, 
prietene, eşti singurul care poate acţiona! 

— Mă sfătuieşti, deci, să... 

— Să pleci de aici! Şi să cercetezi singur, fără alte 
influenţe. De ce crezi să am sugerat ideea acestei co- 
misii stupide? Pentru a câştiga timp! Aşa că, du-te... 

Qadehar reflectă o clipă. Cântărea argumentele 
pro şi contra. 

— Da, o pot face. Ştiu unde găsesc găzduire: ştiu 
pe cineva care nu are Guilda la suflet şi mă va primi 
cu braţele deschise! Doar că ancheta mă va duce în 
Lumea Incertă. 

— Şi ce-i cu asta? se neliniști Gerald. 

— Guillemot o să fie din nou singur în Ys, fară ni- 
meni care să-l protejeze. Este îngrijorător... Nu pot 
să-mi asum riscul să-l încredinţez unei mănăstiri a 
Guildei, în care, poate, se află trădatorul! 

Doar la rostirea numelui lui Guillemot, faţa lui 
Gerald se lumină. 

— Ah, el... Este prima dată când întâlnesc un Vră- 
jitor atât de dotat la Grafeme şi la tastatura calculato- 
rului în acelaşi timp! 

— Guillemot este Ucenic, îl corectă Qadehar. Nu 
este Vrăjitor... 

— Cât timp este capabil sa deschidă o poartă blo- 
cată de o vrajă, inventând un calculator pe nisip şi 
piratând sistemul protejat de mine, trebuie promovat 
imediat ca Mare Mag, se entuziasmă Gerald. 

— Dacă vrei, dacă vrei... cedă Qadehar. 

De la episodul din subsolul de la Gifdu, unde 
Guillemot i-a ţinut piept Seniorului Sha, construind o 
vrajă pe care chiar Magii n-o reuşeau întotdeauna, 
Qadehar se întreba şi el unde se aflau limitele Uceni- 
cului său. 

— Dar asta nu rezolvă problema mea... adăugă el. 

Gerald reflectă, apoi, dintr-odată, pocni din degete. 

— Am o idee! 

Se întoarse spre Bertram. 

— Bertram şi Guillemot au avut timp să se cunoască 
şi să se aprecieze unul pe altul. Mă înşel, Bertram? 

— Deloc, Maestre. Aveţi dreptate, confirmă cu un 
zâmbet larg tânărul Vrăjitor. 

— De ce să nu facem din Bertram garda de corp a 
lui Guillemot? Ne-a dovedit, reuşind să declanşeze 
alarma sub nasul Seniorului Sha, că este în acelaşi 
timp capabil şi curajos. Oficial, poate fi trimis de 
Guildă pentru a lucra cu Ucenicul tău în absenţa ta! 
Ce zici, Bertram? 

— Aţi vrea să fac pe dădaca oficială a acestui puş- 
tan? strigă Bertram, flatat, totuşi, de această dovadă 
de încredere şi entuziasmat de ideea de a-l revedea pe 
Guillemot. Doamne, sunt de acord, accept! 

— O idee bună, recunoscu Qadehar. 

— Perfect! conchise Gerald, frecându-şi mâinile. 

— Qadehar, pregăteşte-ţi lucrurile: o să-ţi organi- 
zăm fuga. În acest timp, eu o să fabric un act fals prin 
care Guilda atestă că Bertram are dreptul să fie alături 
de Guillemot! 

Maestrul Qadehar, încurajat de turnura pe care o 
luaseră evenimentele, se întoarse în camera lui cu pas 
uşor. Gerald, redactând documentul, îl instruia pe 
Bertram în legătură cu reponsabilitatea pe care şi-o 
lua. Bertram nu se gândea decât la un singur lucru: 
alături de Guillemot, viaţa lui va fi mult mai intere- 
santă decât la Gifdu! 


21 
DOI PRIETENI VECHI 


— Al vrut să mă vezi, Urien? 

— Da, Valentin. Vino, ia loc. 

Majordomul seniorului din Troil se aşeză lângă 
foc, pe un taburet unde îi plăcea să-i ţină companie 
colosului, în timp ce acesta medita, seara, cu privirea 
pierdută în flăcări. Urien avea, fără îndoială, poftă de 
vorbă. Valentin îl cunoştea bine! Au fost împreună la 
Bromotul, pe drumurile din Ys şi pe cele ale Lumii 
Incerte. Împreună de atât de multă vreme... 

Stăpânul şi prietenul lui se pune pe vorbit, de câte 
ori simte nevoia, îşi spuse Valentin, şi aşteptă răbdător. 

— Mă plictisesc, bătrâne, spuse în cele din urmă 
Urien. Mă plictisesc şi mă usuc într-o viaţă lipsită de 
acțiune, lipsită de interes. 

— Haide, viaţa ta de astăzi este, cu siguranţă, dife- 
rită de cea de ieri, dar nu te-ai plâns până acum. Ce 
te-a apucat? 

Urien lăsă să-i scape un suspin adânc. 

— Mi se întâmplă asta de când l-am vizitat pe 
Romaric la Bromotul. Am avut impresia că mă văd pe 

mine la vârsta lui. Şi, mai ales, am avut sentimentul că 
toţi anii, de atunci, au trecut la fel de repede ca o clipă! 

Dansul flăcărilor arunca lumini schimbătoare pe 
barba cenuşie şi stufoasă a uriaşului cufundat în fo- 
toliul lui masiv. 

În faţa lui, Valentin zâmbi, văzându-şi prietenul 
cuprins de nostalgie. Majordomul, cu faţa lui osoasă, 
cu părul alb, cu silueta nervoasă şi subţire, făcea un 
contrast uimitor cu Urien, tot numai carne şi muşchi. 
Diferenţa nu se oprea aici... 

Adolescenţi într-o perioadă în care trebuia să 
aparţii unei mari familii ca să intri în Confrerie, au 
ajuns la Bromotul pe câi diferite: Urien, fiul cel mare 
al clanului Troil, a fost acceptat ca Scutier, iar el, ul- 
timul copil al unei familii modeste din Dashtikazar, 
ca ucenic de bucătar. 

Într-o ZI, exasperat de atitudinea dispreţuitoare a 
unor Scutieri la adresa lui, i-a umilit pe mai mulţi 
dintre ei, făcându-i să muşte pământul. Gestul lui 
i-a plăcut Marelui Cavaler care conducea atunci 
Bromotul. I-a propus să părăsească bucătăria şi să 
devină Scutier. Cu condiţia ca un alt Scutier să ac- 
cepte să-l aibă în grijă. Doar Urien, care credea sincer 
că singura nobleţe este cea a inimii, a înaintat, indife- 
rent la strigătele potrivnice ale celor la fel ca el... Va- 
lentin i-a fost întotdeauna deplin recunoscător şi o 
prietenie solidă a întărit această legătură. 

Mai târziu, atunci când cei doi au decis să facă 
echipă, în calitate de Cavaleri, erau supranumiţi cei 

doi Don Quijote, datorită felului cum arătau, a carac- 
terului idealist şi a relaţiei lor. 

Atunci când a venit vremea să se retragă şi să lase 
locul Cavalerilor mai tineri şi mai impetuoşi, Urien îi 
propusese cât se poate de firesc lui Valentin să tră- 
iască alături de el, la Troil. Şi, pentru a nu supăra so- 
cietatea bună din Ys, cel din urmă a ales să-şi asume 
rolul de majordom... 

O lumină traversă ochii aurii ai lui Valentin. 

— Cei doi Don Quijote... Îţi aminteşti? 

Un surâs lumină faţa ursuză a lui Urien. 

— Bineînţeles că-mi amintesc! Câte lovituri am 
împărțit din cauza acestei porecle, înainte de a o ac- 
cepta ca pe un titlu de glorie! 

— Cred că nimeni nu-ţi ajungea nici măcar la 
gleznă în mânuirea securii de război. Nici în mânuirea 
lâncui! Câţi adversari ai învins în timpul turnirurilor? 

— Şi tu, scrimer fără pereche, câți ambiţioşi ai înţe- 
pat cu spada ta? 

Cei doi bărbaţi se entuziasmau evocându-șşi 
amintirile. 

— Cred că în Lumea Incertă am găsit combatanți pe 
măsura noastră, conchise Valentin clătinând din cap. 

— Mai păstrez încă amintirea proaspătă a loviturii 
de măciucă pe care mi-a dat-o în braţ acel Ork uriaş, 
confirmă Urien. 

— Asta s-a întâmplat în faţa oraşului Ferghânâ, 
când eram în urmărirea Rătăcitorului care ameninţa 
să distrugă Poarta Insulei din Mijloc, nu-i aşa? 

— Da... Ce aventuri, Doamne, ce aventuri! 

Urien lovi violent cu pumnul în braţul fotoliului. 

— Şi astăzi, astăzi, Valentin? gemu el. Îmi petrec 
vremea mâncând, visând şi dormind, ca toată lumea 
din Ys! Mă cufund în fotoliu, în timp ce Umbra pre- 
găteşte o lovitură periculoasă... 

— Haide, Urien! încercă să-l calmeze Valentin, am fà- 
cut ce am avut de făcut, este rândul altora să acţioneze... 

— Ce spui! se ambală Urien. În prezent nu este 
vorba decât despre Guildă! Ea este cea care decide 
totul, mingea este în terenul ei. Confreria este redusă 
la un rol de câţeluş: se supune cuminte tuturor hotărâ- 
rilor Vrăjitorilor! Nu, la naiba! Umbra este, poate, o 
creatură demonică, pe care n-o împiedică decât forţa, 
care o face să dea înapoi, de fiecare dată! Amin- 
teşte-ţi, în Munţii Auriţi... 

Imagini de cadavre îngrămădite pe drum, Orki 
rânjind şi o siluetă târând după ea un halou întunecat 
îi veniră în minte lui Valentin, care le alungă cu o 
mişcare a capului, tremurând. 

— Ţine cont, bravul meu Valentin, că Ţara de Ys 
este nevoită să trimită nişte puşti împotriva Umbrei! 
Nişte copii! 

— Nu este chiar aşa, obiectă Valentin. Romaric şi 
grupul lui au plecat fără aprobarea autorităţilor, şi 
asta pentru a o salva pe micuța Balanegru... 

— Glumeşti! Ce vreau să spun este că nu mai există 
bărbaţi demni de acest nume în Ys şi că acum trebuie 
să aşteptăm ca puştii să facă treaba în locul nostru. 

— Nu sunt chiar atât de neputincioşi, spuse Valen- 
tin. Se pare că Guillemot a distrus palatul din Thunku 
cu un singur cuvânt magic... 

— Prostii! răcni Urien. Qadehar era acolo! El este 
cel care a făcut totul! Şi Guillemot îşi arogă meritele! 

— Eşti nedrept, suspină majordomul. Ura ta pentru 
băiat te orbeşte. Nu este, totuşi, un nimic... 

— Este fiul acestui laş, acestui trădător! 

— Este şi fiul surorii tale! 

— Din păcate pentru mine şi pentru numele celor 
din Troil! 

Urien avea faţa roşie. Valentin ştia că în acest sta- 
diu al conversaţiei era inutil să insiste. 

Totuşi, i-ar fi plăcut atât de mult să-l aducă pe prie- 
tenul lui la sentimente mai bune faţă de Guillemot, care 
plătea pentru greşelile altuia! Se simţea apropiat de 
acest copil, respins aşa cum fusese şi el, şi obligat, când 
pentru alţii era suficient să fie născuţi în familia care tre- 
buia, să facă acte vitejeşti pentru a fi recunoscut... 

Se ridică şi se îndepărtă de şemineu, lăsându-l pe 
Urien să se lupte cu gândurile lui negre. 


22 
O NOAPTE CU FURTUNĂ 


Qadehar alese să părăsească mănăstirea Gifdu 
într-o noapte când furtuna urla dezlănţuită. În primul 
rând o făcea pentru că întunericul era propice proiec- 
telor de acest fel. Apoi, pentru că tunetele care zgudu- 
iau venerabilul edificiu mascau cu succes zgomotele 
ce îi însoțeau evadarea. Cum ar fi acela al unei cefe lo- 
vite sec, al unui geamăt şi al unui corp care se prăbu- 
şeşte fără cunoştinţă pe dalele unui coridor... 

Qadehar verifică dacă Vrăjitorul postat în faţa ca- 
merei n-a atras nimănui atenţia în cădere. Îl apuca 
apoi de picioare, îl târi în camera lui, îl aşeză pe pat şi 
îl acoperi cu o pătură. Astfel, va câştiga timp... 

Apoi, înaintă în linişte pe culoar şi merse, trecând 
prin curte, în direcţia porţii de la intrare, încuiată din 
interior cu o vrajă colectivă. 

„Gerald?“ strigă Vrăjitorul fără să scoată un sunet. 

„Sunt aici, bătrâne, îi răspunse în gând vocea 
informaticianului. Eşti gata?“ 

„Da, sunt gata.“ 

Qadehar se dădu înapoi. Poarta, sub acţiunea 
cricurilor comandate din ordinator de Gérald, gemu, 
apoi se întredeschise cu un scârțâit puternic, pe care 
urletul din cer îl acoperi parțial. 

„Ai loc să treci?“ 

„Merge. Nu sunt aşa de gras!“ 

„Nu-ţi bate joc! A sta toată ziua în faţa ecranului 
sau a fişelor nu este prea bine pentru siluetă! Nu am 
şansa să fac fără încetare exerciţii ca tine, escaladând 
turnuri sau fugind dintr-o mânăstire!“ 

Qadehar nu se putu împiedica să nu surâdă. 

„Încetează să mai ţipi. O să te audă toată lumea!“ 

„În cazul ăsta, trebuie s-o ştergi! Succes, bătrâne!“ 

„Mulţumesc, prietene.“ 

Comunicarea mintală se întrerupse. Qadehar apelă 
la Grafemul invizibilităţii fizice, Dagaz, şi făcu să plu- 
tească deasupra lui o Mudra. Se strecură afară şi o luă 
cu pas uşor pe drumul dintre văi. Ploaia începu să 
cadă. Îşi trase pe cap gluga de la mantia de Vrâjitor. 


— Ce se petrece? urlă Urien de Troil, trezit din 
somn de lovituri puternice în poarta castelului. 

— Cred că este cineva care vrea să se adăpostească 
de furtună, răspunse Valentin, îmbrăcat într-un halat 
de casâ vechi, legânând o lanternă. 

— Du-te şi deschide-i, pe toţi sfinții! O să înteţesc fo- 
cul. Pe o asemenea vreme, trebuie să fie ud până la piele! 

Sentimentul ospitalităţii era foarte puternic în Ys. 
Oricine era surprins de noapte sau de vreme rea putea 
cere adăpost oriunde şi oricui. Hrana şi un acoperiş 

erau întotdeauna asigurate, chiar la familiile cele mai 
modeste, care considerau ca pe o îndatorire faptul de 
a veni în ajutor oricui se afla în dificultate. 

Totuşi, în majoritatea cazurilor, un vizitator care 
nu cunoştea pe nimeni în oraşul unde se afla se adresa 
unui Qamdar, şeful clanului celui mai apropiat, care 
avea, mai mult ca alţii, mijloacele să-şi asume o astfel 
de sarcină. „Bogăția trebuie să servească şi la altceva 
decât să dai petreceri şi să bântui prin cele mai scumpe 
cârciumi!“, îi plăcea să repete lui Urien care se arăta în- 
totdeauna disponibil pentru cei care aveau nevoie de el. 

Valentin trase zăvorul şi Qadehar, şiroind, se 
strecură în holul de la intrare. 

- Uf! În fine, la adăpost! exclamă Vrâjitorul 
scuturându-se. 

— Da-mi haina şi mergi în sala de mese, porunci 
amabil majordomul, care decise să pună mai târziu 
întrebari. Urien este acolo deja. Înteţeşte focul. 

— Mulţumesc, Valentin. 

Qadehar se îndreptă spre încăperea mare, în spa- 
tele căreia Urien îşi făcea de lucru cu cărbunii. 

— Qadehar! strigă colosul, zârindu-l în cele din 
urmă. Ce surpriză! Apropie-te, vino să te usuci în 
faţa focului! 

Aruncă peste cârbunii aprinşi un trunchi uscat de 
stejar, care se aprinse trosnind. Vrăjitorul se aşeză pe 
un taburet şi-şi întinse picioarele în faţa flăcărilor. 

— Cât am visat la clipa asta! aprobå Qadehar. 

Stăpânul din 'Troil luă loc în fotoliul lui, în timp ce 
Valentin se îndrepta spre ei cu un ceainic aburind. 

— Mulţumesc, Valentin, adăugă el, apucând ceaşca 
pe care i-o întinse majordomul. 

— Pe cele sfinte! Ce cauţi pe drum pe o vreme ca 
asta? se miră Urien. 

— Dacă îţi spun, o să vrei să mă dai afară. 

— Mă faci curios, Qadehar! 

— Bătrâne Urien, ai deschis poarta unui evadat. 
Cuiva în afara legii. Unui paria al Guildei. 

Valentin se albi. 

— Ce vrei să spui? 

— Imediat vă povestesc totul... Cu ceva vreme în 
urmă, Guilda a lansat împotriva Umbrei, în Lumea In- 
certă, o operaţiune secretă, pe care mi-a încredinţat-o. 
Această operaţiune a sfârşit prost şi singurul care a 
scăpat cu viaţă sunt eu. Guilda m-a găsit ţap ispăşitor 
şi m-a închis la Gifdu. În noaptea asta am evadat. 

Urien şi Valentin rămaseră uimiţi o clipă. Apoi, 
bătrânul războinic lovi cu pumnul în braţul fotoliului. 

— Pe toţi sfinţii sfinţilor! Qadehar, ţi-ai ales bine 
ascunzătoarea! Castelul meu este castelul tău! Aici, 
Guilda n-o să te atingă, jur! 

— Dar nu pricep, Qadehar, reluă Valentin. Nu stă 
în picioare! Tu eşti cel mai integru Vrăjitor din 
Guildă şi toată lumea o ştie. S-a pus la cale un com- 
plot împotriva ta? Ca să te înlăture de la succesiunea 
lui Charfalaq? 

— M-am gândit şi eu la asta, dar nu sunt sigur. 
Chiar dacă cel mai mare duşman al meu, Magul de 
Gri, vânează locul Marelui Mag... Guilda consideră 
că operaţiunea a eşuat din cauza unei trădări. Faptul 

că sunt singurul care a scăpat pledează împotriva mea. 
Guilda n-a cercetat mai departe: sunt vinovatul ideal. 

— Dar e ridicol! exclamă Urien. 

— Ce este ridicol, adăugă Qadehar, după ce înghiţi 
o gură de ceai, este să mă suspecteze pe mine, tocmai 
pe mine. În schimb, ceea ce nu este ridicol este să 
creadă că există un trădător în Guildă. Şi merg chiar 
mai departe... 

Urien şi Valentin schimbară priviri neliniştite. 

— Ce vrei să spui? 

— Vreau să spun, reluă calm Qadehar, că Guilda 
însăşi este, poate, victima unui complot, şi că Umbra 
dispune de informaţii de multă vreme. 

— Ştiam eu! se ambală Urien. 'Ţi-am spus, Valen- 
tin! Blestemata asta de Guildă este prea puternică în 
Ys! Dacă o mai şi controlează Umbra... 

— Calm, Urien, interveni Qadehar. N-am spus 
că Umbra controlează Guilda, ci că are, cu sigu- 
ranţă, spioni! 

— Ce te face să te gândeşti la un complot? se miră 
Valentin. 

— Un fapt tulburător. N-o să mă credeţi... Iată: 
Yorwan trăieşte! Acum se numeşte Sha! Seniorul 
Sha! A apărut la Gifdu, în timp ce eu mă aflam în Lu- 
mea Incertă. Şi l-a urmărit pe Guillemot în subsolul 
mănăstirii... 

Qadehar crezu că Urien se sufocă. Valentin îi dădu 
câteva palme după ceafă. 

— Ce? urlă în cele din urmă. Ce tot spui? Trăieşte? 

— Taci, Urien, porunci sec Valentin. Qadehar n-a 
terminat de povestit. 

Urien tuşi, cu faţa roşie de furie. Vrăjitorul continuă: 

— Se pare că şi eu, şi Yorwan am fost puşi în ace- 
laşi timp pe o pistă falsă. Cineva s-a amuzat ca să ne 
deruteze. În fine... Nu ştiu ce s-a întâmplat când 
Yorwan l-a întâlnit pe Guillemot, dar a spus că acesta 
nu este băiatul pe care îl căuta, încheie Qadehar co- 
borând-şi privirea. 

O lovitură de trasnet n-ar fi avut un efect mai pu- 
ternic asupra celor doi foşti Cavaleri. Valentin îşi re- 
căpătă primul prezenţa de spirit. 

— Vrei să spui... Vrei să spui că Guillemot nu este 
fiul lui Yorwan? 

— Absurd! îl întrerupse Urien. Yorwan era logod- 
nicul surorii mele! Guillemot este copilul lui! 

Colosul se ridică pradă unei teribile agitaţii, şi în- 
cepu să umble prin camera. 

— Este ceea ce credeam şi eu, îi mărturisi Qadehar lui 
Valentin, cu glas coborât, şi credeam că asta explică da- 
rul lui Guillemot pentru magie. Cu un tată ca Yorwan... 

— N-am înţeles niciodată ce s-a întâmplat, răs- 
punse Valentin, asigurându-se că Urien nu-i poate 
auzi. Yorwan era îndrăgostit nebuneşte de Alicia. 
Pentru ea, a rupt jurământul de celibat şi a părăsit 
Guilda. De ce a comis nebunia de a fura Cartea Stele- 
lor, în ajunul căsătoriei? 

— Nimeni n-a înţeles, spuse Vrajitorul. Dar astăzi, 
cred că este momentul să se afle adevăratul motiv 
care l-a făcut pe Yorwan să acţioneze! 

— Poate... 

— Alicia ştie câte ceva, anunţă Urien cu o voce sum- 
bră, plantându-se în faţa lor. O să mă duc chiar acum la 
ea. Pe toţi dracii! Are tot interesul să vorbească. 

— Aşază-te, Urien, îi porunci Qadehar pe un ton 
insistent. Sunt sigur că Alicia n-o să ne spună nimic 
important... Nu, răspunsul la întrebările noastre se află 
în altă parte. 

— Unde, atunci? întrebă Urien învins, lăsându-se 
să cadă în fotoliu. 

— În Lumea Incertă, prieteni! Ce aţi zice de o mică 
escapadă în ţara Orkilor şi a briganzilor? 

La început neîncrezâtoare, faţa lui Urien se lu- 
mină imediat. 

— Qadehar, minunate cuvinte! Valentin! Scoate ar- 
mele din dulap, pe toţi dracii! În sfârşit, puţină acţiune! 

Valentin îl privi atent pe Qadehar, apoi, văzând că 
nu glumeşte, arboră un zâmbet larg. 

Viaţa începea să devină din nou pasionantă! 


23 
O ADEVĂRATĂ CARTE DE FARMECE 


— În sfârşit... În sfârşit în mâinile mele... Cartea 
mea, această Carte pe care o aştept de ani... 

În faţa unei mese masive, în mijlocul camerei 
unde îi plăcea să stea, silueta nebuloasă mângâia pa- 
ginile îngălbenite ale unei cărţi de magie, cu coperta 
neagră presărată de stele. 

— Da, farmece, cele mai puternice farmece... Toate 
sunt aici... Pentru mine... Pentru triumful meu... Dar e 
prea devreme, prea devreme încă... 

Silueta închise cartea de farmece şi îşi plimbă de- 
getele pe deasupra. Fuioare de ceaţă atârnau, ici şi colo, 
pe unde îşi plimbase mâinile. 

— Îmi mai lipseşte băiatul... Dar ar trebui să ajungă 
curând... O să asiste la gloria mea... O să asiste la tri- 
umful meu... 

Şoaptele cavernoase făcură loc unui rânjet de gheaţă. 

— Maestre? 

— Da, Lomgo... Ce doreşti?... 

Silueta nu se întoarse. Scribul se înclină totuşi şi 
răspunse: 

— Oamenii trimişi în Sudul Incert au venit înapoi, 
în sfârşit, Maestre. 

— Să intre... Lomgo, credincios Lomgo... Lomgo? 

— Maestre? 

— Ţi-ai servit bine Maestrul recuperând Cartea de la 
vechiul nostru prieten... N-o să te uit, nu, n-o să te uit... 

— Mulţumesc, Maestre, răspunse scribul cu figură 
de răpitoare, retrăgându-se pentru a face loc unui 
grup de trei oameni cu craniul ras, murdari şi obosiţi, 
care târau după ei un băiat legat. 

— Maestre, începu unul dintre ei, am găsit în de- 
şert un copil care corespunde exact descrierii. 

Silueta se întoarse şi observă băiatul cu ochi verzi 
care tremura, trântit la pământ. Cei trei oameni în- 
toarseră privirea. 

— Imbecililor... Scutiţi-mă de puştiul asta... N-aţi 
aflat ultimele veşti... L-am gâsit pe copil, pe cel ade- 
vărat... Singur... L-am găsit în altă Lume... 

Oamenii se priviră dezamăgiţi. 

— Ştergeţi-o, vă spun... Înainte să mă debarasez 
eu de prezenţa voastră... 

Nu aşteptară să repete şi dispârură repede pe 
scară, trăgând şi copilul după ei. Silueta alcătuită din 
umbre îşi concentră din nou atenţia asupra Carţii. 

— În sfârşit... În sfârşit, în mâinile mele... 


24 
STRADA SARABANDEI 


Sărbătorile de Samain ţineau trei zile, la începutul 
lunii noiembrie. Tradiţia cerea ca prima dintre aceste 
zile să fie consacrată strămoşilor şi memoriei lor, care 
era întreţinută prin vizite în cimitire şi prin ascultarea 
politicoasă a poveştilor părinților şi ale bunicilor des- 
pre vremurile apuse. 

Celelalte două zile erau mult mai amuzante: toţi 
elevii şi studenţii din Ys se adunau la Dashtikazar, în 
capitală, pentru a celebra, prin jocuri şi dansuri, sfârşi- 
tul verii, așteptând nerăbdători întoarcerea ei. Cu 
această ocazie, ca şi în timpul camavalului în care se 
ardea simbolic iarna, Înaltul Magistrat îi sfătuia pe Ca- 
valeri să fie indulgenţi în menţinerea ordinii în oraş. 

Pentru a scăpa de vacarm, locuitorii mai în vârstă 
plecau la părinţi sau la prieteni, la ţară, şi, după un 
foarte vechi obicei, ridicau ruguri pe coline, depă- 
nând amintiri în jurul focului, manifestându-şi în ace- 
laşi timp speranţa cå iarna nu va fi foarte lungă... 


După ce au onorat tradiţia strămoşilor în oraşele 
lor, Guillemot, Romaric, Gontrand, Ambre şi Coralie 

s-au întâlnit în apartamentul lui Utigem de Krakal, 
tatăl gemenelor, pe care acesta l-a pus la dispoziţia lor 
pe perioada sărbătorii, pe strada Sarabandei. 

— Gontrand, ai putea să te opreşti un moment? se 
plânse Romaric. 

— Imposibil, răspunse Gontrand care zdrângânea 
corzile instrumentului sâu, aşezat pe covor, în mijlo- 
cul sufrageriei. Academia mi-a recomandat sà fac 
game în fiecare zi. 

— Atunci, du-te pe balcon, suspină Scutierul. Nu 
se aude nimic din ce vorbim din cauza chitarei tale! 

— Nu se poate, continuă Gontrand impasibil. E prea 
mult zgomot afară. Şi apoi, pentru informarea ta, nu 
este o chitară, este o ţiteră. 

Afară, de fapt, grupuri de tineri râdeau şi se stri- 
gau urcând strada pe bună dreptate numită strada Sa- 
rabandei, mergând spre piaţa mare din Dashtikazar. 

— Dà-i pace, interveni Guillemot, este important 
pentru el... 

— Da, adâugă Coralie, şi, cu cât îşi va termina mai 
repede gamele, cu atât mai repede o să scăpăm. 

— Sunteţi nişte nerecunoscători! răspunse Gontrand 
din colţul camerei unde se retrăsese. 

— Aşa e, Assurancetourix, asta este! îi răspunse 
Romaric. Fii mulţumit că nu eşti legat de un scaun ca 
să avem linişte! 

Ambre se întoarse din bucătărie cu sendvişurile. 

Gontrand renunţă imediat la instrument şi se ală- 
tură grupului de înfometați. 

— Ia te uită, îl ironiză Romaric. Muzicianul genial 
nu rezistă la chemarea burttii? 

— De la bucătărie am auzit „a face game“ şi nu „a 
face grame“! îl necâji Ambre. 

— V-aţi înţeles cu toţii să mă supăraţi, sau ce? se 
enervă băiatul. Sunt singurul care munceşte aici. Nu- 
mai eu am dreptul să mănânc! 

Coralie se apropie de el pe la spate şi îl ciufuli. 

— Ah, nu! Am oroare de asta! 

Gontrand îşi aranjă părul, aruncând priviri ucigaşe, 
dând chiar el semnalul asaltului general. Prietenii nu 
îi dădură pace până nu fu complet ciufulit. 

— Bine, aţi câştigat, mă opresc pentru astăzi, ac- 
ceptă Gontrand care începu să râdă. Dar o să fie vina 
voastră dacă Academia de Muzică mă dă afară! 

— Ne asumăm riscul, spuse Romaric. 

— Oricum, conchise Coralie, nici nu mai ai mult 
timp să cânţi: vine noaptea şi se apropie ora vânătorii 
la Jeshtan! 

În clipa aceea, se auziră bătăi în uşa de la intrarea 
apartamentului. Cei cinci prieteni se priviră. 

— Aşteptaţi pe cineva? întrebă Ambre. 

Ceilalţi făcură semn că nu. Dar Guillemot, fără ca 
ceilalţi să-şi dea seama, se albi brusc la faţă. 

„La naiba, gândi el, numai de n-ar fi Agathe!“ 

Ambre deschise. 

Un personaj ciudat îşi făcu atunci apariţia: cu bus- 
tul bombat, cu capul sus şi cu privirea batjocoritoare, 
purta o bărbiţă ascuţită, iar deasupra buzelor, o mus- 
tată subţire, şi era îmbrăcat cu mantie de Vrăjitor... 

— Bertram! exclamă Guillemot, grăbindu-se să-i 
iasă în întâmpinare. Dar ce cauţi aici? 

— O să-ți explic, promise Bertram, strângând câldu- 
ros mâna lui Guillemot. Nu mă prezinţi prietenilor tăi? 

— Hm... da, da, sigur. Bertram, el e Romaric, vărul 
meu, este Scutier la Bromotul. 

— Una dintre brutele alea fără creier? comentă 
Vrăjitorul, ridicând din sprânceană mirat şi întinzând 
mâna lui Romaric care rămase cu gura căscată. 

— Şi, hm... el este Gontrand, continuă Guillemot; 
este din Bounic şi studiază la Academia de Muzică 
din Tantreval. 

— Un ţărănoi care cântă la drâmbă, aruncă Bertram, 
salutându-l. 

— lar ea e Coralie, fiica lui Utigern de Krakal, con- 
tinuă repede Guillemot, pentru a-l împiedica pe 
Gontrand să răspundă. 

Bertram îşi fixă privirea pe Coralie şi rămase 
interzis. 

— Ce frumuseţe! Permiteţi-mi, domnişoară, să vă 
sărut frumoasele mâini! 

— Nu-ţi permit nimic şi lasă-mi sora în pace, in- 
terveni Ambre, cu mâinile în şolduri privindu-l cu furie. 

— Mmm... iat-o pe Ambre, sora... încercă să arti- 
culeze Guillemot. 

— lată o puicuţă drăguță! exclamă Bertram, 
apropiindu-se de fata cu părul scurt. Şi ce caracter are! 

Bertram n-avu timp să spună mai mult. Ambre îi 
trase un genunchi sub pântece, care îl îndoi pe Vraji- 
tor şi îl aruncă pe covor, gemând. 

— Bravo, Ambre! strigă Gontrand. 

— Te ador! adăugă Romaric cu venerație. 

— Eşti nebună? Ce te-a apucat? protestă Coralie. 
Voia doar să-mi sărute mâna, ca un omagiu adus fru- 
museţii mele! 

— Să înceapă prin a aduce omagii covorului, lasă 
să-i scape acru Ambre, înainte de a se întoarce spre 
Guillemot: îl cunoşti pe imbecilul asta? 

— Trebuie să fie vorba de o neînțelegere, se apără 
Guillemot. Este Bertram, un Vrăjitor de la Gifdu. Nu 
este aşa, de obicei... Mă rog, nu chiar aşa! Nu înţeleg! 

— Ei, vrea să ne spună ceva, cred! îi chemă Coralie 
care se apropie de Bertram, încă îndoit şi gemând pe jos. 

Tânărul Vrăjitor îşi ţinea, de fapt, o mână între 
picioare, iar pe cealaltă o întindea disperat spre 
Guillemot. Cuvintele abia îi ieşeau din gură. Nu pu- 
tea să articuleze. 

— Ai dreptate, Coralie, recunoscu Romaric. S-ar 
zice că vrea să spună ceva. 

— E amuzant să vezi un vierme încercând să co- 
munice, adăugă Gontrand. 

— Cred câ ar trebui să-i scurtăm suferinţele şi să-i 
ardem un picior, propuse Romaric. 

— Excelentă idee, aprobă Gontrand. 

— Încetaţi, amândoi! mormai Guillemot, apropiin- 
du-şi urechea de buzele lui Bertram. 

— late uită, suspină Gontrand. Bunul nostru 
Guillemot nu se poate împiedica så nu vină în ajutor 
nefericiților! Cred că banda are nevoie de un şef ceva 
mai energic. Ambre, de exemplu! 

— Întrutotul de acord cu tine, continuă Romaric. 

— Gura! făcu Guillemot. Nu aud ce spune! 

— Glume... Eu... Am umor... De unde vin... se 
gustă glumele... 

— Cere o moarte rapidă? întrebă Gontrand, plin de 
speranţe. 

— Sau cere un notar pentru ultimele dorinţe? adă- 
ugă Romaric. 

Bertram se agăţase de gulerul lui Guillemot, care 
continua să le traducă prietenilor. 

— E grav... Qadehar... Înlocuiesc... 

Apoi, deodată, Bertram îşi regăsi suflul şi vocea: 

— AM FOST TRIMIS AICI DE QADEHAR! LUI I 
S-A ÎNTÂMPLAT CEVA GRAV! M-A TRIMIS SĂ AM 
GRIJĂ DE TINE, ÎN LOCUL LUI! 

— Şi înainte? îl întrebă blând Romaric, în timp ce 
Guillemot se retrase, ce-ai spus? 

— AFOST O GLUMĂ! DE UNDE VIN EU, SE ŞTIE 
DE GLUMĂ! EXISTĂ SIMŢUL UMORULUI! 


25 
VÂNĂTOAREA DE JESHTAN 


— Grăbiţi-vă, îi imploră Coralie, frământându-şi 
mâinile. O să ratăm vânătoarea de Jeshtan! 

— Aşteaptă puţin, o linişti Gontrand. Guillemot nu 
este gata... 

— Guillemot, urlă Coralie, care tropâia pe scară, 
grăbeşte-te! 

Guillemot, sub şocul revelaţiilor pe care i le făcuse 
Bertram, era încă aşezat pe covorul din salon. O hăr- 
mălaie veselă urca acum din stradă, prin fereastra în- 
tredeschisă. Lângă el, Ambre şi Romaric încercau 
să-l convingă să li se alăture, sub privirea perplexă a 
lui Bertram, care se ţinea la distanţă de fată. 

— Hai, vere! Ştiu, nu e plăcut ce i s-a întâmplat Ma- 
estrului Qadehar... Dar, rămânând aici şi frământân- 
du-te, nu-l ajuţi şi nu se schimbă nimic... 

— Are dreptate, Guillemot, se amestecă şi Ambre. 
Nu fi fraier! Este prima dată de când a început va- 
canţa că suntem împreună. Nu strica revederea, cum 
a încercat să facă şmecherul celălalt de când a venit... 

— $mecherul în chestiune se numeşte Bertram, se 
hazardă Vrăjitorul ridicând un deget. 

— Un nume la fel de ridicol ca şi mustata şi firele 
de păr de pe bărbia ta, i-o întoarse Ambre, acră. 

— Ascultă, suspină Bertram, să încercăm s-o luăm 
de la început pe alte baze. Regret cele întâmplate. 
E felul meu de a fi glumeţ şi... 

— Bertram are dreptate, interveni Guillemot. Ceea 
ce 1 s-a întâmplat Maestrului meu este şi aşa suficient 
de grav, pentru ca micile noastre necazuri... 

— Ah, vedeţi? triumfă Bertram. 

— Mici necazuri, mici necazuri, uşor de zis, obi- 
ectă Romaric, fixându-l pe Vrăjitor. 

— Oricum, reluă Bertram, regăsindu-şi aplombul, 
am aici o hârtie prin care Guilda mi-l încredinţează 
pe Guillemot. Vă place sau nu, eu... 

— Ştii unde poţi să-ţi bagi hârtia? îi răspunse 
Romaric, rânjind. 

— Vă anunţ, spuse Gontrand cu un aer placid, că 
domnişoara Coralie este pe cale să facă, pe scări, o 
sincopă. 

Guillemot se hotărî. 

— Bun, mormăi el ridicându-se. Nu mi-e gândul la 
distracție, dar merg cu voi. Şi Bertram, la fel. Sunt 
Ucenic Vrăjitor: trebuie să mă supun voinței Maes- 
trului meu, care doreşte ca Bertram să mă apere... 

— Foarte bine! spuse Bertram ridicând capul. 

— Putem încerca totuşi să-l suportăm, acceptă 
Ambre după un timp de gândire. 

— Da, continuă Gontrand. Dar numai o încercare! 
Să zicem, astă-seară... 

În aceeaşi clipă, Coralie, scoasă din fire, pătrunse 
în apartament şi îl împiedică pe Bertram să reacţio- 
neze împotriva acestei idei: 

— V-aţi hotărât să distrugeţi sărbătoarea de Samain, 
serios vorbind! 

— Venim, venim, replică Romaric pe un ton glu- 
meţ: Guillemot a terminat cu pregătirile şi nu se hotă- 
răşte dacă să lase sau să păstreze trusa de machiaj... 

— Cretinule! răspunse Ucenicul Vrăjitor care nu 
se putu abţine să nu zâmbească. 

— Mi-ai luat cuvântul din gură, adăugă Bertram. 

O luară la goană pe scări, toţi odată, într-un zgo- 
mot infernal. 


În stradă, bande de tineri alergau în toate direcțiile, 
strigând şi râzând. Vânătoarea de Jeshtan, care inau- 
gura prima noapte de sărbătoare, începuse! Jeshtan era, 
în tradiţia din Ys, un gnom malefic care ataca rezervele 
de hrană adunate vara, pentru a trece de sezonul rece: 
era, deci, indispensabil să fie urmărit şi împiedicat să le 
atace înainte de adevărata sosire a iernii... 

— L-am văzut! urlă o fată. Pe acolo! 

Multimea se mişcă în direcţia ei. 

— Repede, să mergem! spuse Coralie, incitată. 

— Am plecat! răspunse Gontrand şi începu să 
alerge alături de ea. 

Ceilalţi patru au luat-o mai încet. 

— Maestrul Qadehar este închis! protestă Guillemot, 
furios. Nu aveau dreptul! 

— Şi spui, Bertram, că Guilda l-a judecat pe Qadehar 
ca pe un criminal de rând? întrebă Romaric. 

— Da, răspunse Bertram. Vrăjitorul a decis să 
adopte o atitudine conciliantă. Singurul care a încer- 
cat să-i ia apărarea a fost Gérald, fostul meu Maestru. 
La sfârşit, Marele Maestru Charfalaq avea un aer 
foarte trist, dar Consiliul l-a suspendat pe Maestrul 
Qadehar din toate funcţiile... 

— Asta nu stă în picioare! decretă Ambre. Dacă 
Sha este cel care se află la originea masacrului din 
Djaghataël, de ce nu i-a ucis pe Vrăjitorii de la Gifdu 
şi de ce nu l-a răpit pe Guillemot? 

Guillemot nu răspunse imediat. Bineînţeles, nu le 
povestise totul prietenilor lui; nici ce-i încredinţase 
Agathe vara trecută în legătură cu Sha, în căutarea fi- 
ului lui dispărut, nici cuvintele misterioase ale Senio- 
rului din Djaghataăl. Cu atât mai puţin, istoria lui 
Yorwan, hoţul Cărții Stelelor! 

Bertram răspunse în locul lui, dregându-şi vocea: 

— Datorită mie a putut Guillemot să scape! Dând 
dovadă de un curaj neobişnuit, eu... 

— Şi mie mi se pare ciudată toată această poveste, 
i-o tăie Guillemot, după ce îi surprinse pe Romaric şi 
pe Ambre schimbând priviri disperate. Dar un lucru e 
clar, Guilda se înşală. 

— Condamnându-l pe Qadehar? întrebă Romaric. 

— Evident... 

Agitaţia din jurul lor le întrerupse conversaţia: îl 
descoperiseră pe Jeshtan. Ambre, Guillemot, Bertram 
şi Romaric se lăsară antrenați şi se amestecară cu cel- 
lalți adolescenţi din Ys, care alergau pe străzi. 

Curând, în marea piaţă din Dashtikazar, luminată de 
sute de torţe în seara aceea, un grup de fete urla de feri- 
cire, agitând manechinul unui gnom care se strâmba. 

— Puah! făcu Coralie, nemulțumită. Au avut no- 
TOC, asta este tot. 

Micul lor grup se afla în jurul unei fântâni în 
formă de scoică uriaşă sculptată în marmură, pe o la- 
tură a pieţei. 

Se alăturară în cele din urmă cortegiului şi se căță- 
rară până la Palatul Magistraturii, care era în acelaşi 
timp şi primăria din Dashtikazar, şi prefectura Ţării 
de Ys. Acolo, sub privirile amuzate şi binevoitoare 
ale Cavalerilor, fetele care puseseră mâna pe un 
Jeshtan de paie şi de pânză trecuseră o coardă în jurul 
gâtului sperietorii şi o spânzurară de un felinar. De 
peste tot, se auzeau urale şi aplauze. 

Imediat, Cavalerii aruncară tinerilor adunaţi în ju- 
rul palatului măşti şi alte manechine înfricoşătoare. 
Toţi cei care doreau le prindeau şi plecau pe străzi 
arborându-le sau spânzurându-le. La miezul nopţii, 
ele trebuiau agăţate de felinarele din oraş, unde rămâ- 
neau atârnate până la sfârşitul sărbătorii de Samain, 
pentru a avertiza spiritele rele cu privire la ce le aş- 
tepta, dacă s-ar fi aventurat în Țara de Ys! 

Gontrand împodobise un cap de căpcăun din car- 
ton presat şi se amuza, spre marea plăcere a Coraliei 
şi a lui Romaric, sub privirile condescendente ale lui 

Bertram, spreriind copiii mai mici Care țopăiau în va- 
carmul general. Ceva mai departe, în spatele lor, Am- 
bre îi ţinea companie lui Guillemot. Ucenicul nu 
reuşea să se smulgă din tristeţe. 

— O să se aranjeze, încercă să-l asigure prietena 
lui. Toată lumea ştie că Maestrul este un om excep- 
tional. Ancheta comisiei îl va disculpa. 

— Nu e numai asta, suspină Guillemot. 

— Dar ce mai e, atunci? 

— Este câ... răspunse Guillemot care ezita să i se 
confeseze lui Ambre. Este că viaţa mi se pare extra- 
ordinar de complicată din seara aniversării unchiului 
Urien! Niciodată n-am mai leşinat... 

— Nu e nimic de făcut. Dar este adevărat că multe 
s-au schimbat după asta! Şi nu numai pentru tine... 

— Ce vrei să spui? 

— Vreau să spun, ezită Ambre, după ce aruncă 
spre el o privire, în fine, aş vrea să vorbesc despre... 
Nu, las-o baltă. 

— Vrei să spui despre visele pe care le evoci în 
scrisorile tale? întrebă naiv Guillemot, care nu obser- 
vase încurcătura fetei. 

— Nu. Poate, da, puţin! 

— Şi atunci? 

— Să vorbim mai bine mâine. Mi-ar plăcea să mă 
bucur de seara asta! E bine, aşa, amândoi... ei... adică 
împreună cu toţii, nu? Cu toată prezenţa gărzii tale de 
corp atât de pretenţioase! 

— Bertram e foarte haios, crede-mă. Dă-i o şansă! 
Dar e adevărat, ai dreptate, stric sărbătoarea cu figura 
mea de înmormântare. Haide, să-i găsim pe ceilalți. 

Îi luară pe Coralie şi pe Bertram, care se îndepârtă 
rapid de fată de cum o zări pe Ambre, apoi micul grup 
alergă şi-i întâlniră pe Romaric şi pe Gontrand, în mo- 
mentul când aceştia agăţau o mască de un felinar. 

Se apropiară de uriașul panou care conţinea sute 
de pietricele albe. Luară fiecare câte una şi îşi scriseră 
numele pe ea, cu o cerneală care nu dispărea în flăcări. 
Aruncară apoi pietrele peste jar: dacă focul nu le spår- 
gea şi a doua zi le găseau intacte, era un semn bun 
pentru anul care venea! Tânărul Vrăjitor se pare că se 
prinse în joc şi nu făcu nici o remarcă dezagreabilă. 

Fură strigaţi de tinerii din Krakal, care le recu- 
noscură pe Ambre şi pe Coralie şi mica bandă se ală- 
tură un timp grupului. Merseră apoi în linişte pe 
plajă, Bertram urmându-i mai în spate, fericiţi de a se 
afla împreună. 

Când umezeala nopţii îi pătrunse, deciseră să se 
întoarcă acasă, în centrul oraşului, unde goliră mai 
multe pahare cu corma, berea uşoară cu miere de Ys. 

Coralie, Romaric şi Gontrand ciocniră cu Bertram, 
care se lansă într-un discurs înflăcărat, prin care do- 
vedi că dorea cu adevărat să devină prietenul lor. 

— Dacă vrei să fii prieten cu Romaric, îi mărturisi 
Gontrand, evită s-o priveşti pe Coralie aşa cum ai fă- 
cut-o şi încearcă să nu-i dai prea des târcoale... 

Bertram, în şoaptă, se apără de a fi avut astfel de 
gânduri, dar roşi uşor. Apoi, Ambre şi Guillemot li 
s-au alăturat şi au flecărit despre toate şi despre nimic, 
aşteptând să fie destul de obosiţi pentru a se strecura 
în sacii de dormit. 


26 
O PREVESIIRE REA 


— Sforăi ceva de groază, Bertram, exclamă Ambre 
strecurându-se afară. Asta e! Enervant şi ziua, şi 
noaptea! 

— Eu nu sforâi, spui prostii, i-o întoarse Vrăjitorul 
cu o voce adormită, înfăşurându-se în pătura pe care 
i-o dăduseră. 

— Da, Bertram, sforăi, confirmă Guillemot, care 
punea pe masă bolurile pentru micul dejun. 

— Sus din scutece! insistă Romaric care supra- 
veghea cratiţa cu lapte de pe plita electrică. Afară e 
foarte frumos! 

Guillemot trase perdelele şi soarele intră în valuri 
în camera mare unde dormiseră cu toţii, pe saltele 
puse direct pe jos. Gontrand, Bertram şi Coralie mor- 
măiră ŞI îşi ascunseră capul de lumină. Ambre, în pi- 
jamaua ei roşie, sări în picioare şi împărţi lovituri de 
picior leneşilor. 

— Luaţi, pseudovrăjitor, asta este pentru sforăitu- 
rile de azi-noapte! Şi asta pentru zdrângâneala la 

chitară, Gontrand! Şi ţie, drăguţo, pentru toate clipele 
pe care mi le-am petrecut ţopăind în faţa băii! 

— Termină, Ambre! N-ai nici un haz! 

Ambre se aşeză la masă cu Romaric şi cu Guillemot. 

Ceilalţi nu întârziară să se scoale, la rândul lor, 
miorlăind şi văicărindu-se că au fost treziţi prea brutal. 

— Care este programul de astăzi? întrebă Coralie 
căscând. 

— Astă-seară avem dansuri în jurul focului din piaţa 
mare, răspunse Romaric înmuind o lingură în cana 
de ciocolată. 

— Azi după-masă, continuă Guillemot, care se 
lupta cu o enormă tartină cu Nutela, azi sunt jocuri de 
îndemânare pe stadion! 

— Şi dimineaţă? interveni Bertram scărpinându-se 
pe obraz. 

— Dimineaţă trebuie să ne căutăm pietrele pe 
plajă, aminti Ambre privindu-l cu un aer disperat pe 
Guillemot care avea degetele pline de Nutela. 

— În cazul ăsta... Prima la baie!... striga Coralie 
dând să se ridice. 

— Nici gând, urlară ceilalţi patru, abandonându-şi 
treburile şi repezindu-se la ea. 

Doar Bertram rămase la masă, siderat. 


După ce se îmbrăcară, părăsiră apartamentul şi o 
luară pe drumul spre plajă. 

Străzile înguste şi sinuoase erau întunecoase: ca- 
sele aflate de-o parte şi de alta aveau patru sau cinci 
etaje, iar soarele nu era destul de sus pe cer ca să 
poată lumina pavajul de granit. 

Ajunseră cu uşurinţă pe plaja care acoperea o parte 
din golful în fundul căruia de întindea Dashtikazar. 
Era încă devreme pentru elevii şi studenţii care petre- 
cuseră până târziu în noapte şi care mai dormeau. 

Banda se îndreptă spre focul care încă fumega 
din loc în loc. Cu ajutorul crengilor răspândiră ce- 
nuşa fierbinte pe plajă, apoi începură să-şi caute 
pietrele. Coralie fu prima care o găsi pe a ei, chiar 
alături de cea a lui Bertram. 

— Pietricica mea este intactă! exclamă ea bucuroasă. 

— Şi a mea, la fel, adăugă Bertram arâtându-i-o 
zâmbind. Este un semn! 

— Un semn? întrebă Romaric cu voce de gheaţă. 

— Ei bine... bâlbâi Bertram care în ajun, înainte de 
a se culca, văzuse bustul lui Romaric şi conchisese 
că, în cazul unei confruntări fizice, nu era deloc la 
adăpost. Este un semn de noroc! Pentru mine! Că 
mi-am găsit piatra intactă! 

— Am găsit-o şi eu, spuse Guillemot suflând asu- 
pra pietrei pe care o ţinea în mână, pentru a o curăța 
de cenuşă. 

— A mea s-a spart, spuse Ambre, nefericită. 

Se adunară fără un cuvânt în jurul fetei care strân- 
gea între degete o bucată de piatră, pe care se putea 
citi jumătate din numele ei. 

— Nu-i nimic, încercă s-o consoleze Guillemot. 

— Ba da, e grav, răspunse Coralie pe un ton dispe- 
rat. Nu-ţi dai seama! 

— Are dreptate, este un semn râu, spuse Ambre cu 
voce gravă. 

Vaăzându-şi sora atât de dezamăgită, Coralie se în- 
dreptă cu pas hotărât spre coşul din care îşi luaseră pie- 
trele în ajun. Alese una frumoasă, scrise pe ea „Ambre“ 
cu stiloul care atârna de o panglică şi i-o întinse: 

— Ţine. Acum avem cu toţii câte o Piatră Albă 
întreagă. 

Ambre o privi pe Coralie cu recunoştinţă şi o să- 
rută afectuos. Apoi, se strădui să zâmbească şi ac- 
ceptă piatra cea nouă, aruncând-o în cenuşă pe cea 
veche, crăpată de foc. 

— E foarte bine să procedezi aşa, aprobă Bertram 
care prinse ocazia să se arate amabil cu ea. În cele din 
urmă, nu este decât o piatră. 

Ea îi mulţumi Şi, împreună, se întoarseră în oraş. 


— Atunci, cum e cu visele? o întrebă Guillemot pe 
Ambre, în timp ce erau din nou singuri, mergând în 
spatele celorlalți, în direcţia stadionului unde se des- 
făşurau jocurile de îndemânare, care marcau a doua 
zi de sărbătoare. 

— Oh, ştii, am spus totul în scrisorile mele, răspunse 
Ambre, după un moment de tăcere. De când m-am 
întors din Lumea Incertă, am vise ciudate. 

— Des? 

— Aproape în fiecare noapte. 

— Şi sunt mereu aceleaşi vise? 

— Da şi nu. De fapt, visez întotdeauna o pădure 
imensă. Apoi, visul se schimbă. Uneori, sunt urmă- 
rită de animale care seamână cu nişte mistreți, dar cu 
capete de câini. Alteori, călăresc în spatele unei femei 

cu părul lung şi cu ochii verzi. Sau, altă dată, sunt în- 
tinsă pe un pat tare şi aud un cântec care mă 
adoarme... Cel mai neplăcut este că, în visele acestea, 
am impresia că am trăit totul cu adevărat. În timp ce, 
în realitate, n-am fost niciodată în pădurea aia şi n-am 
întâlnit-o niciodată pe acea femeie! 

Guillemot rămase perplex. 

— Nu ştiu ce să spun, Ambre. Poate că totul este 
legat de faptul că ai suportat greu călătoria prin 
Poarta Lumii a Doua, aşa cum a spus deja Maestrul 
Qadehar... Aminteşte-ţi durerea de cap şi dorinţa de a 
dormi când ai ajuns în Lumea Incertă! 

— Nu pot s-o uit, mormăi Ambre. Nu mai departe 
de luna trecută, zăceam în pat cu aceeaşi durere de 
cap! Apropo, mulțumesc că mi-ai scris. 

— Oh, era firesc. Trebuie să ne încurajăm în mo- 
mente dificile! Doar suntem prieteni, nu? 

— Da, suntem prieteni, spuse Ambre muşcându-şi 
buzele. Urmă un moment de tăcere. Apoi, fata reîn- 
cepu să se plângă: 

— Recunoaşte, eu am fost singura care m-am îm- 
bolnăvit anul acesta. Sunt singura care am suferit 
după călătoria noastră în Lumea Incertă! Şi tot eu sunt 
singura care, astăzi, mi-am găsit Piatra Albă spartă... 

— Cea pe care ţi-a dat-o Coralie nu e frumoasă? în- 
trebă Guillemot care nu voia s-o lase să devină din 
nou melancolică. 

— Ba da... răspunse ea străduindu-se să zâm- 
bească. Să zicem că merge! 

— Nu vrei să vorbeşti cu Bertram despre visele 
tale? Totuşi, este un Vrâjitor! Poate are vreo idee. 

— Nu, refuză Ambre dând din cap. Nu pun la în- 
doială priceperea lui Bertram, dar... prefer ca asta să 
rămână între noi. Ca un secret. 

Şi ridică spre el ochii mari, albaştri. 

— Cum vrei... şopti Guillemot, dintr-odată confuz 
Şi destul de stânjeni. 

Se întâlniră cu prietenii în faţa unui bazin, pe su- 
prafaţa căruia pluteau mere foarte mari. 

— Dacă cineva poate să apuce unul cu dinţii, în- 
seamnă că va reuşi în tot ce va întreprinde în anul ur- 
mător! anunţă Coralie descoperindu-şi dinţii de un 
alb strălucitor. 

Îşi puse mâinile la spate şi porni la vânătoare de 
mere. Respira, sufla, facând bulboane mari. Tinerii 
adunaţi în jurul bazinului se amuzau pe seama ei, în 
timp ce prietenii o încurajau. În cele din urmă, Coralie 
se îndreptă, cu capul înainte, şiroind de apă, şi cu din- 
tii înfipţi într-un măr care aproape că o sufoca. 

— Bravo, Coralie! o felicită sora ei. 

— E rândul tău, Bertram, comandă Romaric. 

— Eu? De ce eu? se miră Vrăjitorul. 

— Vreau så verific ceva. 

— Să verifici ce anume? întreba Bertram suspicios. 

— O să vezi... Hai, sau eşti neîndemânatic? 

Auns, Bertram îşi puse mâinile la spate şi îşi în- 
cercă norocul şi el, în huiduielile unora şi încurajârile 
altora. Apucă şi el un mår pe care îl muşcă, înainte de 
a adopta o atitudine victorioasă. 

— Nu mai vrea nimeni să-şi încerce norocul? în- 
trebă Bertram, ştergându-şi faţa cu un prosop pe care 
i-l întinsese un băiat de lângă bazin. 

— Nu, mulțumesc, răspunse Gontrand. Nu vreau 
să mi se facă frig! 

— Spune, mai bine, că nu vrei să-ţi uzi părul! îl ta- 
chină Coralie ciufulindu-l. 

— Ah, nu! exclamă Gontrand aranjându-şi pletele. 
Nu începe iar! 

Guillemot îl ciufuli din nou şi Gontrand o luă la 
fugă protestând, urmat de prieteni. Bertram îl apucă 
pe Romaric de mânecă. 

— Ce-ai vrut să verifici, cu chestia cu mărul? 

— Că nu ne porţi pică, răspunse calm băiatul, îna- 
inte de a scăpa şi de a o lua la fugă după ceilalți. 


27 


AMBRE VEDE ROȘU ÎN FAȚA 
OCHILOR 


Mai târziu, când noaptea începea să alunge lumina 
celei de a doua zile de sărbătoare, gaşca se găsea lângă 
focul înălţat în centrul pieţei mari. 

În timp ce muzicanţii se încălzeau pe estradă, 
Ambre şi Coralie, sub privirile batjocoritoare ale lui 
Bertram, îi arătau câţiva paşi lui Romaric, care mai 
tot timpul voia să înveţe să danseze. 

Apoi, se desfatară cu fripturi pe care Cavalerii le 
frigeau în nişte frigări uriaşe. 

Cum începu sărbâtoarea, Ambre îl trase pe 
Guillemot în mijlocul dansatorilor şi nu-l mai slăbi. 
Pentru a evita să fie ales, cum se întâmpla de obicei, 
de o domnişoară nu tocmai frumoasă, Gontrand de- 
cise să aleagă una pe gustul lui. O descoperi în cele 
din urmă pe fericita aleasă, făcură la început câteva 
glume, apoi o aduse în grup şi, în cele din urmă, o 
trase pe ring, unde se dansa un dans legânat. 
Coralie se pomeni dintr-odată singură cu Bertram 
şi Romaric. 

— Ce noapte minunată! exclamă ea aşezându-se 
pe marginea fântânii în formă de scoică şi lăsându-și 
privirile să hoinărească printre stele. 

— Da, o noapte foarte frumoasă, reluă Bertram, 
care chiar regreta că Romaric este cu ei... 

— Adevărat, foarte frumoasă! spuse şi Romaric, 
care îl blestemă pe Maestrul Qadehar că a impus pre- 
zenţa acestui Vrăjitor pe care încă ezita să-l clasifice 
printre indivizii caraghioşi sau printre cei periculoşi. 
De fapt, Bertram, este adevărat că Vrăjitorii depun un 
jurământ de celibat? 

— Exact, răspunse Bertram reticent, ridicând din 
sprâncene. Dar a rămâne celibatar nu înseamnă să nu 
poţi avea o prietenă! adăugă el aruncând o privire că- 
tre Coralie. 

Romaric mormăi ceva despre oamenii care se as- 
cund în spatele cuvintelor, dar nu spuse nimic mai 
mult. O linişte apăsătoare se lăsă, întreruptă dintr-odată 
de o siluetă care se ivi de pe o străduţă. 

— Bună seara tuturor! Guillemot nu este cu voi? Îl 
caut peste tot de ieri! 

— Agathe? se miră Coralie. 

Era chiar ea. Era îmbrăcată într-un costum fermecă- 
tor şi, pentru prima oară, era machiată cu gust. Romaric 
O privi, ca şi cum n-ar mai fi văzut-o până atunci. 

— Thomas nu e cu tine? întrebă el într-un târziu. 

— Thomas, Thomas... răspunse ea cu o mutră con- 
trariată, de ce îmi vorbiţi mereu de Thomas? Nu sunt 
măritată cu el, din câte ştiu! 

Romaric se întrebă de ce până atunci nu observase 
că Agathe era mult mai frumoasă. 

— Nu m-am prezentat, începu Bertram, facând un 
pas înainte şi înclinându-se uşor: Bertram, Vrâjitor 
din Guildă şi prieten cu Guillemot. 

Agathe îl studie circumspectă, apoi, convinsă că 
are de-a face cu un Vrăjitor adevârat şi că nu este o 
glumă a bandei, ridică privirea şi îi întinse mâna. 
Bertram o luă imediat şi 1-0 sărută. 

— Ce bărbat galant sunteţi, Bertram! 

— Ce mojic! răspunse Coralie, supărată că nu se 
afla ea centrul atenţiei Vrajitorului. 

Lui Romaric îi veni inima la loc. 

— Bertram e un mare Vrăjitor, preciză el imediat 
pentru Agathe. I-a salvat o dată viaţa lui Guillemot. 

— Danseaza cu Ambre... murmurá Agathe, cu fi- 
gura întunecată. 

— Ei, da, Ambre... repetă ca un ecou Bertram, pe 
acelaşi ton, cu o grimasă care amintea de lovitura pe 
care o primise în ajun. 

— Oh, dar ce contează! decise Agathe. Oricum, nu 
am nici un gând râu... Voiam doar să pălăvrăgesc cu 
Guillemot. Nu sunt căsătoriţi... 

— Dacă pot să-ţi dau un sfat, se hazardă Romaric, pă- 
zeşte-te. O cunosc bine pe Ambre, şi în nuanțele frazei 
„nu vreau decât să-i vorbesc“ nu se regăseşte stilul el... 

— Aş spune chiar că surorii mele îi scapă palma 
destul de uşor când vine vorba despre Guillemot! 
adăugă Coralie. 

Coralie făcea aluzie la seara aniversară a unchiu- 
lui Urien, când Ambre a pocnit-o pe fată în faţa tutu- 
ror. Agathe îi ignoră remarca. 

— Bună seara, spuse ea şi se întoarse pe călcâie. 

Se îndrepta spre mijlocul pieţei şi îl reperă pe 
Guillemot în mulţimea de dansatori. 

— Ar trebui s-o urmăm, propuse Romaric. După 
părerea mea, o să se termine râu. 

— Nostim! exclamă Coralie. Ador când sora mea 
se înfurie! 

— Dar, spune-mi, se nelinişti Bertram stupefiat, 
Guillemot este un mare curtezan, nu? 

— Oh! E ceva recent, îl corectă Romaric. Şi, pentru 
a fi mai exacţi, fetele sunt cele care umblă după el... 

— Ce noroc! gemu Bertram. Îi cunoşti secretul? 

— Oh, nimic mai simplu, îl ironiză Romaric. Prinzi 
câţiva Gommoni, pui la pământ doi sau trei Orki, 
distrugi palatul caidului din Lumea Incertă şi este 
suficient ca să faci impresie... Alte întrebari? 

Bertram se abunu. 

În timpul acesta, Agathe se îndreptă spre Guillemot 
şi strigă „Uhu“, făcându-i semne cu mâna. 

— S-ar zice că este Agathe! se miră dintr-odată 
Ambre, care se opri din dans văzând-o pe fata înaltă 
care se apropia. 

— Ea e, recunoscu Guillemot, cu moartea în suflet. 

Şi, iată. De ce se temea mai mult, se întâmpla! Îşi 
dădu seama că nu se afla întotdeauna în posesia for- 
mulei cu care să se ascundă sub pământ, dacă ea ar 
exista cu adevărat... Îşi promise să rezolve această 
lipsă, dacă va ieşi viu din această înfruntare. 

— Ce cauţi aici? 

— Am venit să-i spun bună seara lui Guillemot, 
răspunse Agathe, fără să-i dea prea mare atenţie 

şi adresându-se băiatului cu un zâmbet bucuros. Sa- 
lut, Guillemot! Ce-ai mai făcut de când nu ne-am 
mai văzut? 

— De când nu v-aţi văzut? Care vazut? se sufocă 
Ambre. 

— Hm, adică... se bâlbâi Guillemot. 

— Ei bine, da, ne-am văzut ultima oară la Troil! 
spuse Agathe, fără să ţină seama de privirile îngrijo- 
rate pe care Ucenicul i le arunca. Ştii, Guillemot, îmi 
place enorm camera ta! 

Ambre pâli şi-l privi pe Guillemot cu ochii ume- 
ziti de lacrimi. Apoi se întoarse uşor spre Agathe cu o 
privire ucigaşă. 

— Te rog, nu fi proastă! interveni Guillemot. Agathe 
doar a trecut să mă vadă. Şi a citit benzi desenate! 

— Tu! şuieră Ambre printre dinţi cu atâta furie, 
încât Agathe închise ochii şi se dădu un pas înapoi. 
O să te sugrum! 

Ambre se îndreptă spre rivala ei, cu ghearele scoase. 

— Guillemot, urlă Agathe în plin haos al balului, stu- 
pefiată de reacția lui Ambre. Fă ceva! O să mă omoare! 

Ambre ricană şi Agathe îşi luă picioarele la spinare. 

— Ambre, nu! strigă Guillemot văzând-o pe fată că 
se grăbeşte să se ia după Agathe. 

Începu să fugă dupa fete. 

— Ce te-a apucat? strigă Romaric văzându-l pe vă- 
rul său trecând în trombă pe lângă el. 

— Ambre! Vrea s-o sugrume pe Agathe! 

Romaric se luă după el, urmat de Bertram şi de 
Coralie. În trecere, îl smulseră pe Gontrand de la braţul 
partenerei sale şi, în două cuvinte, îi explicară situaţia. 

— Iubirea, asta e! comentă Coralie, radioasă, aler- 
gând alături de Romaric. 

— E o nebunie furioasă, da, mormăi Scutierul. 

— Dar ce l-a apucat? se sufocă Gontrand, furios că 
şi-a abandonat partenera într-un asemenea mod. 

— Doar acum... numai acum aţi observat... că 
fata asta e nebună de legat? spuse Bertram care abia 
mai respira. 

Urmărirea îi purtă pe străduţe din ce în ce mai în- 
tunecoase. Depăşiră curând ultimele case din 
Dashtikazar şi ajunseră chiar în mijlocul landei. 

— Pe aici! îi îndemnă Guillemot. 

Îşi întâlniră prietenii şi mai alergară câteva minute 
prin hăţişuri, îndrumați, din fericire, de haloul lumi- 
nos al lunii. Dintr-odată o auziră pe Agathe urlând. 

— Prea târziu! gemu Gontrand. Ambre e pe cale 
s-o distrugă. 

Apoi, veni rândul lui Ambre să urle. 

— În orice caz... observă Bertram fără suflare, 
Agathe lasă impresia că-şi... apără... scump viaţa... 

Ajunseră în mijlocul unui cerc de iarbă arsă. Se 
opriră brusc. Bertram şi Guillemot se priviră. 

— S-ar zice... suspină tânărul Vrăjitor, că e un ring 
de dans... 

— Pentru Korrigani! confirmă Guillemot aruncând 
în jur priviri neliniştite. Repede, să vedem! 

N-avură timp să facă nici o mişcare: un laţ căzu 
peste ei şi, imediat, o mulțime de mâini în formă de 
lăbuţe de pisică începură să-i înfăşoare cu grijă. 


28 
PRINȘI ÎN CAPCANĂ 


— Guillemot! Fă ceva! începu Coralie să strige, îna- 
inte ca un Korrigan să-i pună un câluş mare în gură. 

Ucenicul era în imposibilitatea de a răspunde sau 
de a acţiona. Ca şi Bertram, Romaric, Gontrand, 
Agathe şi Ambre, avea mâinile şi picioarele legate, 
gura îi era acoperită cu o bucată mare de pânză! Ce 
ar fi putut face un Vrăjitor incapabil să cheme, cu 
vocea sau prin gesturi, magia capabilă să-l salveze? 
Guillemot, redus la neputinţă, ca şi Bertram, care îşi 
rotea ochii furios, trebuia să se mulţumească să 
asiste la propria lor răpire de către micuțul popor al 
Korriganilor. 


Korriganii existau în ţară înainte de venirea oame- 
nilor. Altădată, înainte ca furtuna să smulgă Ys din 
coastele Bretaniei, ca să o arunce între Lumea Reală şi 
Lumea Incertă, Korriganii bântuiau landele bretone. 

Asta se întâmpla înainte ca oamenii din Lumea 
Reală, uitând Pactul Străvechi, să-i hăituiască şi să-i 
alunge pe cei care erau altfel decât ei; înainte de a 

dezamăgi lumea în care trăiau, pentru ca, în cele din 
urmă, să rămână singuri. 

În schimb, coabitarea oamenilor cu aceste trei 
rase străvechi n-a pus niciodată probleme în Ys, pe 
de-o parte, pentru că locuitorii Ţării de Ys, care tră- 
iau în armonie cu o natură în care omul era conside- 
rat o simplă creatură printre celelalte, nu avuseseră 
niciodată ideea să extermine un popor pentru a-i lua 
locul — spre deosebire de felul în care s-au purtat cu 
Indienii cei care au colonizat America. 

Pe de altă parte, pentru că oamenii şi Korriganii 
aveau puţine ocazii să se întâlnească. Korriganii, care 
se mulţumeau cu teritoriile din landă, dansau noaptea 
sub clar de lună, iar ziua petreceau şi se distrau în grote. 

Astfel, contactele dintre oameni şi Korrigani erau 
rare. Înaltul Magistrat din Dashtikazar care se întâlnea 
din când în când cu Kor Mehtar, regele Korniganilor, 
şi Marele Mag din Gifdu primeau uneori cereri de 
împaăciuire din partea Korriganilor, care, uniţi ca de- 
petele unei mâini atunci când era vorba de distracţie, 
erau incapabili să se ocupe de un subiect serios. 

În timp ce oamenii care se aflau în landă în mo- 
mentul şi în locul nepotrivit nu prea gustau simţul 
umorului foarte special al micului popor, care îi 
obliga, de exemplu, să danseze toată noaptea, să in- 
venteze cuvintele unui cântec sau să-l facă să râdă pe 
rege cu o glumă bună. În schimb, îşi primeau recom- 
pensa pentru performanţă, în general, o pungă plină 
cu monede de aur, dacă se arâtaseră convingatori, sau 
o cocoaşă în spate, în caz contrar. 

Un hangiu din Dashtikazar reuşise să-şi cumpere 
hanul datorită Korriganilor. Reuşise să-i facă să râdă 
imitându-l, punându-și un sac rupt pe cap, pe Charfalag, 
Maestrul Guildei. Povestea averii sale a făcut înconjurul 
ţării. Un tip invidios, care încercase să obțină acelaşi lu- 
cru, se întorsese acasă cu un braţ aproape cu o jumătate 
mai scurt decât celălalt! De atunci, aproape nimeni nu 
mai îndrăznise vreodată să-şi încerce norocul şi orice 
întâlnire cu un Korrigan era întâmplătoare! 

Ceea ce nu-i împiedica pe elevii din Ys, în numele 
culturii generale şi din politeţe faţă de singurii lor 
vecini, să înveţe de foarte timpuriu Korrigani, limba 
Korriganilor, mult mai complicată decât ska, limba 
care se vorbea în Lumea Incertă. 

Korriganii erau scunzi (măsurau între şaizeci şi no- 
uăzeci de centimetri), sfrijiți şi zbârciţi. Nu erau cine ştie 
ce puternici şi reuşeau să ducă în spinare, fără så obo- 
sească, un câine mare, pe o distanţă de câţiva kilometri. 

Aveau pielea închisă la culoare şi erau foarte pă- 
roşi. Adesea, îşi împleteau părul sau îl ascundeau sub 
pălării mari. Nasturi de aramă le străluceau pe vestele 
negre. Un pantalon de catifea neagră, bufant, şi nişte 
saboţi de fier completau ţinuta lor vestimentară. 

În sfârşit, purtau pe frunte două corniţe şi în josul 
spatelui aveau o codiţă tremurătoare. În ce priveşte 
mâinile lor, acestea semănau cu labele unei pisici. 


Guillemot, Romaric, Gontrand, Ambre, Coralie, 
Agathe şi Bertram, fiecare cărat de doi Korrigani, 
unul ținându-i de picioare şi celălalt, de brațe, fură 

târâţi prin landă, sub privirile amuzate ale Lunii. La 
capătul unui marş care păru tinerilor interminabil, ră- 
pitorii făcură o haltă la picioarele unei coline, în vâr- 
ful căreia se înălța un dolmen. 

Conducătorul grupului Korriganilor se apropie de 
unul dintre stâlpii de piatră care susțineau imense 
dale de granit. Apăsă cu mâna pe un semn pictat în 
roşu, desenat pe o latură. Guillemot, care îi studia fi- 
ecare gest, nu recunoscu acest semn. Conducătorul 
mormăi apoi câteva cuvinte în korrigani. Ucenicul nu 
pricepu chiar nimic. Imediat, urmă un zgomot îngro- 
zitor şi pământul se desfăcu la picioarele stâlpului, 
descoperind o scară de piatră. Coloana se scufundă. 

Pătrunseră sub pământ într-o galerie strâmtă care 
mirosea a ciuperci şi a lemn putred, la lumina unei 
torţe din pin, care fusese aprinsă de ghidul lor. 

Guillemot, legat fedeleş de cei care îl purtau, în- 
cercă o ultimă tentativă de a se dezlega. Zadarnic. Îi 
era ciudă pe Ambre. Ce i-o fi venit de a vrut s-o su- 
grume pe Agathe? Cele două fete ar fi putut foarte 
bine să-şi ceară explicaţii țipând una la alta, arun- 
când una în alta cu ce le venea la mână, dar în mod 
rezonabil! Ambre şi Agathe pocnindu-se şi trăgân- 
du-se de păr, iată ce s-ar fi putut întâmpla! Nici el 
n-ar fi reuşit să evite strigătele şi reproşurile, dar, cel 
puţin, n-ar fi ajuns în această situaţie, în inima regatu- 
lui korrigan, legaţi şi cu căluş în gură... 

Lui Guillemot nu-i era frică, dar se temea că o să 
suporte gustul pentru farse al micuţelor fiinţe. Măcar 
dacă i-ar fi dezlegat mâinile! 

Nimeriră într-o grotă imensă. Castelul din Troil ar fi 
putut încăpea în întregime înăuntru! Mii de licurici, ți- 
nuţi în borcane, în fundul nişelor săpate chiar în stâncă, 
luminau pereţii care picurau din cauza umidității. 

La diferite înălțimi, platforme, pasarele şi scări de 
lemn permiteau accesul în nişe. Zeci de Korrigani 
erau aşezaţi pe platforme, cu picioarele atârnate în gol, 
râzând şi pălăvrăgind. Peste tot, de altfel, se aflau cu 
sutele în jurul meselor grosolane, bând, mâncând şi 
cântând cântecele vesele. 

Unii se jucau: aici, aruncau, cu o catapultă o minge 
într-un Coş; colo, împingeau suflând din răsputeri o 
bilă de lemn în terenul adversarilor; mai încolo, un 
curajos încerca, în aplauze, să-şi ţină echilibrul pe o 
punte instabilă. Grota răsuna de râsete şi de strigăte. 

„S-ar zice că e stadionul din Dashtikazar, în zi de 
Samain“, gândi Guillemot, asurzit de vacarm. 

Traversară grota în indiferența totală a celorlalţi, 
fără ca nimeni să-şi părăsească activitatea. Odată 
ajunşi în fundul grotei, îi puseră pe jos, chiar pe pă- 
mânt, apoi le scoaseră legăturile şi căluşurile. În timp 
ce-şi reveneau, mai mult sau mai puţin, masându-şi în- 
cheieturile maltratate, Guillemot şi Bertram schimbară 
o privire. Korrigani o să aibă exact ceea ce au dorit! 

— On domnii Vrăjitori îşi lasă obiceiurile acasă, 
ori regrete amare curând îi apasă! 

Cei şapte tineri ridicară ochii. Cocoţat pe un tron 
tăiat dintr-o stâncă enormă, un Korrigan îi măsura cu 
un aer hâtru. 

Coroana de aur pe care o purta pe cap nu lăsa nici 
un dubiu asupra identităţii lui: se aflau în faţa lui Kor 
Mehtar, regele Korriganilor, suveran autoritar şi ma- 
gician redutabil. 

Regele izbucni într-un râs copilăros şi reluă, tot în 
korrigani, limba poetică şi complicată a poporului 
landelor: 

— Micuți prieteni din Dashtikazar, exclamă el des- 
chizând braţele, 

Aduşi la noi de hazard! 

Fiți bineveniți la Bouleagant, 

Palatul regelui Korriganilor! 

Kor Mehtar făcu un semn cu mâna şi un grup de 
Korrigani plecă bodogânind de la masa la care 
tocmai se pregăteau să mănânce. Apoi, regele invită 
banda să se aşeze. 

— La naiba! zise Agathe, dezgustată, respingând 
un os pe jumătate ros. 

— Asta nu înseamnă că trebuie să-l trimiţi altora, 
mormâi Ambre, aruncându-i o privire veninoasă. 

Dar nu avură îndrăzneala să continue disputa. Din 
cauza lor, erau prizonierii Kornganilor. Nu prea era 
momentul să se certe... 

Ambre era calmă, aproape pasivă. Era incapabilă 
să spună de ce reacţionase atât de violent împotriva 
rivalei sale. Tot timpul drumului i se păruse că este 
altă persoană. Această senzaţie nu-i era necunoscută. 
De fiecare dată când îl ştia pe Guillemot ameninţat, 
ceva o împingea să reacționeze astfel. Să fie iubire? 
Simţi o uşoară durere de cap. 

Regele dădu câteva ordine. Korriganii bodogă- 
niră curăţând masa, apoi aduseră nişte învelitori. 

— Dacă lucrurile merg râu, nu ne putem apăra cu 
asta, mormài Romaric observând lingura mare de lemn 
pe care i-o dăduseră odată cu un pahar şi o farfurie. 

— Ce este de facut, Guillemot? întreba Ambre 
masându-şi tâmplele. 

— Aşteptăm, răspunse el. Pentru moment, lasă im- 
presia că sunt în toane bune. Cu puţin noroc, o să ne 
lase dacă le onorăm masa... 

— Părerea mea era să ne folosim puterile şi să o 
ştergem de-aici, sugeră Bertram coborând vocea. 

— Nu l-ai văzut pe Kor Mehtar? obiectă Ucenicul. 
A priceput imediat că aparţinem Guildei şi n-a lăsat 
impresia că s-a speriat. Peste tot se vorbeşte că este 
un mare magician... Nu, cred că trebuie să aştep- 
tàm... Să vedem ce întorsătură iau lucrurile şi să ne 
purtâm ca nişte invitaţi politicoşi. 

Se aduseră mari carafe de vin, din care le umplură 
paharele de cositor. Apoi, serviră o tocană groasă şi 
arsă. Korriganii se urcaseră pe masa ca să-i ser- 
vească, iar saboţii lor mici de fier sunau pe lemnul 
tare al mesel. 

— Vinul este delicios, aprecie Gontrand pocnind 
din limbă. Are gust de smochine. 

— Ce-o fi înăuntru? se neliniști Coralie aplecân- 
du-se deasupra farfuriei umplute cu o mâncare deloc 
apetisantă. 

— N-ai decât să guşti, îi răspunse Romaric adân- 
cindu-şi lingura în propria-i farfurie şi ducând-o la 

gură. Puah! făcu imediat strâmbându-se îngrozitor şi 
roşindu-se la faţă: lăsaţi-o baltă, are gust de mucegai 
şi, pe deasupra, mai este şi îngrozitor de piperată! 

Pe tronul lui, Kor Mehtar părea că se distrează 
de minune. 

— Korriganii ăştia sunt incorigibili, suspină 
Guillemot. Sunt amabili şi cruzi în acelaşi timp. Vi- 
nul e delicios şi mâncarea infectă. Asta înseamnă 
pentru ei simţul umorului... 

— Ei bine, pe mine, se burzului Bertram, care gus- 
tase şi el din amestecul infam, asta nu mă amuză de- 
loc! N-am mâncat niciodată ceva mai dezgustător! 
Nici măcar la Gifdu! Este o ruşine, o jignire, un afront! 

În faţa aerului lor distrus, regele exclamă, vesel: 

— Deci, dragi amici 

Sunt eu un păcălici? 

Și, nu-i aşa, că-n farfurie şi-n pocal 

V-am dat un prânz regal? 

Roşu de indignare, Bertram se ridică şi îl străful- 
geră pe Kor Mehtar cu privirea. 

— Nu fi idiot! îl imploră Guillemot. Aşază-te! 

Bertram, decis, luă cuvântul cu violenţă, înainte 
de a se încurca în limba complicată a Korriganilor şi 
să se bâlbâie: 

— Kor Mehtar, bătrâne, 

nu e chiar rău, pe bune, 

să faci astfel de glume 

dacă ai invitați... 

— Și pentru mine-i dificil 

Să-mi aud limba minunată 

stâlcită de un imbecil! spuse regele care îşi pier- 
duse zâmbetul. 

— Iertaţi-l, Maiestate, interveni Guillemot ridi- 
cându-se la rândul lui, în timp ce Bertram, descum- 
pănit, se făcea tot mic sub privirile severe ale lui 
Ambre şi ale lui Romaric. Korrigani este una din 
limbile minunate. .. 

— Tu, fiule, ce adevăr grăieşti 

Și ca un Korrigan vorbeşti, 

Prezintă-ţi tovarășii 

ȘI, spune-mi, cine-mi sunt oaspeții? 

— De sus cu toții venim, începu Guillemot, 
străduindu-se, 

Iar pe prost Bertram îl numim. 

— Dar eu... se supără Bertram, înainte ca Ambre 
să apuce să-i dea un picior. 

— Una drăgălaşă, alta chiar frumoasă 

Coralie şi Ambre, gemenele noastre, continuă 
Guillemot care transpira din plin în efortul lui de a 
vorbi Korrigani. 

Gontrand este cel înalt şi brun, 

Romaric e vărul meu bun. 

Agathe... 

— ...SŞeamănă cu un castravete, nu se putu abține 
Ambre să nu-i sufle. 

— Ei... ea este cea fără plete, conchise Guillemot 
ştergându-şi fruntea. 

În ce mă priveşte, sire, 

Sunt Guillemot, întru a voastră cinstire. 

— Guillemot, spui tu, 

Ucenicul celebru? insistă regele cu un zâmbet 
care-i lumina faţa întunecată, acoperită de păr. 

Ai zice 

Că voi avea o zi ferice! 

Făcu un semn mai multor Korrigani să pună capăt 
jocului şi să se apropie de ei. 

Cei şapte prieteni se priviră cu un aer îngrijorat. 


29 
PROVOCAREA 


— O, stăpâne înţelept, îndrăzni Guillemot, 

nu pricep: 

de ce regele zice 

că va avea o zi ferice? 

— Fără să vreau prinsei în laţ 

un şmecher foarte căutat, îi explică regele laconic. 

Știu eu pe cineva, 

care mâine, 

Nebun de bucurie, 

m-ar recompensa! 

— Haideţi, Maiestate, interveni Gontrand în locul 
lui Guillemot care rămăsese uimit din pricina revela- 
tiilor regelui, 

ce gânduri aveți 

cu prizonierii din cetate, 

ce sunt cu toții buni băieţi? 

— Dacă sunt binevoitori 

cădem la înţelegere, răspunse regele sec, 

Căci n-aş vrea ca în zori 

s-atârne în spânzurători. 

Bertram întinse o mână spre sacul său, apoi renunţă. 

— Să ne unim forţele şi să scăpăm, îi propuse lui 
Guillemot. 

— Nu, răspunse Guillemot pe acelaşi ton. Sunt 
foarte mulți şi o să ne fie greu să ieşim la suprafaţă 
fără ajutorul lor. 

— Dar ce facem, atunci? gemu Coralie care se 
apropiase de ei. 

— Să nu ne pierdem speranţa, încercă să-i încura- 
jeze Guillemot care gândea foarte repede. Korriganii 
sunt jucători. Poate există ceva ce putem încerca... 

Korriganii tocmai voiau să-i atingă cu mâinile lor 
în formă de labă de pisică, dar lui Guillemot îi veni 
deodată o idee. Se întoarse spre Kor Mehtar: 

— Stăpâne Kor, 

propun să jucăm, 

libertatea să ne câştigăm. 

Kor Mehtar ridică mâna şi Korriganii care se pre- 
găteau să-i atingă pe tineri dădură înapoi. Reacţio- 
nând la cuvântul „jucător“ pe care îl auziseră din gura 
Ucenicului Vrăjitor, ceilalți Kornigani îşi întrerupseră 
activităţile şi se adunară în jurul regelui lor, aşteptând 
decizia lui în cea mai mare linişte. 

— Tinerețe iresponsabilă, 

Atitudinea mea e favorabilă! 

Un tunet de aplauze însoți aceste cuvinte. Un con- 
siliu se reuni imediat în jurul tronului şi o dezbatere 
începu, foarte animată, în legătură cu alegerea jocului 
şi a regulilor acestuia. Banda preferă să se izoleze. 

— Sunt sigur că o să meargă! triumfă Guillemot. 
Korriganii nu rezistă niciodată la o provocare! Sper 
numai să nu fie prea pătimaşi. 

— Spune-mi, se nelinişti Gontrand, care, după 
Guillemot, ştia cel mai bine korrigani: acel „cineva“, 
despre care vorbea regele şi care te-ar vrea, nu o fi 
tot Umbra? 

— Este posibil, recunoscu Ucenicul, care respinse 
imediat ideea ca să nu-şi sperie prietenii: dar 
Korriganii sunt cinstiţi. Mă rog, de obicei! Dacă jocul 
este câştigat, o să ne lase să plecăm. 

— De ce nu se folosesc Grafemele ca să scăpăm de 
aici? se miră Romaric. 

— Le păstrăm în rezervă, explică Bertram în locul 
Ucenicului. Este o strategie pe care am pus-o la punct, 
Guillemot şi cu mine, şi care mi se pare... 

— N-ai vrea să ne explici în Korrigani? îl ironiză 
Ambre, care se alese cu o privire severă din partea 
Vrăjitorului. 

— Frumoasa despre care ai vorbit, Guillemot, sunt 
eu sau Ambre? îl întrebă Coralie. A fi drăguță nu e 
rău, dar e mult mai puţin decât frumoasă şi cred că... 

— Nu te lăsa impresionat, Guillemot, se supără 
Romaric. A făcut tot ce a putut. Ştii cât de greu e să 
vorbeşti Korngani... 

— În ceea ce mă priveşte, interveni Bertram, fru- 
moasa eşti tu, Coralie, fără nici o îndoială! 

— Mulţumesc, Bertram! Ce bine că eşti aici! îi răs- 
punse ea oferindu-i un zâmbet larg. 

— Bertram, Vrăjitorul, cap pătrat, 

pe bune numit idiot, 

de marele Guillemot, 

vrei să-ți ard una imediat? îl ameninţă Romaric 
imitând limba Korriganilor. 

— De fapt, Guillemot, se nelinişti Agathe, chiar 
crezi că mi-ar sta mai bine cu plete? 

— Ei, nu neapărat... Trebuia să găsesc ceva cu 
care să-mi închei fraza, asta-i tot... 

— Ei, eu am propus „castravete“, spuse Ambre cu 
voce rece strângând din pumni. Dar „buf! În perete“, 
merge la fel de bine... 

— Ei, calm, Ambre, interveni Romaric. Nu-ţi 
ajunge pentru moment? Din cauza ta suntem aici! Pe 
cuvânt, ce ţi-a trecut prin cap? 

— O grămadă de lucruri, crede-mă, bombâni Am- 
bre, aruncând o privire spre Agathe. 

În aceeaşi clipă, Kor Mehtar le făcu un semn şi un 
Korrigan îi împinse spre tron. 

— Tineri neruşinați 

trebuie să triumfaţi, 

fără să vă emoționați, 

talentul să v-arătați, anunţă regele, în timp ce su- 
puşii lui dansau de bucurie. 

Pe perechi vă aşezaţi 

Unul o şterge, 

Altul gândeşte, 

când primul se poticneşte... 

— Sire, mă scuzați, 

dar ce vreți să afirmatţi, întrebă Guillemot. 

— Dacă sportivul lunecă, 

Gânditorul cugetă, 

răspunde cum trebuie, 

când întreabă regele! 

— În capul meu este noapte: 

Doi ori trei fac şase ori şapte, se miră încă o dată 
Guillemot. 

— Ucenicul lângă mine va veni, 

de bine ce ştie korrigani, spuse Kor Mehtar cu un 
strop de maliție în glas. 

Apoi, Ambre, Agathe, Coralie, Gontrand, Romaric 
şi Bertram fură conduşi în mijlocul grotei de omule- 
tii cu saboți de fier şi coadă tremurătoare. Korriganii 
se adunară pe platformele de lemn care se întindeau 
de-a lungul pereţilor grotei şi comentau evenimentul 
într-o hârmălaie indescriptibilă. 

— Încercaţi să vă străduiţi, îi îndemnă Romaric în 
absenţa lui Guillemot, rămas lângă rege. Bine, regele 
a hotărât să ne despartă. Să facem perechile: Ambre 
cu Gontrand, Bertram cu Agathe şi Coralie cu mine. 

— Romaric! Eu sunt cea care va trebui să răspundă 
la întrebări? Oh, mi-e frică! gemu Coralie. 

— Nu te nelinişti, frumoasă Coralie, încercă s-o încu- 
rajeze Bertram arătându-i sacul. Dacă situaţia scapă de 
sub control, secretul se află în sacul meu! 

— Să ascultăm asemenea prostii se consideră o 
probă? se plânse Ambre. Bine, Gontrand, eu dau 
proba şi tu răspunzi la întrebare. 

— S-a făcut, acceptă Gontrand. 

— Pentru Dumnezeu, dulce Agathe, se ambala 
Bertram întorcându-se spre partenera sa, şi noi cum 

ne împaârțim sarcinile? Grea dilemă! Så fac mai bine 
pe atletul sau pe savantul? Ce zici? 

— Nimic, răspunse Agathe ridicând din umeri. 
E acelaşi lucru, trebuie să fiu nebună să mă agăţ aşa de 
acest Ucenic Vrăjitor, care, cu adevărat, poartă ghinion! 
Prima dată, din cauza lui, am fost răpită de Gommoni 
şi o brută împuţită m-a tratat ca pe o sclavă timp 
de câteva săptămâni. Şi acum, iată-mă în mâinile 
Korriganilor, prinsă în jocurile lor cretine! Măcar 
dacă aş avea un partener ca lumea, capabil să pună 
cap la cap trei cuvinte, fără să spună cine ştie ce... 

— Bine, îţi las ţie întrebarea, atunci, conchise 
Bertram, ruşinat, în zâmbetele maliţioase ale lui Am- 
bre, Gontrand şi Romaric. 

Un Korrigan cu pălărie albastră înaintă cu pieptul 
bombat. Kor Mehtar jubila, căţărat pe tronul de pia- 
tră. Korriganul cu pălărie albastră se înclină în faţa 
regelui şi apoi se adresă tinerilor. 

— Bandă de măscărici, 

iată arbitrul, e aici! 

— Ei, bine, nu e de câştigat... murmură Ambre în 
urechea lui Gontrand. 

— Să vină la rege deşteptții, 

ceilalți să rezeme pereții! continuă arbitrul care 
pesticula teatral şi vorbea cu voce tare. 

Coralie, tremurând din toate încheieturile, Agathe, 
trăgându-şi picioarele, şi Gontrand, fluierând, încon- 
jurară tronul, lângă care stătea şi Guillemot. 

— Curaj, Coralie, o să meargă, o încuraja Guillemot 
care primise în schimb un zâmbet forţat. 

Korriganul care făcea pe arbitrul li se adresă 
atunci lui Ambre, Romaric şi Bertram, rămași în mij- 
locul pistei. 

— Care atlet e atât de abil, 

să-şi mişte degetele cât mai agil? 

— Eu sunt cel mai nimerit, îi anunţă Bertram miş- 
cându-şi degetele. Mânuirea Grafemelor... 

Ambre şi Romaric se priviră, sceptici, înainte de 
a se resemna. Oricum, fiecare dintre ei avea dreptul 
la o probă. 

— De acord, dă-i drumul... 

Bertram avansă un pas. 

— Iată unul din eroi, 

Care-o să guste din noroi! 

Comentariul arbitrului făcu asistenţa să râdă cu 
lacrimi. 

„Îşi bat joc de noi“, îşi spuse Guillemot strângând 
pumnii de furie. „Sigur, jocurile sunt trucate!“ 

Ca şi cum ar fi vrut să-i dea dreptate lui Guillemot, 
arbitrul îi explică lui Bertram, stupefiat, că trebuie să 
facă turul grotei mergând în mâini şi fără să cadă. 
Ambre şi Romaric erau îngroziţi; doar Ambre ar fi 
fost capabilă de o asemenea performanţă! 

— La turul următor va trebui să fim mai atenţi! 
murmură Ambre. 

Bertram aruncă spre tovarășii lui o privire disperată. 

Apoi, se încurajă singur: „Bertram, bătrâne, o să 
te întinzi pe jos, dar este onoarea ta în joc. Trebuie să 
încerci măcar!“ 

Îşi lasă cu regret sacul pe jos, ridicând picioarele 
în aer şi încercând să-şi ţină echilibrul. Când, în sfâr- 
şit, şi-l găsi, se lansă pe nisipul pistei. 

— Totuşi, are un oarecare curaj, recunoscu Romaric. 

— Este ceea ce se cheamă tupeu, preciză Ambre. 
Dar, ai dreptate, nepriceputul are un fond bun. 

În încurajările prietenilor, Bertram reuşi se înain- 
teze cam zece metri, apoi se prăbuşi la pământ, spre 
marea bucurie a Korriganilor. 

— Îmi pare rău... suspină Bertram către Ambre şi 
Romaric. 

Vrăjitorul se scutură de praf. 

— Ai făcut ce-ai putut, îl consolă Scutierul care îl 
bătu prieteneşte pe umăr. 

— Şi nici nu a fost aşa de râu, spuse Ambre, 
acordându-i un prim surâs. 

Apoi, se întoarseră în direcţia tronului. 

— Cine-o să-i vină-n ajutor 

Acestui prost alergător? se nelinişti regele. 

— Pe mine mă alege, 

Domnule rege, răspunse Agathe, aruncându-i lui 
Kor Mehtar o privire plină de ură, care nu-l afectă ab- 
solut deloc. 

— Pe loc să-i spui 

Regelui, stăpânului: 

Un cerşetor şi fata lui 

Se plimbau cândva, 

Cu regele şi regina, 

Și totuşi erau doar trei 

De ce? Răspunde, dacă vrei! 

Agathe înţelegea câte ceva din korrigani, ca toţi li- 
ceenii din Ys, dar Guillemot îi traduse totuşi ghici- 
toarea, ca să fie sigur că a înţeles-o bine. Agathe 
începu să se gândească. 

„E simplu, gândi Guillemot. Sper că n-o să se lase 
derutată de rege şi de cerşetor! Curaj, trebuie s-o ajut...“ 

Cât mai discret posibil, Guillemot formă într-o 
Mudra, cu degetele, Grafemul Torţei, Kenaz, care sti- 
mula creativitatea. Apoi, îl trimise către Agathe. 

Nu se întâmplă nimic. Agathe, care continua să se 
gândeasca, părea cuprinsă de nehotărâre. 

„S-ar zice că acest Kenaz nu funcţionează, se miră 
Guillemot în gândul lui. Încă una! Sper că asta nu în- 
seamnă că Grafemele nu funcţionează pe teritoriul 
korrigan! Ar fi o catastrofă...“ 

Regele se impacientă: 

— Prea mult gândeşti! 

Pe regele Kornganilor vrei să-l plictiseşti? 

Fata, din fericire, avu prezenţa de spirit să se ex- 
prime în franceză, lăsându-i lui Guillemot grija de a 
traduce răspunsul în korrigani. 

— Sunt trei, pentru că regele şi cerşetorul sunt o 
singură persoană, explica Agathe cu voce sigură. De 
fapt, cel care cerşeşte şi care nu are nimic, deci nu 
este sclavul nevoilor sale, este propriul său rege! 
Regele-cerşetor câlătoreşte cu familia lui, cu soţia şi 
fiica sa! 

— Ce mi-a spus amica mea cu glas scăzut, traduse 
Guillemot calm, sperând din poate puterile că Kor 
Mehtar nu vorbeşte limba Ys, 

O, rege priceput, răspunsul 

este că fiica sărmanului 

e şi soția regelui. 

Regele, cerşetorul şi fiica sa 

Toți trei uniți, se plimbă cu familia! 

Agathe păli, înțelegând că mersese pe un drum 
greşit şi că, fără intervenţia lui Guillemot, ar fi provo- 
cat pierderea tuturor. Dar sfârşi prin a face o bună im- 
presie regelui care o studie bănuitor şi posomorât. 
Arbitrul aşteptă un semn de la rege. Când îl primi, 
sări din nou în mijlocul grotei. 

— Aveţi noroc, copii! 

Dar a doua probă va fi şi mai ŞI... 


30 
UN PAS GREȘIT 


Korriganul cu pălărie albastră urmări neliniştit 
ceea ce citea pe feţele lui Ambre şi Romaric. Reluă: 

— Copii, spuneţi-ne acum, 

care dintre voi doi o ia la drum, 

atât de uşor de picioare, 

ca voluntar să se declare? 

— Fără grabă, îl preveni Ambre. Să ne gândim: 
ce-ar putea să însemne „uşor de picioare“? 

— O să ne pună så alergăm pe vine? Să jonglăm cu 
un balon? Să dansăm ca la cabaret? De unde să ştii? 
se enervă Romaric. 

În timp ce Ambre şi Romaric, înainte de a hotări 
care dintre ei se va confrunta cu a doua probă, încer- 
cau să ghicească în ce va consta aceasta, Agathe, 
lângă tron, se lăsa încurajată. Coralie îi mărturisi că 
nici măcar ea n-ar fi găsit răspunsul corect şi Gontrand 
îi lăudă ideea de a fi răspuns în franceză. 

— M-am gândit prea mult, se mustră Agathe. Mi-am 
ZIS că, din cauza spiritului alambicat al Korriganilor, 
soluţia era obligatoriu complicată... 

— Tocmai de aceea a ales un cerşetor şi un rege: ca 
să te îndrepte într-o direcţie greşită, spuse Guillemot. 

— În orice caz, mulțumesc că m-ai salvat încă o 
dată, spuse fata cea înaltă aruncându-se de gâtul Uce- 
nicului şi sărutându-l pe obraji. 

Guillemot se desfăcu cum putu din strângerea lui 
Agathe şi privi în direcţia lui Ambre. Dar fata, absor- 
bită de discuţia cu Romaric, nu văzuse scena. Coralie 
se prefăcu că priveşte în altă parte şi Gontrand abia se 
abținu să nu pufnească. 

În acest moment, Ambre înaintă spre Korriganul 
cu pălărie albastră şi toate privirile se îndreptară spre 
ea. Arbitrul îi explică, frecându-şi mâinile, ce o aş- 
tepta: va sări coarda de patruzeci de ori! Romaric 
suspină uşurat. Fâcuseră totuşi o bună alegere... 

Doi Korrigani aduseră coarda. Se aşezară fiecare 
la un capăt şi începură să o învârtească. 

Ambre închise ochii. La şcoala primară era cam- 
pioana incontestabilă la săritura cu coarda; trebuie 
să-l mai fi rămas ceva! Deschise ochii, îşi linişti res- 
piraţia, se apropie de coarda care se învârtea foarte 
repede şi începu să sară. 

— Unu, doi, trei, patru... numărau prietenii cu 
voce tare. Unsprezece, doisprezece, treisprezece, 
paisprezece... 

Ambre sărea cu iuţeală, concentrată. Arbitrul se 
strâmbă şi aruncă o privire spre regele care părea fu- 
rios. Făcu un semn imperceptibil către cei doi 
Korrigani care mânuiau coarda şi viteza crescu în 
mod semnificativ. 

— Nu este... corect... râsuflă Ambre. 

— Treizeci şi unu, treizeci şi doi, treizeci şi trei, 
treizeci... Ohhhhh! 

Coarda o lovi pe Ambre şi o trânti la pământ, în 
strigătele de bucurie ale Korriganilor care, aţâţaţi, 
făceau să tremure pasarelele şi platformele pe care 
erau aşezaţi. 

— Dar... trişează! exclamă Coralie, roşie de 
indignare. 

— Bineînţeles că trişează, suspină Gontrand înain- 
tând spre rege. Bun, acum e rândul meu. Sper că o să 
fiu la înălţime! 

Romaric se grăbi s-o ajute pe Ambre să se ridice. 
Încă nu se liniştise. Privirile lor se îndreptară spre tron. 

Regele chemase un tânăr Korrigan şi tocmai ter- 
minase să-i spună la ureche instrucţiunile. Korriganul 
se apropie apoi de Guillemot cu un zâmbet larg pe 
faţă şi îşi scoase politicos marea lui pălărie: 

— Bună ziua! Mă numesc Kor Hosik! Înţeleg 
limba voastră! Regele meu mi-a cerut să fiu atent la 
ce vorbiţi! Regele meu se teme că trişaţi! 

— Asta este culmea! mormăi Agathe. 

— Ei bine, Kor Hosik, sunt încântat să te cunosc, 
răspunse cu simplitate Guillemot, sperând din suflet 
că Gontrand va răspunde corect la întrebarea regelui 
şi sperând şi mai mult, după ce aruncă o privire spre 
Coralie, că Romaric va reuşi la a treia probă fizică... 

— Răspunde, fiule, pe dată, începu Kor Mehtar 
adresându-i-se lui Gontrand, 

la o-ntrebare complicată: 

stă fildeşul grămadă... 

— Asta este tot? îl întrebă Gontrand pe Guillemot, 
după ce acesta îi traduse întrebarea. 

— Asta-i tot, confirmă Guillemot, urmărit fiind de 
ochii şi de urechile lui Kor Hosik. 

După expresia pe care o citi pe feţele lui Agathe, 
Coralie şi Guillemot, Gontrand înţelese că n-ar fi pu- 
tut, chiar dacă n-ar fi fost acolo spionul korrigan, să 
conteze pe ajutorul nimănui! Începu să se gândească 
singur la enigmă. 

Avea în vedere explicaţiile cele mai fanteziste, 
dar, lovindu-şi dinţii cu degetele, cu un aer distrat, 
descoperi răspunsul din întâmplare. 

— O, rege al Korriganilor, răspunse direct în 
korrigani, foarte fericit că rezolvase enigma, 

Gura încăpere-ntunecată este, 

lar mulțimea dinților, 

Grămada de fildeş din poveste! 

Kor Mehtar tremura de furie pe tron, în timp ce 
Agathe, Coralie şi Guillemot îşi felicitau tovarășul. 

Korriganul cu pălărie albastră, căruia nu-i ardea de 
râs, se îndreptă spre Romaric şi îi suflă, pe un ton arţăgos: 

— Ultima probă e-a ta, 

să nu crezi c-o să scapi chiar aşa... 

cu mine vei încerca 

în Skanderbeg a te lupta! 

Korriganii aduseră o masă şi două scaune joase. 
Romaric se aşeză pe o parte a mesei, iar Korriganul 
cu pălărie albastră luă loc în faţa lui. 

— Un arbitru care ia parte la un joc, am priceput, 
comentă rece Ambre. 

— Dacă mi se permite, îi răspunse Bertram. Piticul 
cu pălărie albastră şi-a ales drumul de la început! 

— Ai dreptate, recunoscu ea. Sper că Romaric îl va 
face să muşte pământul! 

— Vai, mă tem că nu, spuse Bertram scoțând un 
suspin sincer. 

Korriganul îşi puse cotul pe masă şi îi întinse lui 
Romaric mâna în formă de labă de pisică, simţindu-l 
pe acesta cum tremură. 


— Eşti gata să te-nfrâng, 
tinere nălâng? 
— Sunt pregătit, 


bătrân ofilit! raspunse Romaric pe un ton sfidător. 

Adversarul lui îi aruncă o privire rece şi începu 
imediat proba de forţă. Romaric pricepu imediat că 
adversarul lui, în pofida gabaritului modest, era mult 
mai puternic decât el. Hotări să se lupte cât mai bine. 

Contactul cu palma micuță, păroasă şi cu gheare 
nu l-a ajutat să se concentreze! Susţinu cât putu de 
mult, până la epuizare, predând armele. Adversarul îl 
făcu să-şi lipească mâna de masă. 

Asistenţa prevăzuse succesul Korriganului care 
îşi aruncă pălăria în aer. 

— O, nu, e rândul meu acum! se lamentă Coralie. 
Nu pot să dau altcuiva rândul meu? 

— Cam greu, eşti ultima, îi răspunse Agathe cu 
înţelegere. 

— O să reuşeşti, sunt sigur, încercă Guillemot s-o 
încurajeze, în timp ce fata se apropie de tron. Nu ai 
reuşit şi cu Meduzele de Foc? 

— Da, aprobă Coralie dintr-o suflare. Dar acolo 
n-a fost acelaşi lucru: răspundeam numai de mine! 

— Şi viaţa lui Romaric a depins de tine, în Lumea 
Incertă, şi l-ai salvat. Am încredere în tine... 

— Mulţumesc, Guillemot, spuse Coralie emoţio- 
nată, sărutându-l pe obraz. 

— Încă una care te sărută, strecură Gontrand în 
urechea Ucenicului. O să trebuiască să-mi spui care e 
secretul! O să i-l vând pe aur lui Bertram... 

— Nu poţi fi serios nici cinci minute? 

— Da, dar numai cu un instrument muzical. Şi 
atunci, aproape cinci minute... 

Kor Mehtar, după ce se distră pe seama îngrijora- 
rii fetei, se hotărî să-i pună întrebarea: 

— Fată din Ys, frumoasă ce ești, 

va trebui să te gândeşti: 

exislă o casă mare, 

dar poartă nu are; 

înăuntru e lume, 

dar nici O voce care să răsune... 

Guillemot traduse ghicitoarea şi o întrebă pe Coralie 
din priviri. Aceasta închisese ochii ca să se concen- 
treze. Îngrijoraţi, Romaric, Bertram şi Ambre asteptau. 

— Dacă a fost vreodată nevoie, în viaţa ei, sa spună 
un lucru inteligent, atunci va fi acum ori niciodata, 
suspină Ambre. 

Regele fremăta de nerăbdare pe tron. Cu o voce 
veselă, întrerupse gândurile lui Coralie: 

— Deci, frumoasa mea copilă, 

Ce răspuns ai găsit? 

— Da, Maiestate subtilă, răspunse Coralie cu voce 
calmă, într-o Korrigani perfectă, 

Nu e ușor de nimerit: 

această casă de mister 

nu e decât un cimitir! 

Locuitorii lui sunt mulți 

şi toți acolo sunt tăcuți; 

au prea mici şanse să se întoarcă 

aşa că n-au nevoie de o poartă! 

Strigăte şi gemete umplură grota. Regele urla de 
funie. Arbitrul începu să-şi muşte pălăria, tăvălindu-se 
pe jos. Ambre se grăbi, îi depărtă pe prietenii care se 
îngrămădiseră în jurul Coraliei ca s-o felicite. Îşi 
strânse sora în braţe. 

— Cum ai reuşit? se miră ea. 

— Nu ştiu, recunoscu Coralie, confuză. Dintr-odată 
totul mi s-a părut simplu. Chiar şi korrigani, care, de 
obicei, când o vorbesc, mă scoate din minţi! 

— Cum îţi explici asta, Guillemot? întrebă Romaric, 
mândru de isprava prietenei sale. 

— Cred că domnişoara Coralie este mai puţin 
proastă decât o consideraţi, asta-i tot, răspunse evaziv 
Guillemot. 

Ucenicul pricepuse foarte bine ce se întâmplase: 
Kenaz, Grafemul stimulator al functiilor cerebrale, 
pe care îl lansase în ajutorul lui Agathe, funcționase 

cu întârziere şi acţionase asupra lui Coralie. Era un 
mister în plus! 

„În Lumea Incertă, îşi spuse, unde cerul nu este 
precum cel din Ys, Grafemele şi puterile lor sunt di- 
ferite. Dar aici suntem în Ys! Faptul că ne aflăm sub 
pământ slăbeşte puterea Grafemelor? Sau poate că ei 
au vrăji care le contracarează pe ale noastre?“ 

Experienţa îi dovedise că este mai bine să anticipeze 
lucrurile. O să descurce lucrurile astea mai târziu... 
Profitând de agitația generală, Guillemot alcătui min- 
tal o Galdr complexă şi o lansă discret, cu ajutorul 
Mudra, în mijlocul grotei. Cum se aştepta, nimic nu 
se întâmplă. Contrariul ar fi fost chiar supărător! Pri- 
etenii îl împinseră din nou spre tron. 

— Haide, acum întreabă dacă ne eliberează, îi 
spuse Ambre. Distracţia a durat destul! 

Guillemot se înclină în faţa regelui Korriganilor. 

— Cum ați văzut, Maiestate, 

probele au fost câștigate. 

cuvintele voastre au fost clare: 

ne-ați promis eliberare! 

Regele dădu din mână şi gemu. 

— Vai, dragul meu băiat, 

cât e de adevărat. 

Eliberarea v-am promis, 

ca semn Că istețimea voastră a învins... 

Dar trebuie să te trimit, 

nesmintit, 

Aceluia mai tare decât un suveran puternic, 

căruia nu îndrăznesc a-i refuza nimic! 

Deşi sunt rege, 

Nu am a alege! 

— Cum? Dar asta e escrocherie curată! se indignă 
Coralie. 

— Nu aveţi dreptul! urlă Agathe. 

— Credeam că cei din rândul Korriganilor au mai 
multă onoare, spuse Gontrand suparat. 

Kor Mehtar, indiferent la strigătele indignate ale 
tinerilor din Ys, făcu semn să-i închidă. 

Bertram îşi strecură mâna în sac, ca şi cum ar fi 
căutat ceva. Guillemot îi observă gestul şi îi aruncă o 
privire întrebătoare. Vrăjitorul roşi şi îşi retrase mâna 
imediat, cu un aer vinovat. 

— Bun, îi şopti la ureche lui Guillemot, o să vezi 
de ce este în stare un Vrăjitor când prietenii îi sunt 
în pericol! 

Bertram ridică braţele şi luă un aer fioros. 

MAI BINE MAI TÂRZIU DECÂT 
NICIODATĂ 


— Cred că ai capul cam dur, 

rege sperjur! 

Bătrân sfrijit, 

surpriza vieții tale ai primit! strigă Bertram, mai 
teatral ca niciodată, într-o Korrigani mizerabilă. 

Înainte ca Guillemot să aibă timp să intervină, 
prietenul lui schiţă o serie de Stadha, murmurând o 
vrajă în care era vorba de un vânt care îi va mătura pe 
Korrigani, de un fulger care va distruge grota şi de o 
ieşire care le va permite să fugă afară. În sfârşit, 
Bertram îşi lansă Galdr şi înţepeni într-o atitudine 
amenințătoare şi triumfătoare în acelaşi timp. 

Nu se întâmplă absolut nimic. 

Vrăjitorul se schimbă la faţă şi aruncă o privire în- 
grijorată lui Guillemot, care nu putu face altceva decât 
să scuture din cap şi să deschidă braţele a neputinţă. 

Adunarea Korriganilor izbucni în râs şi regele în- 
suşi îşi regăsi buna dispoziţie. 

— Magia celor din Ys e redutabilă, spuse Kor 
Mehtar amuzat 

Vrăjitorului dezorientat, 

Când e făcută de o persoană capabilă! 

Nu tu eşti acela, 

amărât şi bleg, 

Lasă-mă doar două cuvinte să aleg, 

ca să-ți intre-n cap adevăru-ntrep: 

Koriganii, se ştie 

Știu şi ei vrăjitorie! 

Voi aveţi una și nouă 

Ale noastre sunt de când lumea, şi-s două; 

a voastră vine din stele 

ale noastre din pământ şi din lună sunt ele. 

Grafemele sunt cabalistice 

Oghamele roşii sunt telurice... 

Dar tac: vorbit-am prea mult, 

Un cuvânt nu mai vreau să ascult: fără magie la 

mine-n palat! 

Korriganii însărcinaţi să-i închidă, care se dădu- 
seră instinctiv înapoi când Bertram adoptase poziţia 
neliniştitoare, se apropiară din nou. 

„Este încă prea devreme, gândi Guillemot. Ar fi o 
catastrofă dacă am ieşi acum din grotă... Trebuie să 
câştigăm timp cu orice preţ!“ 

— Rege al Korriganilor, strigă el ca să acopere 
zgomotul, 

Suntem ai tăi prizonieri! 

Ar fi foarte elegant 

O ultimă dorință să ne acorzi, galant! 

Deşi încrederea ne-ai trădat, 

O explicație ai de dat... 

— Ce-ai vrea să Ştii, 

tinere Ucenic, 

înainte de-a-ți regăsi, în bezna-ntunecată, 

amicii de-altădată? îi răspunse Kor Mehtar. 

— Mai ales, vorbeşte-mi, te implor 

Despre magia Korrganilor, 

Ce din adâncul vremilor venită 

V-a dat putere neasemuită.. . 

Regele îl observă o clipă pe Guillemot care stătea 
în faţa lui cu braţele încrucişate. Apoi, îl chemă pe 
Kor Hosik, Korriganul interpret, şi îi vorbi la ureche. 

— Vere, se miră Romaric, ştiam că eşti un elev 
conştiincios, dar nu crezi că nu este momentul să te 
interesezi de vrăjitoria Korriganilor? 

— Ştiu eu ce fac, răspunse Guillemot, hotărât să 
profite de lipsa lui Kor Hosik pentru a-şi avertiza pri- 
etenii. Ascultaţi-mă: în câteva momente, va trebui să 
se întâmple ceva care va face vraişte grota. Fiţi pregă- 
titi să mă urmaţi... 

— Ce se va întâmpla? întrebă Coralie. 

— Nu ne spune, o întrerupse Ambre. Bertram se va 
dezbrăca şi va dansa din buric în mijlocul pistei. 

— Foarte hazliu, se supără Vrăjitorul. 

— Haide, reluă Gontrand, asemenea talente de 
clovn nu le găseşti la oricine! 

— Încetaţi să-l plictisiţi, interveni Coralie, a făcut 
tot ce a putut ca să ne ajute să ieşim de aici! 

— Tocmai aici e problema, aruncă Agathe, sarcas- 
tic: face tot timpul ceea ce poate, dar asta nu în- 
seamnă mare lucru. 

— Tăcere, interveni Guillemot. Se întoarce Kor 
Hosik. 

Korniganul se apropie cu un zâmbet larg, făcu o 
reverență şi începu într-o franceză aproximativă: 

— Regele meu a acceptat să vă vorbească despre 
Oghame. M-a ales pe mine s-o fac, pentru că aşa înţele- 
geţi toți. Şi pentru că ştiu puţin şi nu pot să trădez se- 
crete! Oghamele sunt semnele magice ale Korriganilor. 
Fiecare are nume de plantă, pentru că frunzele sunt lu- 
minate de lună, iar rădăcinile sunt hrănite de pământ. 
Plantele sunt legătura dintre lucrurile de la suprafaţă şi 
cele din interior. Oghamele sunt pictate în roşu pentru 
că pământul şi luna sunt unite prin legături de sânge. 
Cândva, oamenii iubeau Oghamele. Apoi, alţi oa- 
meni, veniţi pe mare, au adus altă magie ascunsă în 
stele şi oamenii le-au uitat. lată! Eu nu ştiu mai mult. 
Eu sunt prea tânăr! Am doar o sută şaizeci de ani! 

— Chiar aşa, comentă Gontrand, nu-şi arată vârsta... 

— Mulţumesc, îi răspunse Korriganul, aparent 
încântat. 

Kor Hosik se întoarse spre rege şi îi făcu semn că 
terminase. Regele dădu imediat ordin să-i ia pe tineri 
de acolo. 

— Acum, spuse Guillemot printre dinţi, acum... 
Aici, te rog, blestemat Galdr, acţionează acum... 

Ca pentru a-i împlini ruga, auzi dintr-odată un 
freamăt acolo unde Guillemot lansase, puţin mai de- 
vreme, vraja lui. 

O spirală înstelată izbucni din pământ, crescu şi 
începu să se învârtească. Apoi explodă şi înroşi grota 
cu o ploaie măruntă de stele. 

Korriganii, cuprinşi de panică, alunecară de pe 
platforme pe pământ, în grupuri compacte, şi alergară 
în toate direcţiile, urlând îngroziţi. 

Regele Kor Mehtar se îndreptă în tron şi începu să 
danseze, formând cu braţele şi cu mâinile arabescuri 
complicate: 

— Cweorth! De zgomot creator, 

Munte de vânt, 

Puterea ochiului nopții luând 

Și-a călătorului furibund, 

Fă să înceteze imediat 

Focul rotitor! 

Apaărură nişte crăpături roşii în locul în care magia 
lui Kor Mehtar atinse Galdr făcut de Guillemot. Dar, 
spre stupefacţia regelui, vraja rezista. 

— Cel care astfel a lucrat 

Foarte puternic s-a arătat! 

Magia stelelor nicicând 

Necazuri nu ne-a dat! 

Tineri inconştienți, să vă temeți, 

căci, prin misterele ce folosiți, 

pe regele Korrigan 

la furie-l aduceţi! 

Kor Mehtar se întoarse spre copiii care nu se miş- 
caseră şi reîncepu invocaţia. 

— Ce mai aşteptăm ca să o ştergem? gemu Coralie. 

— Nu încă, răspunse Guillemot. Aşteptaţi semna- 
lul meu! 

Pe tron, regele Korriganilor dansa frenetic, gesti- 
culând şi cântând: 

— Ear! Călător al noptii, 

Coif, ce ordinea fii 

prin puterea astrului, 

ocrotitorul landei şi-al poporului, 

prin puterea celui ce te imploră, 

un morman de praf doboară 

peste copiii cei răi, veniţi de afară! 

Oghamul solicitat de rege străluci spre ei într-un 
fulger roşu. Dar, la jumătatea drumului, fu oprit de 
praful strălucitor al Grafemelor care au explodat. Kor 
Mehtar se sufocă de furie. 

— Acum, urlă Guillemot, înarmându-se cu un bor- 
can plin de licurici, care se afla alături de ei şi îşi trase 
prietenii după el. 

Se înfundară în culoarul cu miros de pământ mu- 
cegăit, pe care veniseră ceva mai devreme. Korriganii 
începură să-i urmărească. Dar, în acelaşi moment îşi 
simţiră membrele îngreunate şi mişcările încetinite... 

— Guillemot, pentru Dumnezeu! Cum ai făcut 
asta? îl întrebă Bertram, în culmea mirării. 

Mergea aplecat în spatele Ucenicului, de-a lungul 
coridorului strâmt. 

— Prima dată când am lansat o vrajă, răspunse 
Guillemot, am observat că a reacţionat cu întârziere. 
Atunci, când am simţit că lucrurile ar putea să ia o în- 
torsătură neplăcută, am preparat un Galdr din timp... 

— Genial, oh, este genial! se entuziasmă Bertram. 
Şi ce ai pus înăuntru? 

— Naudiz, Care a neutralizat primul asalt magic al 
lui Kor Mehtar. Apoi, Yera, Respingerea, Grafemul 
Ciclului, care a încetinit al doilea atac. 

— Ai prevăzut toate astea? întrebă Bertram, amu- 
tit. Că regele o să ne atace de două ori, înainte ca 
Korriganii s-o ia pe urmele noastre? 

— Era mai mult decât logic, explică Guillemot. Cu 
efectul de întârziere legat de magia Korriganilor în 
grotă, ştiam că cele trei Grafeme ale mele vor func- 
ţiona unul după altul. Ştiam că regele va încerca să 
distrugă Galdr pe care l-am făcut şi că, apoi, o så ne 
atace prin magia lui, înainte de a se gândi să folo- 
seasc metode fizice... 

— Guillemot, Guillemot, te ador! se înflăcără 
Bertram. Eşti eroul meu, idolul meu, maestrul meu! 

— Hmm... Nu crezi că exagerezi puţin? Dacă îţi ima- 
ginezi că eu cred vreun cuvânt, înseamnă că eşti aiurit. 

— Ucenic genial, continuă Bertram, ca şi cum n-ar 
fi auzit nimic, de ce a explodat Galdr? 

— Habar n-am, recunoscu Guillemot. Poate a fost o re- 
acţie cu magia Korriganilor. În orice caz, asta n-a schim- 
bat cu nimic forţa magiei mele. Dimpotrivă, a întărit-o! 

— Nu puteţi vorbi mai tare? Nu aud nimic din ce 
vorbiţi! strigă Ambre în spatele lor. 

— Asta nu te priveşte, îi răspunse Bertram întor- 
cându-se spre ea. Este o discuţie secretă de cea mai 
mare importanţă între membrii Guildei şi... 

— Linişte! ordonă dintr-odată Guillemot. Există 
o problemă... 

Toţi şapte se regrupară în jurul Ucenicului. Licuri- 
cii din borcan luminau în clipa aceea o încăpere de 
unde porneau trei galerii. 

— Îşi aminteşte cineva care era galeria pe care am 
venit? întrebă Guillemot. 


32 
TOVARĂȘI DE ARME 


Urien, echipat din cap până-n picioare, făcu sute de 
paşi prin marea sală a palatului. Se opri în faţa şemine- 
ului, deasupra căruia se desfăşurau cu mândrie blazoa- 
nele familiei de Troil: o pasăre albă zburând deasupra 
pământului negru, pe fondul cerului purpuriu. 

Colosul era emoţionat. De câte ori mângâiase cu 
privirea culorile ancestrale, înainte de a se lansa 
într-una dintre imposibilele lui căutări în care nu câş- 
tiga, de fapt, decât respectul de sine? Urien avea sen- 
timentul că trăieşte din nou! 

— Eşti deja aici, bătrân camarad? îi spuse lui Va- 
lentin pe un ton amuzat, aruncând pe jos sacii de că- 
lătorie pe care îi pregătise. 

— Pe toţi sfinţii, amice, răspunse Urien, înainte de 
a izbucni într-un râs vesel, mi-a fost prea frică să nu 
ratez plecarea! 

— Armura îţi vine, într-adevăr, foarte bine, con- 
stată Valentin, admirativ. 

— Crezi? întrebă Urien. Hm! Ce înseamnă o ar- 
mură în comparaţie cu asta? 

Colosul scoase halebarda de luptă din teacă şi 
făcu arma să se învârtească în jurul lui. 

— Ce copil eşti! îl tachină Valentin cu un zâmbet. 

Şi el se simţea la fel de neliniştut. 

— Qadehar nu vine? spuse Urien aranjându-şi 
halebarda. 

— Se odihneşte. Ne întâlnim mai târziu. Credea 
că este mai bine să ajungem în Lumea Incertă la 
miezul nopţii. 

Urien mormăi nerăbdător. Dar se calmă la fel de 
repede. Aşteptarea care preceda acţiunea avea o sa- 
voare aparte pe care ştia s-o aprecieze. 

Aruncă un buştean în foc, apoi apropie două tabu- 
rete. Valentin şi cu el se aşezară. Câteva minute mai 
târziu, cei doi bărbați îşi reaminteau cu înflăcărare 
aventurile din vremurile trecute... 


— Sunteţi gata? îi întrebă Qadehar dând buzna 
în sală. 

Urien şi Valentin tresăriră. O parte din noapte se 
scursese, încetaseră să vorbească de multă vreme, cu 
privirile absorbite de jocul flăcărilor focului. Fiecare 
se scufundase în amintiri, mai ales în cele în care vă- 
zuseră moartea cu ochii... 

— Suntem gata, Qadehar, răspunse Urien. Da, sun- 
tem gata! 

— Atunci, luaţi-vă lucrurile! Plecăm. 

Qadehar îi atrase pe cei doi Cavaleri în mijlocul 
sălii de mese. Luară în spate sacii pe care îi pregă- 
tise Valentin. 

— Nu este decât un singur lucru care mă sâcâie, 
gemu Urien. Faptul că trebuie să plecăm fără cal! 

— Îmi pare rău, explică Maestrul, caii suportă greu 
trecerea dintre Lumi. Acum, concentraţi-vă şi încer- 
caţi să reproduceţi cât mai exact mişcările mele. 
Galdr al Deşertului cere multă atenţie. 

— Da, deja ne-ai explicat totul, i-o tâie Urien agasat. 

— Dacă o mai repet o dată, este pentru că ştiu ce 
am de făcut, îi răspunse Qadehar sec, săgetându-l 
cu privirea. 

Urien lăsă capul în jos şi îşi muşcă buzele. 

— Hai, Urien, îl mustră cu simpatie Valentin, nu 
fi copil... 

— Bine, ce e asta? se nelinişti Qadehar. N-o să ne 
petrecem astfel toată noaptea! 

Urien apucă ascultător mâna Vrăjitorului şi o în- 
tinse pe cealaltă prietenului său. 

Qadehar adoptă, pe rând, postura celor opt Gra- 
feme care alcătuiau Galdr, intonând vraja. 

Cavalerii îl imitară cât mai fidel. 

Dintr-odată, auziră o poartă care se deschisese, 
apoi se închisese brusc. Fură înghiţiţi de un vârtej 
puternic şi aruncaţi într-o gaură neagră. 

Cei trei bârbaţi părăsiră Ys. 


Umbra mergea în lung şi-n lat în turnul ei de pia- 
tră. Silueta întunecată părea cuprinsă de o nelinişte 
cumplită. În agitația ei, fâşii de ceaţă se desfâceau şi 
se destrămau, lovindu-se de zidurile zgrunţuroase. 

„Ce aşteaptă, oare, toţi... ca să-mi aducă copi- 
lul... I-am prevenit totuşi... pe toţi cei care mă res- 
pectă şi pe cei care se tem... că aş vrea copilul 
repede... Foarte repede... Am stabilit preţul... Ar 
trebui să fac eu singur totul... Incapabili, incapa- 
bili... Sunt înconjurat de incapabili...“ 

Un zgomot de paşi rapizi se făcu auzit pe scări. 
Umbra se întoarse şi înţepeni în faţa uşii. Lomgo se 
năpusti în cameră, sufocat. 

— Un mesaj, Maestre. Vine din Lumea de Ys. 

— Ce mai aştepţi, scrib credincios... Citeşte, ci- 
teşte-mi mesajul... Şi roagă-te să fie veşti bune... 

Lomgo îşi regăsi calmul, apoi, după ce aruncă o 
privire neliniştită spre silueta care părea că freamătă 
în mantaua de umbră, îi citi rar: 

— Sinistre Sire, 

Îmi face plăcere, 

Să vă informez: 

Stăpânul Palatului 

Are puştiul în mâinile lui. 

Spuneți când doriți 

Hoţul să-l primiți. 

Salutul meu respectuos, 

Înaltului prinţ întunecos. 

— Korriganii... Korriganii l-au găsit primii... Bles- 
temațţi să fie aceşti gnomi şi impertinenţa lor... O să 
mi-o plătească... într-o zi... Dar esenţialul, da, esenţi- 
alul... Este că puştiul o să fie al meu... Al meu... 

Umbra izbucni într-un râs nebun. Scribul se grăbi 
să se retragă. 

Toţi şapte observară, uimiţi, cele trei galerii care li 
se deschideau în faţă. 

— După părerea mea, am venit pe cea din dreapta, 
spuse Gontrand. 

— A, da? răspunse Agathe. Eu aş putea să pariez 
că pe cea din stânga. 

— Bine, am înţeles, suspină Guillemot. Încă o 
dată, va trebui să ne bazăm pe Grafeme. 

— Problema e, obiectă Bertram încruntându-se, că 
se poate să reacționeze destul de greu. 

— Ştiu, răspunse Guillemot. Dar, încă o dată, nu 
avem de ales... 

Ucenicul închise ochii şi invocă Perthro, Cornetul 
cu Zaruri, pe care Vrăjitorii îl folosesc adesea ca ghid 
în Wyrd şi în drumurile labirintice. Şopti numele lui. 
Cum era de aşteptat, Grafemul nu se arătă. 

— Să sperăm că Perthro va apărea înainte să ne 
prindă Korriganii, spuse simplu Guillemot aşezân- 
du-se pe pământ. 

Toţi făcură la fel. 

— Dacă am încerca un joc cât timp aşteptăm? pro- 
puse Coralie. 

În loc de alt răspuns, ceilalţi făcură ochii mari. 
Chiar şi Romaric mormăi. 

— Încercam şi eu să glumesc! se plânse ea. 

— În orice caz, comentă Ambre, cred că, pentru 
moment, ne descurcăm de minune. 

— Adevărat, aprobă Romaric. Campioni, ce mai! 

— De altfel, dacă ar fi fost cinstiţi, adăugă Gontrand, 
am fi plecat cu un sac plin de monede de aur! 

— Da, prieteni, totul a mers foarte bine, aprobă 
grav Bertram. Vai! în ce mă priveşte... Din fericire, 
drăguţa de Agathe a fost acolo ca să repare prestaţia 
mea jalnică! 

— Hai, Bertram! îl consolă Romaric, nici eu nu 
m-am descurcat prea bine! Singura care şi-ar fi îndepli- 
nit sarcina, dacă n-ar fi trişat Korriganii, a fost Ambre. 

— În privinţa intervenţiei mele... interveni Agathe 
cu o privire vinovată. Mi-e ruşine să mă şi gândesc. 
Dacă n-ar fi fost acolo Guillemot... 

— Putem să-i mulţumim că ne-a scos pe toţi din 
încurcătură! exclamă Gontrand. 

— Sunt de acord cu părerea ta! se entuziasmă 
Bertram. Propun ovaţii pentru salvatorul nostru! 

— Hm... e cam mult, nu vi se pare? răspunse 
Guillemot roşind uşor. Korriganii n-ar fi trebuit... 

— Pentru eroul nostru, prieteni! continuă Bertram 
fără să-l asculte. Hip, hip, hip! 

— Ura! strigară cu toţii. 

— Hip, hip, hip! 

— Ura! 

Guillemot ridică brusc mâna ca să facă linişte, în- 
chise ochii şi se concentră. 

— Asta e, anunţă el, Perthro se arată! Nu e nici o 
îndoială: trebuie s-o luăm pe culoarul din mijloc. 

Gontrand şi Agathe, care ar fi luat-o spre dreapta 
şi spre stânga, se priviră cu un aer jenat. 

— Repede, ordonă Romaric. Korriganii ar putea fi 
pe urmele noastre. 

O luară imediat prin galerie şi înaintară cât mai re- 
pede cu putinţă. Întâlniră imediat o altă bifurcatie, dar, 
ghidaţi de Grafem, porniră imediat în direcţia bună. 

În cele din urmă, ajunseră la picioarele unei scări 
care urca spre dolmen. Trecerea era deschisă; săriră 
treptele de piatră câte patru o dată. 


— Uf! exclamă Ambre, respirând lacom parfumu- 
rile nopţii. Nu mi-am imaginat niciodată că, într-o zi, 
aerul îmi va lipsi atât de mult! 

— Eu sunt mulţumit să revăd stelele, aprobă 
Guillemot, schimbând cu Bertram o privire complice. 

— Regret că vă stric plăcerea, anunţă Romaric, 
dar ar fi mai bine să nu întârziem. Aud nişte strigăte 
sub pământ... 

— Ai dreptate, spuse Guillemot. La drum! 

O luară peste landă spre Dashtikazar. 

— Un Korrigan aleargă repede? se neliniști 
Coralie. 

— Cam de două ori mai repede decât un om, fru- 
moaso, răspunse Bertram. 

— Crezi că o să ajungem la Dashtikazar, înainte să 
ne prindă? 

— Doar dacă nu sunt cei pe care Romaric i-a auzit 
adineaori. 

— Atunci, să ne grăbim! se nelinişti Agathe pri- 
vind înapoi îngrijorată. 

În spatele ei, landa răsuna de tropăituri. 

Cei şapte prieteni începură să alerge printre hăţi- 
şuri şi arbuşti, înspărmântaţi de umbrele stranii pe care 
luna le desena pe pământ. 

— Mai repede! Mai repede! urlă Romaric, rămas în 
urmă pentru a-i îndemna pe întârziaţi. 

Coralie scoase un strigăt. În fugă, o rănise pe 
Agathe şi amândouă se rostogoliră pe pământ. 
Romaric se grăbi să le ajute să se ridice. 

— Ce e de făcut? întrebă Bertram care se apropiase 
de Guillemot. 

— Cred că nu mai e nimic de făcut! spuse Gontrand. 
Korriganii ne vor prinde... 

În aceeaşi clipă, o mulţime de labe de pisică imo- 
bilizară picioarele şi mâinile fugarilor. 

În câteva clipe, cei şapte prieteni erau din nou 
prizonieri. 

— Ce-aţi făcut? Ce-aţi făcut? se lamentă Kor 
Hosik, tânărul Korrigan care se afla în fruntea urmă- 
ritorilor. Acum, regele este cu adevărat furios! 

Captuvii fură aliniaţi, unii lângă alţii. Le legaseră 
chiar şi mâinile. Korriganii erau siguri pe ei. 

La sunetul neobişnuit al unei trompete cioplite 
dintr-o rădăcină, Kor Mehtar îşi făcu apariţia într-o 
lectică. Curând, fiind pus pe pământ de şase 
Korrigani care îl purtaseră pe umeri, regele sări şi 
făcu o piruetă. 

— Grozav jignitu-m-ați 

încercând să evadați! 

Răzbunarea mea va fi pe măsură de teribilă 

pe cât a fost evadarea voastră de ndicolă! 

Părea foarte furios şi nu încetă să ţopăie tot timpul 
cât vorbi. 

— Regretăm 

stăpân al... încercă Guillemot o explicaţie, înainte 
de a fi întrerupt de rege care ridică mâna ameninţător. 

— Linişte! 

Norocu-ţi este 

că n-am dreptul să pedepsesc 

gestul tău prostesc! 

Kor Mehtar făcu un semn şi doi Korrigani îl le- 
gară pe Guillemot. 

— Doar pe tine te doresc, 

spune adio amicilor, te sfătuiesc. 

De Korrigani mânați la dans pornesc, 

pentru eternitate se-nvârtesc! 

Iar soarta ta nu-ți pizmuiesc, 

Căci dulce moartea este pe lângă ce îți pregătesc! 

Guillemot pāli. Ceilalţi îşi simţiră genunchii moi. 
Printre Korrigani, anunţul regelui dezlănțui un stri- 
găt de bucurie. Mai mulţi dintre ei se îndreptară 
spre Coralie, Agathe, Bertram, Gontrand, Ambre şi 
Romaric. 

— Și dacă de la stele ajutor vei cere, 

prietenii tăi vor avea parte de rele! ameninţă Kor 
Mehtar, fixându-şi privirea întunecată în ochii verzi 
ai lui Guillemot. 

Apoi, se îndreptă spre lectică. Ce doi Korrigani 
care îl ţineau strâns pe Guillemot îl târâră pe baiat 
spre landă. 

— Guillemot! Nu! urlă Ambre zbătându-se. 

— Încetează, Ambre, încercă Romaric s-o cal- 
meze. Nu poţi să faci nimic pentru el. 

Dar fata se simţi cuprinsă de nebunie şi continuă 
să se agite. Privirea i se pierdu. Un grohăit surd, în- 
grozitor, ieşi din gâtul ei. 

— Ambre! Ce te-a apucat? se panică Romaric. 

— Jur că nu s-a întâmplat nimic în camera lui 
Guillemot. La Troil! exclamă Agathe înspăimântată. 

Dar Ambre, indiferentă la strigătele îngrozite ale 
prietenilor ei, părea să nu fie interesată decât de 
Guillemot pe care îl duceau departe de ea. Brusc, ani- 
mată de o forţă titanică, îl facu să se clatine pe 
Korriganul care o ţinea de braţe. Apoi, îi dădu o palmă 
cu o asemenea violenţă celui care i se agățase de picior, 
încât îl dobori dintr-o lovitură. Apoi, cu mişcări de au- 
tomat, se îndreptă spre Guillemot şi spre paznicii lui. 

Un Korrigan încercă să se interpună. Ghinionul lui: 
Ambre îl prinse de gât şi îl aruncă în mărăciniş. 

O mişcare de îngrijorare strabătu coloana 
Korriganilor. 

— Doamne Sfinte! O apucă des? întrebă Bertrand 
făcând ochii mari. 

— Sunt convins că este pentru prima dată, aprobă 
Romaric. 

— Eu... eu jur, bâlbâi Agathe, înghițind, şi vă pro- 
mit solemn cå niciodată n-o să-i mai ies în cale! 

— Este stilul ei de a pocni un Korrigan, dar nu 
ştiam că este atât de vânjoasă! 

— O Hamingja, murmură Bertram. 

— Ce-ai spus? se miră Romaric. 

— Spun că acest comportament nu este firesc şi că 
nu are decât o explicaţie: o vrajă. 

— Fii mai explicit... 

— Este ceva ce se practica pe vremuri, continuă 
Bertram. Mintea oamenilor era manipulată şi li se 
imprima o vrajă care îi determina să reacționeze 

ştie sau să-şi dea seama! Aceştia erau Hamingja. As- 
tăzi, astfel de practici sunt interzise... 

— Cineva mi-a vrăjit sora? se miră Coralie. Impo- 
sibil! Nu eşti romantic nici cât negru sub unghie, 
Bertram, nu vezi că iubirea este cea care o face capa- 
bilă de orice! 

— După părerea mea, spuse Gontrand cu o mutră 
care exprima îndoiala, Ambre a făcut o criză de ne- 
bunie. N-a suportat că l-au luat pe Guillemot. Toată 
lumea ştie că nebunii sunt mai puternici decât oame- 
nii normali. 

— Credeţi ce vreţi, bombăni Bertram, jignit că nu i se 
acordase suficientă încredere. Văd ce văd şi ştiu ce ştiu... 

În acest timp, Kor Mehtar era urcat în lectică şi in- 
voca, dansând, puterea unui Ogham. ÎI proiectă asu- 
pra lui Ambre care înainta mereu spre Guillemot cu 
mişcări de automat. Oghamul o atinse pe fată cu o 
jerbă de scântei roşii. Ambre se prăbuşi la pământ. 

— Ambre! urlă Romaric. 

— Oare la circ vă credeți? şuieră Kor Mehtar, 

Încep să obosesc 

Farsele voastre mă plictisesc, 

La fel magia nesărată 

ȘI evadarea cea ratată 

Și clovneriile prosteşti! 

Hai, Koriganii mei, Şi-i prindeți 

Hai, fiii mei, pe-aceşti nemernici! 

Fără să-i pese de amenințările lui Kor Mehtar, 
Coralie se grăbi spre sora ei. Ambre zăcea fără 

cunoştinţă, dar nu părea să fie rânită. O mângâie uşor 
pe păr şi nu-şi putu opri o lacrimă care îi curgea pe 
obraz. Ce-i venise să alerge astfel în ajutorul lui 
Guillemot? ÎI iubea într-atât? Simţi o împunsătură de 
gelozie în inimă. Ea când o să trăiască o adevărată 
poveste de iubire? Idiotul ăsta de Romaric n-o să-i 
spună nciciodată că o iubeşte? 

Coralie fu smulsă brutal de lângă sora ei de doi 
Korrigani. Încercă să se zbată, dar agresorii o pocniră vi- 
olent. Romaric roşi de furie şi încercă să-i vină în ajutor, 
dar fu, pe loc, pus la punct. Agathe şi Gontrand gemură 
speriaţi. Situaţia le scăpase cu totul de sub control. 

„E prea mult! îşi spuse Bertram. Bătrâne, de data 
asta, trebuie să-ţi dovedeşti talentele de Vrăjitor şi să 
reacţionezi! E singura soluţie, chiar dacă nu e cea 
mai bună! Nici foarte legal... Sa mănânci o mâncare 
infectă, de acord, să participi la jocuri idioate, la ne- 
voie, înţeleg. Dar asta depâşeşte orice limită. De când 
se lovesc fetele?“ 

Îşi adună tot curajul, respiră adânc şi strecură în sa- 
cul de Vrăjitor o mână tremurătoare. Scoase un obiect 
ciudat, scurt, din metal, şi îl îndreptă în direcția regelui. 

Se auzi un strigăt de spaimă. Korriganii considerară 
că tânărul Vrăjitor îl ameninţă pe Kor Mehtar cu o armă. 

— N-ai nici un drept s-o faci! 

Tu legile încalci!, urlă regele mutându-se de pe un 
picior pe altul. 

— Și eu te sfătuiesc, 

stăpân regesc, răspunse Bertram înaintând cu un 
pas în direcţia lui, 

deschide-ți mari urechile, 

ia-ți catrafusele, 

evită neplăcerile, 

eliberează-i pe amici, 

calmează-i pe pitici: 

ŞI şterge-o de-aici! 

— Ce mai e şi asta? întrebă Gontrand, care nu prea 
distingea obiectul pe care Bertram îl agita. 

— Cred că... cred că e un pistol! răspunse dintr-o 
suflare Romaric, cu ochii cât cepele. În orice caz, 
seamănă cu un pistol din cele care se văd în filme! 

— Dar este strict interzis în Ys! se indignă Coralie. 
Fără arme de foc în Lumea noastră, este una dintre le- 
gile importante! 

— Se poate, spuse Agathe ridicând din umeri, dar, 
astăzi, nu m-aş plânge că e încălcată! 

În picioare, în lectică, regele Kor Mehtar părea te- 
ribil de derutat. 

În faţa nehotărârii care părea să-l paralizeze pe rege, 
Bertram îl interpelă din nou în limba Korriganilor: 

— Te-ai hotărât? 

După captivi să plângi e mai plăcut 

Decât să jeleşti golul de-o armă făcut! 

Sub privirile stupefiate ale Korrigani-lor şi ale pri- 
etenilor săi, Bertram trase în aer, ca şi cum asta ar fi 
făcut toată viaţa. Tunetul n-ar fi putut face mai mult 
zgomot. Un urlet de groază umplu landa. Bertram 
armă pistolul pentru a doua oară, înainte de a-l în- 
drepta spre rege şi spre însoțitorii lui. Se întoarse spre 
Kor Hosik, interpretul: 

— Nu mă amuză deloc să vorbesc în limba voastră. 
Spune-i regelui că are tot interesul să ne lase să plecăm. 
Dacă nu o face, nu voi ezita şi mă voi folosi de armă. 

Korriganul traduse cuvintele lui Bertram. Regele 
studie timp îndelungat grupul care îi ţinea piept încă 
de la miezul nopţii. Apoi, dădu mai multe ordine. 
Imediat, Korriganii se împrăştiară în landă, iar pazni- 
cii îl lăsară pe Guillemot, cu picioarele şi cu mâinile 
legate, chiar pe pământ. Kor Mehtar se aşeză apoi în 
lectică, îi şopti câteva cuvinte lui Kor Hosik, apoi se 
îndepărtă, cât de repede puteau merge servitorii. 

— Regele meu obosit, explică interpretul. Voi 
foarte puternici. Şi apoi, zorile se arată, iar Korriganii 
nu iubesc soarele... 

La răsărit, orizontul începea să se lumineze şi, în 
depărtare, se distingeau casele din Dashtikazar. 

Înainte de a o lua pe urmele regelui, Kor Hosik se 
întoarse pentru ultima oară spre ei şi îşi flutura pălăria: 

— La revedere, la revedere! 

— Sper din suflet că nu ne mai revedem! mormăi 
Gontrand. 

Iarba şi tufişurile fremătară încă o dată. Apoi, în- 
cremeniră: ca şi cum s-ar fi trezit dintr-odată dintr-un 
VIS urât, se văzură singuri în landă. 

Agathe şi Gontrand alergară să-l elibereze pe 
Guillemot din legăturile care îl imobilizau. 

Apoi, mica bandă se strânse în jurul lui Ambre. În 
clipa când se iviră zorile, simţiră o mare uşurare şi fi- 
ecare se felicită în gând de fericita rezolvare a acestei 
incredibile aventuri. 


39 
SECRETUL LUI BERTRAM 


Gaşca celor şapte, cu Agathe şi Coralie în frunte, 
urmate de Romaric şi de Gontrand, care o susțineau 
pe Ambre, care-şi recăpătase cunoştinţa, apoi de 
Guillemot şi de Bertram care închideau coloana, 
ajunse în Dashtikazar când soarele îşi arunca primele 
raze deasupra landei. 

Străzile erau pustii, dar asta nu era deloc de mi- 
rare după o zi de sărbătoare. Ajunseră la aparta- 
mentul lui Utigern de Krakal, fără să întâlnească 
nici un suflet. 

După ce se baricadară înăuntru, se trântiră pe par- 
chetul salonului. 

— Uf! Nu mai pot! spuse Gontrand, lungindu-se 
pe spate. 

— Eu nici atât, aprobă Coralie. Cred că aş putea 
dormi ore întregi! 

— Ambre, cum te simţi? întrebă Guillemot luân- 
du-i mâna. 

Fata se strădui să zâmbească. 

— Acum, mă simt minunat. 

— Ne-ai speriat îngrozitor! spuse Romaric. To- 
tuşi... Ce te-a apucat de-ai vrut să-i nimiceşti pe 
Korrigani şi să ajungi cu orice preţ la Guillemot? 

— Eu... nu ştiu, spuse Ambre coborând privirea. 
Nu-mi amintesc nimic. 

— Este tipic pentru o vrajă, repetă Bertram. Dar nu 
vreţi să mă credeţi. 

— O vraja? se miră Guillemot. 

— Bertram crede că Ambre s-a aflat sub acţiunea 
unei vrăji, ceea ce ar explica faptul că şi-a pierdut 
minţile când te-a văzut plecând cu cei doi Korrigani, 
rezumă Gontrand. 

— Prezintă toate simptomele unei vrăji, reluă 
Bertram: ochii măriţi, gesturi automate, absenţa 
amintirilor şi durerea de cap... 

— O vrajă, spuse Guillemot, gânditor. De ce nu, 
după toate... Dar nu, nu se leagă! Mai întâi, cine ar fi 
facut-o? Şi când? Şi de ce? 

— Bine, mormâi Bertram, nu oblig pe nimeni să 
mă creadă! Sunteţi liberi să consideraţi iubirea sau 
nebunia ca fiind cauza comportamentului ciudat al 
prietenei voastre... 

— Cum se face că ştii atât de bine vrăjile? îl întreba 
Coralie bânuitoare. 

— Adorabilă domnişoară, răspunse Bertram cu un 
strop de ironie în glas, îţi amintesc câ sunt Vrăjitor! 

— Dar pistolul? Face parte din accesoriile obişnu- 
ite ale Vrajitorilor? lansă sec Romaric. 

Intervenţia Scutierului tensionă atmosfera. Se lăsă 
o linişte stânjenitoare. Privirile se aţintiră asupra lui 
Bertram. Acesta păru jignit şi îşi încrucişă braţele. 

Guillemot se apropie de el şi îi puse mâna pe 
umăr, cu un gest de simpatie. 

— Bertram, îi spuse cu afecţiune, chiar dacă nu s-ar 
zice, îţi suntem cu adevărat prieteni. Tu şi cu mine am 
schimbat semnele prieteniei, pe care tu însuţi le-ai de- 
senat cu cărbune pe mâinile noastre! Toată lumea de 
aici ţine la tine. Chiar şi Romaric, sub masca lui se- 
rioasă. Şi Gontrand, deşi pare distant. Şi chiar Ambre, 
care nu întotdeauna este o furie dezlănţuită... 

— Şi eu ţin la tine! se grăbi Coralie să spună. 

— Vezi, şi Coralie, continuă Guillemot, în timp 
ce Romaric făcuse ochii mari, privind-o pe fată. Cre- 
de-mă, eu îi cunosc! Dar prietenia se hrăneşte dintr-un 
lucru esenţial: încrederea. Aminteşte-ţi, totul este 
reciproc! 

Bertram îl privi pe Guillemot drept în ochi, apoi 
reluă. 

— De acord. O să vă fac o mărturisire, pentru că nu 
am destui prieteni ca să-mi permit să-i pierd! Poves- 
tea mea nu e prea lungă şi este puţin tristă... 

Tăcu pentru o clipă. 

În faţa lui, prietenii, deşi erau sfârşiţi de oboseală, 
îl ascultau cu atenţie. 

— Guillemot, într-o zi, începu el, te-ai mirat de ac- 
centul meu şi m-ai întrebat de unde vin. Îţi aminteşti? 
Am răspuns că eram originar din Jaggar, un cătun din 
Munţii Auriţi, care a fost distrus de armatele Umbre... 

— Da, îmi amintesc, aprobă Guillemot. 

— Şi nu mi-ai mai pus alte întrebări supărătoare. 
De fapt, sunt din Lumea Reală! 

Dacă un Gommon ar fi intrat în cameră, n-ar fi 
produs un asemenea efect. 

— Cum aşa, tu eşti născut în Lumea Reală? întrebă 
Guillemot. Vorbeşti de Lumea Reală din spatele Pri- 
mei Porţi? 

— Da, confirmă Bertram. Acolo sunt născut şi 
acolo mi-am petrecut unsprezece ani din viaţă. Asta 
explică accentul şi comportamentul meu uneori 
străin de realităţile din Ys. Sunt obiceiuri care nu se 
pierd aşa de uşor... 

— Toţi copiii din Lumea Reală au pistoale? întreba 
Romaric. 

— Nu, bineînţeles! Tata era militar. Avea o armă de 
serviciu, un pistol. M-a învăţat de foarte mic să mă 
feresc de el, dar, în acelaşi timp şi să-l folosesc... 

— Vorbeşti la trecut, observă Agathe... Tatăl tău 
e... mort? 

— A murit împreună cu mama într-un accident de 
maşină, spuse Bertram pe un ton indiferent. 

— Povestea ta e chiar tristă! se emoționă Coralie. 

— Şi prin ce întâmplare ai ajuns în Ys? se miră 
Gontrand. E ceva! E prima oară când aud că a fost lä- 
sat cineva să vină din Lumea Reală în Ys! 

— Cazul meu e un pic mai special, aprobă Bertram. 
De fapt, tata era un Renunţător... Ca şi tatăl lui 
Guillemot, cred! Şi visul lui era så devină Cavaler, ca 
şi tine, Romaric! A fost acceptat ca Scutier în Confre- 
rie, dar n-a reuşit să obţină confirmarea. A fost 
foarte trist. De aceea a părăsit Ys şi s-a făcut militar 
în Lumea Reală, unde a întâlnit-o pe mama. Când am 

rămas orfan, naşul meu, care era prieten din copilărie 
cu tata, a obţinut autorizaţia excepţională de a mă 
aduce în Ys, pentru a se ocupa de mine. Am luat cu 
mine pistolul, ca amintire de la tata. L-am ascuns. Ni- 
meni nu ştie că îl am cu mine. 

— Nu e numai trist, e chiar tragic! exclamă încă o 
dată Coralie. Ai zice că istorisirea ta vine dintr-o carte 
de poveşti! 

— Este purul adevăr, poţi să mă crezi, răspunse 
Bertram. 

— Naşul tău este deci cineva din Ys? Îl cunoaş- 
tem? întrebă Romaric. 

— Voi nu, dar Guillemot, da, spuse Bertram în- 
torcându-se spre Ucenic. 

— Gerald! spuse Guillemot cu voce gâtuită, încă 
impresionat de evocarea pe care Bertram o făcuse 
despre tatăl său, un Renunţător, poate, ca şi tatăl lui... 

— Exact, confirmă Bertram: Gerald, Maestrul 
Vrăjitor din Guildă! Era Ucenic când tata era Scutier. 
A suferit mult când s-au despărţit şi s-a străduit me- 
reu să păstreze legătura, în ciuda depârtării Lumilor. 
Din fericire pentru mine... Mi-a fost ca un tată. Este 
un om cu mult suflet. ÎI iubesc foarte mult. 

— Aşa te-ai trezit Ucenic în Guildă... continuă 
Guillemot. 

— Şi tot aşa am devenit Vrăjitor, fără s-o fi meritat 
cu adevărat. Mai mult, fără să fi avut un talent special 
pentru magie, cu toată fanfaronada mea! 

Explicaţule lui Bertram fuseseră primite în tăcere. 
Apoi, Guillemot spuse cu o voce gravă: 

— Întotdeauna, totul are o explicaţie! Mulţumesc 
pentru sinceritate, Bertram. Sunt mândru că-mi eşti 
prieten. 

— Şi eu, spuse Romaric strângând cu putere mâna 
lui Bertram. Mulţumesc că ne-ai scos din impas 
în landă! 

— Da, ai fost formidabil, confirmă Coralie săru- 
tându-l pe obraz. 

— Acum, pentru că ştim de ce eşti ciudat, glumi 
Gontrand, o să aşteptăm să aflăm dacă glumeşti sau 
nu înainte de a te pocni! 

— Şi ce vrei să faci cu pistolul? întrebă dintr-odată 
Ambre. 

— O să-l arunc în mare de pe faleză, anunţă Bertram 
fără nici o ezitare. Ys a devenit unica mea patrie, tre- 
buie să-i respect legile! Iar una dintre ele spune: Fără 
arme de foc în Lumea din Ys! Cred că şi tata ar fi 
dorit asta. 

— Cred că e o idee foarte bună, se grăbi Agathe 
să spună, văzând că Ambre priveşte neliniştită arma 
lui Bertram. 

Ambre şi Coralie se întorseseră la Krakal, 
Gontrand trecuse prin Grum, înainte de a se duce la 
Academia de Muzică, Romaric plecase direct la 
Bromotul, iar Bertram, la mănăstirea Gifdu. 

Toţi promiseseră să nu sufle nimanui nici un cu- 
vânt despre aventura lor şi chiar juraseră, pe carnetul 
de Ucenic al lui Guillemot, care pentru el era sfânt, 
să păstreze secretul. Guillemot se întorsese acasă, la 
Troil, şi petrecuse restul zilei într-o stare de somno- 
lenţă, care îi aduse din partea mamei lui o suită de re- 
marci glumeţe pe seama tinerilor care sunt prea 
petrecăreţi. Se strecură în camera lui, imediat ce 
masa se încheie. 

A doua zi, se trezi la fel de obosit. Îşi pregati o baie 
fierbinte şi găsi timp, în sfârşit, să se gândească la incre- 
dibila aventură pe care tocmai o trăise cu Korriganii. 

Cu toate tertipurile micilor creaturi, Ucenicul nu 
reuşea să se înfurie. Modul de a gândi şi de a se com- 
porta al Korriganilor era prea diferit de al lui, pentru 
a-l putea judeca prin prisma unui om! În schimb, 


224 Erik LHomme 


i-ar fi plăcut foarte mult să ştie mai multe despre mis- 
terioasa magie a Oghamelor. 

În privinţa „acelui cineva“, căruia Kor Mehtar 
voia să-l predea... „Cineva pe care nu pot să-l refuz“... 
spusese regele... Să fi fost vorba despre Umbră? 

Apoi, ştergându-se şi îmbrăcându-şi propriile 
haine, Guillemot se gândi la vraja căreia Ambre îi fu- 
sese victimă. Fireşte, nu o văzuse pe Ambre când in- 
trase în transă, dar comportamentul prietenei lui nu 
era deloc normal. Avea, oare, legătură cu visele ciu- 
date pe care i le descrisese? 

Scutură din cap: nici un răspuns nu-i venea în 
minte. Părăsi baia şi hotărî să-şi limpezească gându- 
rile citind o carte bună... 


Era ultimul capitol din Căpitanul Fracasse, una din- 
tre cărțile lui preferate, pe care o citea a treia oară, când 
1 se păru că aude ceva ciudat în cap. La început, crezu 
că e o zăpăceală datorată, fără îndoială, ultimelor nopți 
nedormite. Dar impresia de plutire deveni şi mai ac- 
centuată. Guillemot identifică atunci în minte aceleaşi 
semne ca atunci când Maestrul i se adresa direct! 

Suspină. De la întoarcerea din landă, nu primise nici 
o veste de la Qadehar, şi asta îl tulbura. Se strădui să 
respire calm şi începu să se gândească foarte profund: 

„Maestre? Maestre, dumneavoastră sunteţi?! 

Auzi un suflu îndepărtat. Un mormâit înfundat. 

„Maestre?“ 

Guillemot începu să se neliniştească şi se întrebă 
ce trebuie să facă, când o voce, pe care ar fi recunos- 
cut-o dintr-o mie, îi răsună în gând. 

„Guillemot... Ascultă-maă. Nu am prea mult timp.“ 

„Seniorul... Seniorul Sha!“ 

„Eu sunt. Nu pot să-ţi vorbesc prea mult. Trebuie 
să te văd negreşit...“ 

Guillemot se neliniști. 

Seniorul Sha reluă: 

„Trebuie să-mi acorzi încredere. Dacă urmezi in- 
dicaţule mele punct cu punct, totul va fi bine. As- 
cultă-mă: treci de Poarta Lumii Reale şi vino să ne 
întâlnim într-un magazin numit Aurul Lumulor. Nu 
spune nimănui, mai ales. Nimânui...“ 

Vocea se stinse, înainte ca Guillemot să fi putut 
pune vreo întrebare. Inima băiatului bătea să-i spargă 
pieptul. Iată că Seniorul Sha, după ce îl urmaărise în 
subsolurile de la Gifdu, îi dă întâlnire în Lumea 
Reala... Nu avea nici un sens! Scutură capul de mai 
multe ori, pentru a fi sigur că nu visase. 

Cea mai elementară prudenţă i-ar fi poruncit să 
avertizeze imediat Guilda şi să se pună sub protecţia 
ei. Dar, în ochii lui Guillemot, atotputernicia Vrăjito- 
rilor se manifesta de câtva timp numai în modul de a 
pune în aplicare dreptatea... În mănăstirea din Gifdu, 
Seniorul Sha nu încercase să-i facă râu. Nu stătu pe 
gânduri: îşi asumă riscul de a se duce singur. 

În sinea lui spera cu ardoare ca omul în roşu, pe care 
nu reuşea să-l urască, deşi furase Guildei Cartea Stele- 
lor, să-i dea unele răspunsuri de care avea atâta nevoie... 

În cazul în care Seniorul Sha îi întindea o capcană, 
scrise repede câteva cuvinte pentru Maestrul său, pe 
care le strecură sub pernă. 

Îşi anunţă mama că pleacă la plimbare, apoi o 
şterse spre Dashtikazar şi, de acolo, spre colina unde 
se înălţau Porţile celor Două Lumi. 


Porţile celor Două Lumi, care semănau cu nişte 
porţi obişnuite, dar erau mult mai mari, permiteau să 
se pătrundă în Lumea Incertă şi în Lumea Reală. 

Cele două Porţi, pe al căror lemn de stejar erau în- 
crustate numeroase Grafeme, funcționau numai 
într-un sens, pentru a proteja Ys de celelalte Lumi. În 
caz de urgenţă, se puteau utiliza în ambele sensuri. 

Criminalii din Ys erau trimişi în exil definitiv în 
Lumea Incertă, pentru a deveni Rătăcitori, dar Vrăji- 
torii şi Cavalerii Urmăritori aflaţi în misiune se puteau 
întoarce în Ţara de Ys. La fel, oamenii din Ys care do- 
reau să trăiască în Lumea Reală, aşa cum făcuse tatăl 
lui Bertram, şi, poate, şi cel al lui Guillemot, deveneau 
pentru totdeauna Renunţători; ceea ce nu împiedica 
manualele să ajungă în Ys! Nici ca un Maestru Vrăji- 
tor să-şi repatrieze finul rămas orfan... 

Bineînţeles, pentru a trece dintr-o Lume în alta, 
trebuiau cunoscute vrăjile de deschidere, şi, mai ales, 
să se cunoască modul în care să fie folosite! Numai 
Vrăjitorii o puteau face şi nici ei nu aveau voie toţi; 
căci mecanismul care punea în contact Lumile cerea 
o energie interioară enormă. Guillemot reuşise o 
dată, fără dificultate, atunci când intrase cu prietenii 
lui în Lumea Incertă. Spera ca astăzi să intre în Lu- 
mea Reală cu aceeaşi uşurinţă... 


SENIORUL SHA 227 


Porţile erau păzite doar de doi Cavaleri ai Vântu- 
lui. De când se ştia că Umbra dispunea de Galdr al 
Deşertului, pentru a trece după bunul-plac din Lumea 
Incertă în Ţara de Ys, fără ajutorul Porţilor, suprave- 
gherea de pe colină nu mai era atât de strictă. 

Ucenicul Vrăjitor ştia cum să păcălească vigilenţa 
gardienilor. I se păru că aventura devenise deja ba- 
nală! Chemā Dagaz, Clepsidra, care modela timpul, 
ŞI îl murmură în briza uşoară. Cavalerii resimţiră fără 
să-şi dea seama efectul Grafemului: gesturile lor în- 
cetiniră progresiv şi, curând, deveniră stane de piatră. 
Din acel moment, timpul trecea mult mai încet pentru 
cei doi oameni decât pentru Guillemot, care se 
strecură prin faţa lor, ca şi cum ar fi fost invizibil. Se 
îndreptă fără nici o dificultate spre Poarta care ducea 
în Lumea Reală. 

Reperă semnele gravate care localizau cu precizie 
în spaţiu destinaţia lui şi le atinse cu mâna dreaptă. 
Apoi, se concentră pentru a face Galdr care deschidea 
Poarta şi îl conducea departe, foarte departe: Perthro, 
Ghidul, pentru a nu rata Poarta principală a Lumii 
Reale; Raidhu, Trăsurica; Eihwaz, Axa Lumilor. Nu 
tremura, spre deosebire de data trecută... Mesena nu 
se uită! îşi spuse. Când fu gata, şopti vraja: 

— Prin puterea Comnetului şi a Matricei, a Căii, a 
lui Nerthus, a lui Ullr şi a Dublei Ramuri, Perthro 
deasupra, Raidhu dedesubt şi Eihwaz înainte, pur- 
tați-mă! PRE)... 

Poarta Lumii Reale se lumină scurt şi Guillemot 
dispăru înghiţit de neant. 

Câteva secunde după ce îşi terminase incantația, 
Guillemot reapăru într-un loc necunoscut şi total di- 
ferit de colina pe care tocmai o părăsise: se afla la 
parterul unui turn vechi, cu pietrele tocite de timp, ale 
cărui deschideri erau acoperite de schele. Afară, se 
zărea vegetaţia unei grădini. Să fie o pădure? Încercă 
să se strecoare afară. 

— Ei, tu! mormăi un om îmbrăcat într-o uniformă 
albastră şi cu o caschetă pe cap. Este interzis să te joci 
pe schele! Nu ştii să citeşti? 

Omul veni să-l ajute pe Guillemot să iasă din hă- 
țişul de pasarele şi de tuburi metalice. 

— Îmi pare foarte rău, domnule, se scuză Guillemot 
aruncând o privire curioasă în jurul lui. 

Turnul se afla într-un parc, în mijlocul unei pieţe. 
Data, evident, din Evul Mediu, ceea ce explica pre- 
zenţa schelelor pentru restaurare. 

— Nu întârzia pe-aici! Şi fii mai atent, spuse el mai 
blând, învins de zâmbetul dezarmant al băiatului, este 
periculos. 

— Da, domnule, aprobă Guillemot. 

Se mai uită o dată şi recunoscu, pentru că mai vă- 
zuse la televizor, un poliţist, echivalentul aproximativ 
al Cavalerilor din Ys în Lumea Reală, însărcinat să 
supravegheze siguranţa cetăţenilor. 

— Ai un accent simpatic! Eşti francez? 

— Da, domnule! Aproape... Este accentul breton, 
se bâlbâi Guillemot. Spuneţi-mi, domnule... Ştiţi pe 
aici un loc care se numeşte Aurul Lumilor? 

Poliţisul se gândi o clipă. 

— E un magazin de antichităţi care se numeşte aşa. 
Nu este foarte departe. Pe o stradă, pe acolo... 

Şi îi arătă cu degetul o direcţie. 

— Mulţumesc, răspunse Guillemot, făcând un 
semn cu mâna şi părăsind parcul. 

Odată ajuns pe trotuar, rămase perplex. Acestea 
erau maşinile! Le văzuse la televizor, fireşte, dar 
nu-şi imaginase că pot fi atât de zgomotoase, nici că 
miroseau atât de urât! 

Instinctiv, îşi astupă urechile şi strâmbă din nas. 
Apoi, îşi spuse că ar fi mai bine să nu atragă atenţia, 
aşa că începu să se comporte normal. 

Constată cu satisfacţie că vestimentația din Ys şi 
cea din Lumea Reală, aşa cum se vedea şi la televi- 
Zor, erau destul de asemănătoare: îmbrăcat cu panta- 
lonii, puloverul şi pantofii de pânză, nu surprindea pe 
nimeni. Până şi sacul de Ucenic semăna cu un ghioz- 
dan de elev... 

Porni în direcția indicată de poliţist. 

Hoinări pe străzi, aruncând priviri curioase peste 
tot în jurul lui. 

Totul îl uimea! Ceea ce vedea era mult mai con- 
cret decât la televizor: gudronul care acoperea pava- 
jul şi care mirosea atât de tare. Oamenii care treceau 
unii pe lângă alţii, fără să-şi spună bună ziua. Zgomo- 
tul surd al maşinilor care rulau de o parte şi de alta a 
imobilelor... 

Ceru mai multe informaţii de la trecătorii care 
aveau amabilitatea să se oprească şi ajunse în faţa 
magazinului pe care îl căuta. 

Pe o vitrină murdară se lăfăia, cu litere pe jumă- 
tate şterse, numele magazinului: Aurul Lumilor, 
Antichităţi. 

Un stor de pânză uzată ascundea vederii interiorul 
magazinului. 

Guillemot ezită, apoi împinse uşa de la intrare. 
Aceasta scârţâi groaznic şi declanşă un clopoțel 
sprinţar. Băiatul închise uşa în urma lui şi înaintă în 
încăperea slab luminată. Totul părea conceput ca să 
gonească clienţii! 

Zări o lumină filtrată de o perdea, în spatele ma- 
gazinului. Se apropie, şovâind încă, apoi dădu la o 
parte pânza groasă. 

— Intră, Guillemot. Te aşteptam. 

Aşezat pe un covor, Seniorul Sha, drapat în marea 
lui mantie roşie ca sângele, îi facu semn să se apropie. 

Guillemot aruncă o privire curioasă în camera cu 
etajere încărcate de obiecte de tot felul. Recunoscu 

cu surprindere obiecte pe care le văzuse şi în Lumea 
Incertă. 

Zări cu emoție, aşezată pe o pernă, la înălțime, o 
Gambouri, o floare de nisip pe care Kyle şi poporul 
lui le strângeau din Deşertul Vorace şi le vindeau la 
Ferghânâ! Îşi înfrână curiozitatea ŞI se aşeză pe Covor. 

— Ştiam că o să vii, începu Sha când băiatul fu în 
faţa lui. Nu ţi-a fost teamă de mine, data trecută, pe 
culoarele de la Gifdu. Şi apoi, pentru un Ucenic care 
a distrus palatul lui Thunku aproape pentru tot- 
deauna, trecerea în Lumea Reală nu este decât o sim- 
plă formalitate! 

Guillemot studie o clipă expresia ironică a Senio- 
rului Sha. 

— Există ceva să nu ştiţi despre mine? sfârşi prin 
a-l întreba. 

Sha râse uşor. 

— O, desigur! Vrei să bei ceva? 

— O ciocolată caldă, dacă se poate. Dacă aveţi... 

Seniorul Sha fu de acord, trase un vas în faţa lui, 
turnă lapte, apoi cacao. Amestecă totul şi puse vasul 
la încălzit pe un mic reşou, instalat alături de lampa 
de ulei care împrăştia în cameră o lumină catifelată. 

— Îmi place mult Lumea Reală, spuse Sha confi- 
denţial. Evident, nu este ca în Ţara de Ys, dar este 
mult mai liniştită ca Lumea Incertă. Mi-am petrecut 
aici jumătate din viaţă! 

— Şi ce aţi făcut în Lumea Reală? întrebă Guillemot 
privind cu ochi pofticioşi bolul pe care Sha îl puse în 
faţa lui. 

— Oficial, sunt anticar. Specializat în obiecte rare 
şi exotice! Asta îmi permite să explic lungile mele 
absente. Neoficial... Este un secret! 

— Vindeţi obiecte pe care le căutaţi în Lumea In- 
certă? se miră Guillemot. 

— Exact, aprobă Seniorul Sha cu un surâs. 

— Datorită Galdr al Deşertului, nu-i aşa? Asta faceţi? 

— Nu. Galdr al Deşertului nu funcţionează decât 
între Ys şi Lumea Incertă. Pentru a intra şi a ieşi dis- 
cret din Lumea Reală, folosesc Porţile pe care mi le 
construiesc singur... 

În faţa uimirii lui Guillemot, făcu o pauză. Apoi 
continuă: 

— Nu înţelegi, spuse. Poate nu ştii cå Grafemele 
nu au putere în Lumea Reală? 

— Nu au putere? Vreţi să spuneţi... Dacă sunt ata- 
cat şi îl chem pe Thursaz, nu se întâmplă nimic? 

— Absolut nimic. Mai bine îţi alungi agresorul 
țipând! 

— Nu e deloc amuzant! 

— Îmi pare rău, se scuză Sha. Încercam să... 

— Vorbeam despre Grafemele care nu funcţio- 
nează în Lumea Reală! preciză Guillemot. 

— Ai dreptate, nu e amuzant, confirmă Sha apu- 
când un ceainic şi turnându-şi o ceaşcă de ceai fier- 
binte. În timp ce acolo magia ne face puternici şi cere 
să o respectăm, aici, de obicei, este ceva care nu e vă- 
zut cu ochi buni. 

— Dacă puterea Grafemelor nu ajunge până aici, 
cum aţi reuşit să mă contactaţi? 

— Când te-am contactat, mă aflam în Lumea In- 
certă. Grafemele funcţionează acolo, dacă ai grijă să 
le modifici! M-am folosit de Porţile care permit acce- 
sul în Ys, pentru a stabili comunicarea. În schimb, 
aşa cum ţi-am spus, absenţa magiei în Lumea Reală 
te obligă să-ţi creezi Porţi, pentru a ieşi şi a intra! 
Am aici una, în magazin, Şi alta, în turnul meu, la 
Djaghatasl. Din cauza aceasta n-am avut timp să te 
contactez de la ultima noastră întâlnire: a fost distrusă 
Poarta pe care am reuşit s-o construiesc la Djaghatasl 
şi a trebuit s-o repar... 

Guillemot era tulburat şi trase aer în piept. 

— Iată, e absolut obligatoriu să ştiu adevărul. Ma- 
estrul meu are multe necazuri, chiar acum. Este 
foarte important. 

— Ce vrei să ştii? întrebă Sha pe un ton prietenos. 

— Dumneavoastră sunteţi cel care... l-aţi omorât 
pe vrăjitori în faţa turnului din Djaghataăl? 

Seniorul Sha îşi fixă ochii de ametist în cei ai lui 
Guillemot. 

— O să fiu cinstit cu tine şi tot ce o să-ţi spun va fi 
adevărat. Ai cuvântul meu. 


38 
MĂRTURISIRI 


Guillemot simţi că omul era sincer. Seniorul Sha 
se aşeză mai confortabil pe covorul mare care acope- 
rea podeaua camerei din spatele magazinului şi reluă: 

— Nu sunt absolut deloc răspunzător de capcana în 
care au fost prinşi Vrăjitorii la Djaghataăl. În ajunul 
atacului, intendentul meu mi-a transmis un mesaj ano- 
nim Care mă prevenea că tu vei rămâne la Gifdu în 
compania Vrăjitorilor din linia a doua. Misteriosul meu 
corespondent îmi transmisese în trecut informaţii 
exacte; n-aveam Nici un motiv să nu-l cred şi de data 
asta! Tu, aproape singur la Gifdu, însemna atunci ori 
niciodată... Când m-am întors la Djaghataăl, am desco- 
perit trupurile Vrăjitorilor şi cele ale Orkilor care erau în 
serviciul lui Thunku. Am găsit turnul devastat... 

— Totuşi, obiectă Guillemot cu îndoială, Thunku vă 
este prieten, nu? Nu el a trimis Gommonii şi Orkui, la or- 
dinul dumneavoastră, în Ţara de Ys ca să mă râpească? 

Seniorul Sha se arătă uimit. 

— Thunku este prietenul meu, e adevărat. Dar este 
şi prietenul multor ticăloşi! Mai exact, Thunku este 

prietenul celor care plătesc sau de care se teme. În 
privinţa lucrurilor de care tu mă acuzi... Pe toţi sfinţii, 
nu! Niciodată n-am încercat să te răpesc! 

Guillemot îşi dădu seama că Seniorul Sha nu 
minte. 

— Atunci, cine altcineva decât dumneavoastră, în 
Lumea Incertă, ar fi fost în stare să trimită Orkii în 
Ţara de Ys? 

Sha se gândi o clipă. 

— Îmi vin în minte mai multe nume, dar unul este 
de ajuns: Umbra. 

— Ştiţi cine este Umbra? 

— Nimeni nu ştie. 

— Măcar nu sunteţi dumneavoastră, recunoscu 
Guillemot uşurat! 

Seniorul Sha râse. 

— Eu, Umbra? Ei! Cine ar putea crede un aseme- 
nea lucru? 

— Vrăjitorii care v-au atacat turnul, răspunse liniş- 
tit Guillemot. 

Sha îşi pierdu zâmbetul. 

— Mda, dar e ridicol. 

Guillemot îi povesti aventura lui Gontrand la 
Djaghataăl. 

— ...Guilda a tras concluzia cå aţi putea fi Umbra, 
încheie Guillemot. 

— Acum înţeleg mai bine, suspină Sha. Atunci, 
ascultă-mă cu atenţie: numele meu adevărat este 
Yorwan. Sunt originar din Ţara de Ys. Eram, ca şi 
tine, Ucenic la Guildă. Şi chiar primisem învestitura 

de Vrăjitor! Într-o zi, poţi să mă crezi, a trebuit să pă- 
răsesc în grabă Ys pentru a pune la adăpost o carte de 
vrăji prețioasă. Cartea Stelelor, despre care sigur ai 
auzit vorbindu-se... 

— Da, Maestrul Qadehar mi-a spus povestea voas- 
tră. Dar mi-a spus că aţi furat cartea. Aşa crede toată 
lumea, de altfel. 

Sha scoase un suspin. 

— Ştiu cå asta se crede... contează mai puţin! Esen- 
tial este că ea a rămas tot timpul ascunsă... Dar s-a în- 
tâmplat ceva foarte grav şi, din acest motiv, ţi-am dat 
întâlnire aici... Când ţi-am cercetat spiritul la Gifdu, 
am văzut imediat că erai cineva pe care se putea 
conta la nevoie. Am nevoie de tine, pentru a-l con- 
vinge pe Maestrul tău să må ajute. Pe vremuri, Maes- 
trul Qadehar era cel mai bun prieten al meu... Aşadar, 
ascultă-mă bine: te duci şi-i spui că această carte, care 
până acum se afla în posesia mea, a dispărut, şi, de 
data aceasta, de-adevaratelea. Cineva a furat-o din 
turnul meu, în timp ce eu te căutam la Gifdu... 

— Dar Maestrul Qadehar crede că sunteţi un hoţ! 
Niciodată n-o să vă creada... îl întrerupse Guillemot 
scuturând din cap. 

Faţa lui Sha se întunecă. 

— Tocmai de aceea am nevoie de ajutorul tàu, 
Guillemot. Data trecută, am făcut o greşeală, prima 
după mulţi ani: în bucuria de a te fi regăsit, am lăsat 
nesupravegheată această carte pe care, până atunci, 
n-o pârăsisem niciodată. 

Guillemot tremura. 

— La Gifdu, mi-ați spus că ați crezut că sunt 
altcineva... 

Sha îl privi îndelung pe băiatul care pălise. 

— Chiar vrei să ştii? 

— Da, vreau să ştiu! 

— Acum vreo paisprezece ani eram un tânăr Vrăji- 
tor. M-am îndrăgostit nebuneşte de o fată extraordi- 
nară, pe care o întâlnisem în timpul sărbătorii de 
Samain. Ea îmi împârtâşea sentimentele şi ne-am lo- 
godit. Eram pe punctul de a necăsători, când, deo- 
dată, a trebuit să plec cu Cartea Stelelor. Nu mă 
întreba de ce, n-o să-ţi răspund... Ştiam doar că este 
vital pentru Ţara de Ys... Prin urmare, am plecat fără 
să am timp să-i explic femeii pe care o iubeam. Eram 
ca un nebun. Multă vreme după aceea, am primit o 
scrisoare misterioasă, scrisă de mâna aceleiaşi per- 
soane care mi-a anunţat prezenţa ta la Gifdu. În scri- 
soare, eram anunţat că logodnica mea, pe care o 
Jăsasem în Ţara de Ys, aştepta un copil... Un copil pe 
care Cartea Stelelor mi-l furase, pentru că sacrifica- 
sem iubirea pe altarul datoriei! 

Bărbatul era emoţionat şi vocea îi tremura uşor 
spunând: 

— Femeia se numea Alicia. Alicia de Troil. 

Lui Guillemot i se oprise inima în piept. Se bâlbâi: 

— Dar atunci... Atunci sunteţi... Sunteţi... 

— Aş vrea să fiu tatăl tău, Guillemot. Dar citesc în 
tine adevărul... Îmi pare râu, copile: nu eşti fiul meu. 
Corespondentul meu misterios a minţit. 

Guillemot avea gâtul uscat de emoție. Nu înţele- 
gea aproape nimic... 

Mai întrebă o dată: 

— De ce... De ce aţi aşteptat atât timp ca să încer- 
caţi să mă găsiți? 

— Nu am aflat de tine decât târziu, îţi amintesc. Şi 
apoi, când am părăsit-o pe mama ta, Urien, fratele ei, 
a fost cuprins de o furie nebună. N-avea de unde să 
ştie că fusesem obligat să plec din Ys dintr-un motiv 
important. Şi, dacă ar fi fost vorba numai de mine, aş 
fi ramas lângă Alicia pentru totdeauna. Ura unchiului 
tâu, care putea conta pe ajutorul Confreriei, şi, poate, 
teama de a o revedea pe mama ta după toţi aceşti ani 
şi de a-i înfrunta privirea, m-au împiedicat să merg şi 
să te întâlnesc în Ys. Prezenţa ta la Gifdu, departe de 
Cavaleri şi în absenţa Vrăjitorilor puternici care te-ar 
fi protejat, era prima ocazie reală care mi se oferise 
pentru a intra în legătură cu tine... 

Dar Guillemot nu îl mai asculta. O îndoială puter- 
nică îl cuprinsese. 


39 
FEMEIA CU OCHII VERZI 


Guillemot se despărţi de Seniorul Sha stăpânin- 
du-şi lacrimile de supărare. Omului în manta roşie îi 
părea sincer rău şi încercă să-l consoleze, asigurându-l 
că adevărul va sfârşi prin a ieşi într-o zi la iveală. 

Nu ştiuse să-i răspundă Ucenicului când acesta îl 
întrebase dacă are ştiinţă de vreun Renunţător care ar 
fi putut să-i fie tată. Seniorul Sha nu era în legătură cu 
aceşti Renunţători... Pentru a-l face să-şi uite necazu- 
rile, îi propuse să-şi aleagă din magazin orice dorea, 
dar Guillemot n-avea chef de nimic, nici chiar de 
floarea de nisip care îi amintea de Kyle, amicul lui 
din depărtări. 

Guillemot lăsă în urmă magazinul de antichităţi şi 
nu mai întârzie în Lumea Reală. Totul se desfâşura prea 
repede şi prea zgomotos... Vehiculele, oamenii care se 
îmbulzeau pe trotuare, fără să-i arunce o privire, totul îl 
stingherea. Avea ceva important de făcut în Ys. 

Seniorul Sha îi explicase că Poarta care se afla în 
magazinul lui era configurată numai pentru întoar- 
cerea în Lumea Incertă. Pentru a se întoarce în Ys, 

trebuia så refacă acelaşi itinerar pe care venise. Aş- 
teptă să fie singur în parc şi se strecură, cu chiu, cu 
vai, în turnul aflat în renovare. 

Pe unul dintre pereţi, ascunse printre semnele cio- 
plitorilor, Guillemot distinse Grafemele care îl vor 
duce acasă. Aşa cum făcuse întotdeauna, construi au- 
tomat un Galdr şi, într-o scurtă trecere prin neantul 
care începuse să-i fie familiar, se regăsi în Ys, în faţa 
Porții Lumii Reale. 

Cei doi Cavaleri pe care îi vrăjise la plecare se 
aflau încă sub efectul vrăjii. Guillemot profită de 
situaţie pentru a părăsi rapid colina. 


Se apropie de dolmenul din apropierea Dashti- 
kazarului, unde Maestrul Qadehar avea obiceiul să-i 
dea întâlnire. Acelaşi dolmen lângă care îi dezvâăluise 
tainele şi frumuseţea Cărţii Stelelor... 

Se căţără pe dolmen şi se aşeză. 

Trebuia să-şi întâlnească Maestrul cât mai repede şi 
să-i povestească tot ce ştia despre subiectul furtului şi 
al dispariţiei recente a Cărții Stelelor. Îi promisese Se- 
niorului Sha. Pentru asta, trebuia să folosească Lokk al 
comunicării mintale. Era pentru prima dată când îl în- 
cerca. Începu să amestece Berkana, Grafemul Mestea- 
cânului şi al Urechii, care erau folosite pentru 
comunicarea între spirite, Elhaz care debloca eventua- 
lele lacăte, şi /saz care ajuta unei mai bune concentrări. 

Odata facută vraja, se gândi cât putu de intens la 
Qadehar şi îşi proiectă Lokk. Acesta se pierdu în vid. 
Guillemot fu cuprins de îndoială. Făcuse ce trebuia? 

Se hotari să încerce şi cu altcineva. Îşi imagină în 
gând figura lui Bertram şi trimise cu forţă Lokk în di- 
recţia lui. Auzi răspunzând, în capul lui, vocea plân- 
gāreață a tânărului Vrăjitor. 

„Nu mai ţipaţi aşa! Cine mă cheamă?“ 

„Sunt eu, Guillemot. Îmi pare rău! Este prima 
oară când folosesc un Lokk!“ 

„Guillemot, strigă prietenul lui. Îmi pare bine ca 
te aud! Cu ce pot så te ajut?“ 

„Poate... încerc să-l întâlnesc pe Maestrul 
Qadehar şi nu reuşesc.“ 

„Nu mă miră! Gerald tocmai mi-a spus că Maes- 
trul Qadehar a părăsit Ys şi a plecat în Lumea Incertă 
cu unchiul tău Urien şi cu un alt Cavaler, Valentin!“ 

Guillemot rămase trăsnit. 

„E groaznic... Am ceva foarte, foarte important 
să-l spun...“ 

„Foarte important? Foarte, foarte important?“ re- 
petă Bertram. 

„Foarte, foarte important. Pe viaţă şi pe moarte 

„„ŞL... despre ce este vorba?“ 

„Te rog, Bertram, nu insista, nu pot sa-ţi spun ni- 
mic! Doar Maestrului Qadehar.“ 

„ŞI ce mai aştepţi ca să-l întilneşti în Lumea 
Incertă?“ 

„Asta o să şi fac, ai dreptate...“ 

„E1! Guillemot! Glumeam şi eu 

„Eu, nu, Bertram. Ce am să-i spun lui Qadehar 
este de cea mai mare importanţă ...“ 

„În cazul acesta... în cazul acesta... merg cu tine 

Ucenicul ezită un moment. leşea din discuţie să-şi 
mai atragă încă o dată prietenii într-o aventură ris- 
cantă! Dar Bertram? În adâncul inimii se simţea uşu- 
rat ştiindu-l alături. Bertram insistă: 

„Atunci, cum rămâne, Guillemot? Eşti de acord, 
nu-i aşa?“ 

„„De acord. Ne întâlnim mâine la prânz, la mine.“ 

„Genial! Genial! Bun, merg să mă pregătesc. 
Pe mâine!“ 

„Pe mâine.“ 

Comunicarea se întrerupse. Deşi dezamăgit de mår- 
turisirile Sen:orului Sha, Guillemot nu se putu împie- 
dica să surâdă gândindu-se la entuziasmul lui Bertram. 
Fra un băiat ciudat, dar grozav de, hm... genial! 

Sări de pe dolmen şi o luă în direcţia oraşului 
Troil. Îi ramasese ceva important de făcut. Chiar de- 
cât cea mai de preţ dezvăluire pe care o avea de făcut 
celui mai important Vrăjitor... 

Guillemot ajunse acasă în clipa în care mama lui 
se pregătea să pună masa. 

— Ai venit chiar la timp! îi spuse ea. Spală-te pe 
mâini şi pune faţa de masă, în timp ce eu scot friptura 
din cuptor! 

Guillemot se grăbi spre chiuvetă şi îşi trecu mâi- 
nile pe sub jetul de apă. 

— Cu săpun! ordonă mama lui, care era întoarsă 
cu spatele. 

Suspină şi se întrebă cum reuşea să vadă ce facea 
el, fără să-l privească. lată ceva ce depășea talentul 
lui de mic Ucenic! 

Se supuse şi aranjă paharele, furculiţele şi cuţitele 
pe masă. Apoi se aşeză. Alicia puse platoul aburind 
în faţa lui. 

— Hm! Miroase bine! Cu ce se mănâncă? 

— Cu cartofi prăjiți! 

— Genial! Mamă, te iubesc! 

— Hai, mănâncă, e cald. 

Guillemot tâie bucăţi zdravene de friptură şi îşi 
servi mama, înainte de a-şi pune una în farfurie. Tre- 
mura uşor. Îşi promisese ca, în această seară, să pună 
unele întrebâri pe care nu mai îndrăznise niciodată să 
le pună. Voia să ştie: voia să termine cu îndoiala care 
îl tulbura. Îşi privi mama şi i se păru foarte frumoasa, 
cu minunatul ei păr blond. Valuri de iubire îl cuprin- 
deau. Totuşi... 

— Mamă... începu cu vocea sugrumată de emoție. 

— Da, dragule, răspunse Alicia, înainte să palească 
din cauza aerului serios al copilului. Ce se întâmplă? 

— Aş vrea să ştiu... Aş vrea să ştiu dacă... 

Guillemot nu-și imaginase niciodată cå va fi atât 
de complicat. 

— Aş vrea să ştiu dacă ai mai avut un alt soţ în 
afară de tata. 

Gata. O spusese. Acum era hotărât. Nu îndrăznea 
să-şi privească mama. Alicia îl cercetă cu privirea un 
timp, apoi se ridică, se apropie de el şi îl lua în braţe. 
Guillemot se făcu mic în braţele el. 

— Dragul meu, bietul meu baiat. Ştiu cât este de 
greu pentru tine! Ştiu, crede-mă, ştiu! Dar ascultă-ma 
bine: nu a existat niciodată în viaţa mea alt bărbat 

decât tatăl tau. Şi contează prea puţin ce-a făcut sau 
lipsa lui de curaj. Cred că, şi astăzi, nu m-aş putea îm- 
piedica să nu îl iubesc. 

Guillemot plângea încet. Toată tristeţea care apă- 
sase pe umerii lui timp de multe zile se elibera odată 
cu lacrimile. 

— Nani! Nani! Dragul meu, îl linişti mama lui 
legănându-l. Am impresia că ţin din nou în braţe fru- 
mosul meu copilaş! 

— Frumosul... tău... copilaş? întrebă Guillemot 
încă scuturat de hohote de plâns, ştergându-şi ochii. 

— Copilaşul meu atât de frumos! Atât de frumos, 
încât o infirmieră din spitalul din Dashtikazar, unde 
te-ai născut, chiar a încercat să te răpească! Mi-o 
amintesc, ca şi cum ar fi fost ieri. Era foarte frumoasă, 
cu părul lung, blond şi cu ochii verzi... 

Guillemot crezu că inima lui o să înceteze din nou 
să mai bată. O femeie cu ochii verzi, ca în visele lui 
Ambre! O femeie care a încercat să-l răpească... 

— Fii sigur, dragule, se grăbi Alicia să adauge vă- 
zând privirea surprinsă a fiului ei, n-a ajuns prea de- 
parte, pentru că eu eram acolo cu tine! La puţin timp 
după aceea a fost găsită infirmiera. Rătăcea pe cu- 
loare. Nu ne-a creat nici o dificultate în recuperarea 
copilului. Apoi, a fost concediată şi nu ştiu ce s-a 
mai întâmplat cu ea. 

— Şi... Eşti sigură cå eram eu? se panică Guillemot. 
Vreau să spun, copilul pe care femeia l-a înapoiat? 

— Sigur, dragul meu! se miră Alicia. Aveai la 
mână brăţara cu numele tău! Chiar dacă nou-născuţii 

seamănă unii cu alţii, te-aş fi recunoscut dintr-o mie. 


Cine ar fi dorit să fii altul? 
— Nu mai ştiu nimic şi asta e problema, murmură 
Guillemot, prea încet ca mama lui să-l fi auzit. 
Treisprezece ani de certitudini se năruiau ca un 


castel de cărţi de joc. 


40 
STELELE, MEREU STELELE... 


În ciuda oboselii, Guillemot nu reuşea să adoarmă. 
Gândurile se învălmăşeau în capul lui, făcându-i rău. 

Când Alicia venise să-l sărute, cu nesfârşită tan- 
dreţe, părea să fi adormit. Îi murmură cuvinte linişti- 
toare şi iubitoare, şi îl mângâie multă vreme pe păr. 
Guillemot ar fi dorit ca acele clipe să dureze o eterni- 
tate. Ar fi vrut să uite totul, să scape de gândurile lui 
negre. Dar, în noapte, îndoiala nu încetă să-l macine. 
Inima lui începu să bată mai repede, pumnii să se 
strângă din nou în spasme. Rămase cu ochii larg des- 
chişi în întunericul din cameră. 


După un timp, se ridică. În picioare fiind, se simţi 
mai bine. Îmbrăcat în pijamaua albastră, se îndreptă 
spre fereastră şi trase perdelele. Afară, pe cer, stelele 
scânteiau, deşi haloul Lunii lumina cu putere. 
Guillemot deschise fereastra şi îşi umplu plămânii de 
aerul proaspăt al nopţii. Tremură. Ochii lui căutară 
constelaţiile. Nu ştia dacă trebuia să urască sau să iu- 
bească stelele care îi bulversaseră existenţa şi care îl 

atrăgeau pe căi neumblate. Sub imensitatea cerului se 
simţi mai mic şi mai singur ca niciodată. 

Ca pentru a contracara această senzaţie, figura 
zâmbitoare a lui Qadehar îi invadă spiritul. O mare 
uşurare îl cuprinse imediat. În acelaşi timp, îl invadă 
un irezistibil sentiment de afecţiune pentru cel care 
ocupase un loc esenţial în viaţa lui. Poate era o pros- 
tie, dar era cu desăvârşire convins că nimic grav nu 
s-ar fi putut întâmpla atâta vreme cât Maestrul 
Qadehar veghea asupra lui! 

Rămase încă un moment în tovărăşia stelelor, îna- 
inte de a se băga din nou în pat şi, copleşit de obo- 
seală, să alunece în somn. 


Un foc din crengi uscate trosnea şi lumina zidul 
pe jumătate distrus, care îi apăra pe Urien, Valentin şi 
Qadehar de vântul care sufla în rafale. Cei trei bărbaţi 
îşi aşezaseră tabăra într-o zonă din landă, undeva în- 
tre Virdu şi Marea Meduzelor de Foc. Cercetările pe 
care le făceau de mai multe zile în Lumea Incertă şi 
care îi duceau din oraş în oraş în căutarea unor infor- 
matii precise, legate de ambuscada de la Djaghataăl, 
se arâtară pentru moment dezamăgitoare. Era prea 
devreme pentru a se descuraja. Mâncară în linişte 
pâine, carne uscată de capră şi brânză de oaie, apoi se 
pregătiră pentru noapte. 

Urien, înfăşurat într-o blană groasă de urs, dormea 
dus. Sforâiturile lui îl făcură să surâdă pe Valentin, 
care îi mărturisi lui Qadehar: 

— E multă vreme de când n-am mai îndurat vacar- 
mul ăsta! 

— Hai, Valentin, nu te mai plânge. Sunt sigur 
că-ţi lipsea. 

— Ai dreptate. Simt că trăiesc din nou! Mirosul fo- 
cului este ameţitor! Şi ţie, Vrăjitorule, cine-ţi lipseşte? 

Qadehar nu-i răspunse imediat. Îşi lăsă privirile să 
hoinărească printre stele, atât de diferite şi atât de 
asemănătoare cu cele din Ys. 

— În mod curios, Valentin, răspunse în cele din 
urmă, nu este ceva, ci cineva care-mi lipseşte. Un 
puşti simpatic, care trebuie să se simtă foarte singur 
faţă în faţă cu destinul lui, acolo, în Ţara de Ys. 

— Vorbeşti de Guillemot? 

— Da. 

— ÎI iubeşti pe baiatul asta, nu-i aşa? 

— Aşa este, acum nu må tem decât de un singur lu- 
cru: să nu-l pierd. 

— Şi totuşi, l-ai lăsat singur... 

— Cu prietenii lui şi sub protecţia unui tânăr vrăji- 
tor... Am încredere în el. Guillemot este un Ucenic 
foarte talentat. 

Valentin ezită, apoi renunţă să continue conversa- 
tia. Curând, simţi cum îl cuprinde oboseala. Căscă, se 
strecură sub cuvertura de lână şi se lăsă legânat de 
uşoarele trosnituri ale flăcărilor. 

Qadehar rămase multă vreme în capul oaselor, cu 
ochii pierduţi în adâncul cerului. 


dai extraordinara călătorie în Lumea incertă, Guillemot se 
întoarce la mănăstirea Gidfu, pentru a-şi continua cursurile de 
magie. Ghilda Vrăjitorilor întreprinde o expeditie cu scopul de a 
pune capăt amenintărilor Umbrei, fortă a Răului. Fără succes, însă. 
Povestea se complică: Maestrul Qadehar e acuzat de acest eşec 
şi trehuie să plece. Un personaj misterios, seniorul Sha, reuşeşte 
să se strecoare în mănăstirea Gidfu, iar Guillemot și prietenii săi 
cad în capcana Korriganilor... 


Canrea srelEloR 


|. Vrăjitorul Qadehar 
Il. Seniorul Sha 
III. Chipul Umbrei 

